Sideeq Ah Magumathin Inzaaru Dhin Meeheh Ge Massala Fuluhah - Vaguthu\nހޯމް މިނިސްޓްރީގެ ކުރީގެ ނައިބު އަހްމަދު ސިއްދީގް - ފޮޓޯ: ސޯޝަލް މީޑިޔާ\nހޯމް މިނިސްޓްރީގެ ކުރީގެ ސްޓޭޓް މިނިސްޓަރު އަަހުމަދު ސިއްދީގަށް މަގުމަތިން އިންޒާރު ދިން މީހެއްގެ މައްސަލަ ފުލުހަށް ހުށހަޅައިފިއެވެެ.\nޕީއެންސީގެ ކައުންސިލް މެމްބަރު އަދި ޕްރޮގްރެސިވް ކޯލިޝަންގެ ގާނޫނީ ވަކީލުކަން ވެސް ކުރައްވާ އަހުމަދު ސިއްދީގް ވިދާޅުވީ އޭނާ އަށް އާއްމު މީހަކު ފުރައްސާރަ ކުރާތާ ދުވަސްކޮޅެއް ވެފައިވާ ކަމަށެވެ.\nއެ މައްސަލަ ފުލުހަށް ހުށަހަޅަން ނިންމީ އަށް އަހަރުގެ ކުޑަ ދަރިފުޅާ އެއްކޮށް އިއްޔެ ހަވީރު ވަޑައިގަންނަވަނިކޮށް ހަޑި ހުތުރުބަހުން މުއާމަލާތުކޮށް ޖަހާނެ ކަމުގެ އިންޒާރު ދިނުމުން ކަމަށް ސިއްދީގް ވިދާޅުވިއެވެ.ކުޑަ ދަރިފުޅާއެކު ވަޑައިގަންނަވަނިކޮށް އެގޮތަށް ދިމާކޮށްލުމުން ދަރިފުޅު ހުރީ ވަރަށް ބިރުން ކަމަށް ވެސް ސިއްދީގް ވިދާޅުވިއެވެ.\n"އަޅުގަނޑު ގެ އަށް އަހަރުގެ ކުޑަ ދަރިފުޅާ އެކު ސައިކަލު ގައި މަޖީދީމަގުން ދުއްވާފައި ދަނިކޮށް، މަޖީދީމަގު، ގ. ފަންގެ ކުރިމަތީ ހުރެ މާޖެހި ރަޝާދުގެ އިލްހާމް އަޅުގަނޑާ މުޚާތަބުކޮށް އަވަގުރާނަ ގޮވައި، ޖަހާނެ ކަމުގެ އިންޒާރު ދިނީ. އިއްޔެ ހަވީރު ދިނުމުން އެ މައްސަލަ ފުލުހަށް ހުށަހަޅައިފިން. ފުރަތަމަ ދިޔައީ އެ ވަގުތު، ދިޔައީމަ ބުނި ރޯދަވީއްލައިގެން އަންނާށޭ. ދެން އަޅުގަނޑު ދިޔައިން ގޮސް މައްސަލަ ހުށަހެޅީ." އޭނާ ވިދާޅުވިއެވެ.\nސިއްދީގު ވިދާޅުވީ އެ ހާދިސާ ހިނގި ވަގުތުވެސް ފުލުހުންނަށް މައްސަލަ ރިޕޯޓް ކުރި ކަމަށާއި ފުލުހުންގެ ފަރާތުން ލިބުނީ އެންމެ އެކަށީގެންވާ ފަދަ އިޖާބައެއް ނޫންކަމަށެވެ.\n"މަގުމަތިން ވެސް އެކަން އެ ސަރަހައްދުގައި ތިބި ފުލުހުންނަށް ރިޕޯޓު ކުރިން. ފުލުހުން އަޅައެއް ނުލާ. އެ މީހުން ބެލީ އަޅުގަނޑުގެ ރިޕޯޓް ނެގޭތޯ. އޭރު އޭނަ އެތާ ހުރި. އޭނައަށް އަޅައެއް ނުލާ. އެެހެންތިއްބާ އޭނަ ގޮއްސި" ސިއްދީގް ވިދާޅުވިއެވެ.\nސިއްދީގް ވިދާޅުވީ މިފަދަ އެތައް މައްސަލައެއް މީގެކުރިން ވެސް ފުލުހުންނަށް ހުށަހެޅި ނަމަވެސް އެ މައްސަލަތައް ނުބަލާތީ ކަންބޮޑުވެވަޑައިގަންނަވާކަމށެވެ.\n"ދަރިފުޅު ހުރިީ ބިރުން ފިއްކަނޑައިގެން ދާވަރު ވެފައި. މާލޭގެ ކޮންމެތާކުން ފެނުނަަސް ހަމައެހެން. އިއްޔެ ދަރިފުޅު ފަހަތުގައި އިންދާ ދިއައީމަ އެއީ ބޮޑުވަރު. ފެންނަ ކޮންމެތާކުން ވެސް އެހެން. މައްސަލަ ހުށައެޅޭނީތާ. ލޯމަތީ ޖަހައިގެން ހުށަހެޅި މައްސަލަ ވެސް ވީ ހިސާބެއް ނޭނގެ. ކަމެއް ވިޔަސް ނުވިޔަސް މައްސަލަ ހުށަހެޅުމަކީ އަޅުގަނޑު ޒިންމާއެއް." އޭނާ ވިދާޅުވިއެވެ.\nސިއްދީގު ވަނީ މިފަދަ މައްސލަަތަކަކީ ވަރަށް ސީރިއަސްކޮށް ބަލަން ޖެހޭ މައްސަލަަތައް ކަން ފާހަގަކުރައްވައިފައެވެ. އެފަދަ ކަންކަން އާދއިގެ ކޮށް ނެގުމަކީ އެފަދަ މައްސަލަ ބޮޑުވާން މެދުވެރިވެދާނެ ސަބަބެއް ކަން ވެސް އޭނާ ވަނީ ފާހަގަކުރައްވައިފައެވެ.\nމިންގަނޑަށް ނުފެތޭ އުޅަނދުތަކަށް ހުޅުލެއަށް ނުދެވޭނެ: ފުލުހުން\nއޭޕްރީލް 15, 2021 11:47\nބޭކާރު އަގަ ތަޅަންޔާ ވާނީ ތިހެން.\nއޭޕްރީލް 15, 2021 13:36\nމޑނ ތީ ވަރަށް ސަޅިގޮތެއް . ބަލަ މީ ޖަންގަލީގެ އުސޫލުން އޮތް ޤައުމެއް ވިއްޔާ އެކަން މި ސަރުކާރުން އަންގާލަ ބަލަ؟ މީގެ ކުރިން ވެސް އެމް.ޑީ.ޕީ ގެ މީހުން ފައިސާ ދީގެން އެބަހުރި ސަރުކާރާ ދެކޮޅަށް ވާހަކަ ދައްކާ މީހުނަށް ބިރުދައްކާ އިންޒާރު ދީފަ. ކުރާނެ ކަމެއް ނެތް އިލްހާމެއް ކޮންމެ ހާމަކަސް މާލޭ މެޖޯރިޓީ ގެއްލި މޭޔަރުވެސް އެމް.ޑީ.ޕީ އަށް ގެއްލިއްޖެ.\nމި މާޖެހި ރަޝާދުގެ އިލްހާމް އޭ ނިމިދިޔަ އިންތިހާބު ނިމިގެން މަޖީދީ މަގުން ހުޅަނގުން އިރަށް ސައިކަލްގަ ދަމުން ކިޔަމުން ދިޔައީ މީ 2023 ގަ ވެސް ވާނެ ގޮތޭ މީ .މި އެމް.ޑީ.ޕީ ކުދިން ކޮޅު ހެސް ކިޔާފަ ކަޑަ ވެއްޖެ ހުވާ. ވޯޓް ވެސް ވަގަށް ނުނެގުނިއްޔާ އެމް.ޑީ.ޕީ އަށް ގޮނޑި އެއްވެސް ނުލިބެނީ އޭ ހަމަ ލޮލް.\nއޭޕްރީލް 15, 2021 16:07\nބޭކާރު އަނގަތަޅާގެ ތެޅީއަކީ ނޫން. މިހާރު މިގައުމުގައި ހަމައެކަނި އުޅެވެން އޮތީ ކެނެރީ ގެ ބުޅައްބެ އަށް ސަޖިދަ ޖަހާކުދިން އެކަނި.


Kane Hoadhumah City In 90 Million Pound Ge Bid Eh Husha Alhan Thayyaru Vanee - Vaguthu\n11 މަސް ކުރިން ( ޖެނުއަރީ 3, 2021 )\nޓޮޓެންހަމް ހޮޓްސްޕާސް އަށް ކުޅެމުން އަންނަ އިނގިރޭސި ޤައުމީ ޓީމުގެ ފޯވާޑް އަދި ކެޕްޓަން ހެރީ ކޭން ހޯދުމަށް 90 މިލިއަން ޕައުންޑްގެ ބިޑެއް ހުށައަޅަން ވާދަވެރި މެންޗެސްޓަރ ސިޓީން މަސައްކަތްކުރަމުން އަންނަ ކަމަށް މީޑިއާ ރިޕޯޓުތައް ބުނެފިއެވެ.\nއަންނަ ހޫނު މޫސުމުގައި މި ބިޑުކުރަން ސިޓީން ތައްޔާރުވަމުން އަންނައިރު ، ރިޕޯޓުތައް ބުނާގޮތުން ސިޓީން މި ބިޑު ކުރަނީ އެ ޓީމަށް ގިނަ އަހަރުތަކެއްް ވަންދެން ކުޅެމުން އަންނަ އާޖެންޓީނާގެ ތަރި ސާޖިއޯ އަގުއެރޯގެ ބަދަލުގައެވެ. ސިޓީގެ ބޯޑުން ނިންމާފައިވަނީ އަގުއެރޯ ގެ ބަދަލުގައި އެހެން ކުޅުންތެރިއަކު ވީ އެންމެ އަވަހަކަށް ގެނައުމަށް ކަމަށްވެސ ރިޕޯޓުތައް ބުނެއެވެ.\nހެރީ ކޭން އަކީ ޓޮޓެންހަމްގައި ފާޙަގަކޮށްލެވޭ މޮޅު ކުޅުމެއް ކުޅެމުން އަންނަ ކުޅުންތެރިއެކެވެ. އަދި ޕްރިމިއަރ ލީގުގައި ވެސް ފާހަގަކޮށްލެވޭ ފޯވާޑެކެވެ. އޭނ ވަނީ ޕްރިމިއަރ ލީގުގައި މިހާތަނަށް ހޭދަކުރި ހަ ސީޒަނުގެ ތެރެއިން ދެ ސީޒަނެެއްގެ ގޯލްޑަން ބޫޓު އެވޯޑުވެސް ހޯދާފައެވެ. މީޑިއާ ރިޕޯޓުތައް ބުނާގޮތުން ސިޓީން ދަނީ ޓޮޓެންހަމްގެ ދެކުނު ކޮރެއާ ފޯވާޑް ސޮން އަށް ބިޑުކުރުމަށް ވެސް ތައްޔާރުވަމުންނެވެ. މި ދެ ކުޅުންތެރިންނަކީ ޓޮޓެންހަމްގެ ހަމަލާތަކުގައި އެންމެ އިސް ދައުރެއް އަދާކުރާ ކުޅުންތެރިންނެވެ.\nޓޮޓެންހަމްގެ ކޯޗު ހޯސޭ މޮރީނިއޯގެ އިރުޝާދުގެ ދަށުން ކޭން ވަނީ އެންމެފަހުން އެ ޓީމު ކުޅުނު 15 މެޗުގައި ނުވަ ގޯލު ޖަހާފައެވެ. އަދި 10 ފަހަރު އެސިސްޓް ނުވަތަ ގޯލު ޖެހުމަށް އެހީތެރިވިއެވެ. ގޯލުޖެހުމުގެ އިތުރަށް ކޭން އަކީ ޓީމާއެކު ރަނގަޅު ގުޅުމެއް އުފައްދާ ކުޅުންތެރިއެކެވެ. އެ ކުލަބުގައި މޮޅު ކުޅުމެއް ދައްކަމުން އަންނަ ނަމަވެސް ކޭންއަށް އަދި އެ ކުލަބުގައި ބޮޑު ކާމިޔާބީއެއް ނުލިބެއެވެ. އެހެންކަމުން ބެލެވޭގޮތުގައި ކޭން ސިޓީއަށް ބަދަލުވުން ގާތެވެ. އެއީ މީގެކުރިންވެސް އޭނާ ދެއްކި ވާހަކަތަކާއި ގުޅިގެންނެވެ. މީގެކުރިން މީޑިއާތަކުގައި ވާހަކަދައްކަމުން ކޭން ބުނީ ޓޮޓެންހަމްގައި ކާމިޔާބީ ނުހޯދޭ ނަމަ އެހެން ކުލަބަކަށް ބަދަލުވާނެ ކަމަށެވެ.\nމެންޗެސްޓަރ ސިޓީއާއެކު އަގުއެރޯ ވަނީ މިހާތަނަށް 378 މެޗު ކުޅެ، 256 ގޯލު ޖަހާފައެވެ. ނަމަވެސް ފަހުން އައިސް އަނިޔާގެ މައްސަލަ ބޮޑުގެ ސިޓީގެ މުހިއްމު މެޗުތަކުގައި އަގުއެރޯގެ ބޭނުން އެއްގޮތަކަށް ވެސް ނުހިފެއެވެ. މި ސީޒަނުގައި އަގުއެރޯ ފެނިގެންގޮސްފައި ވަނީ ސިޓީ ކުޅުނު ދެ މެޗުންކަން ފާހަގަކޮށްލެވެއެވެ.\nޓޮޓެންހަމްގެ ކޯޗު މަގާމުން ވަކިކޮށްފި


މިނިވަން 50 ގެ ބާނީ އާ މެދު އޭގެ ފަހުން އުފެދުން ސަރުކާރުން އަމަލުކުރި އިހާނެތިގޮތް | ޙެޔޮބަސް\nHome ތާރީޙް މިނިވަން 50 ގެ ބާނީ އާ މެދު އޭގެ ފަހުން އުފެދުން ސަރުކާރުން އަމަލުކުރި އިހާނެތިގޮތް\nމާޒީވި ތާރީޙުގެ ފަތްފުތްތަކުންނާއި ލޮލުންދެކެފައިވާ މީހުންގެ ފަރާތުން އެނގިހާމަވާން އޮތް ބޮޑު ޙަޤީގަތަކީ ދެވަނަ ޖުމްހޫރިއްޔާގެ ފުރަތަމަރައީސް އަދި މިނިވަންކަމުގެ ބާނީރައިސް އިބްރާހިމް ނާސިރުއާއި މެދު ރާއްޖޭގައި ކަންތަށް ކުރެވިފައިވަނީ ވަރަށް އިހާނެތިކޮށްކަމެވެ. ދުނިޔޭގެ އެއްވެސް ޤައުމެއްގައި ވެރިކަންކުރި މީހަކާއި މެދު އަމަލުނުކުރާފަދަ ގޮތަކަށެވެ. 20 އަހަރު ދުވަހު ރާއްޖޭގެ ވެރިކަންކުރެއްވުމަށްފަހު އިބްރާހިމް ނާސިރު ވެރިކަން އަމިއްލަފުޅަށް ދޫކޮށްލެއްވީ 10 ނޮވެމްބަރ 1987 ވަނަ ދުވަހުގެރޭ މެންދަމު 12 ޖަހާއިރުއެވެ . އިބްރާހިމް ނާސިރު ވެރިކަން ދޫކޮށްލެއްވުމާއި އެކު މައުމޫން އަބްދުލްޤައްޔޫމް ހަމަ އެވަގުތު ވެރިކަމާއި ހަވާލުވެވަޑައިގަތެވެ.\nއިބްރާހިމް ނާސިރު ވެރިކަން ދޫކޮށްލެއްވުމާއި އެކު މައުމޫން އަބްދުލްޤައްޔޫމް ހަމަ އެވަގުތު ވެރިކަމާއި ހަވާލުވެވަޑައިގަތެވެ.\nއިބްރާހިމް ނާސިރު ވެރިކަމުން ފައިބާ ވަޑައިގަތުމާއި އެކު ތަފާތު އެތަކެއް ތުހުމަތު ތަކެއްކުރިއެވެ. އެހެންނަމަވެސް އަޅުގަނޑުމެން ގަބޫލުކުރަންޖެހޭނެ ޙަޤީގަތަކީ ކުށެއް ސާބިތު ނުވާހާ ހިނދަކު އެއްވެސް މީހަކީ ކުށްވެރިޔެއް ނޫންކަމެވެ. އަދި އެމީހަކީ ކުށްވެރިޔެއްގޮތުގެ ބެލުމުގެ ޖާގަ އެއްވެސް ފަރާތަކަށް ލިބިގެން ނުވެއެވެ. އެހެންނަމަވެސް ނާސިރު ވެރިކަމުން ފައިބާ ވަޑައިގަތުމާއި އެކު ސަރުކާރުގެ އިސްފަރާތްތަކާއި އާންމުން މުޒާހަރާތައްކޮށް ހުތުރު އެއްޗެހެތި ކިޔަންފެށުނެވެ. ސަރުކާރުގެ ރޭޑިޔޯއިންވެސް ކެނޑިނޭޅި އިވެމުން ދިޔައީ މަލާމާތުގެ ލަވަތަކެވެ. ހިތާމަހުއްޓެވެ. ޤައުމުގެ ތަރައްގީގެ ބިންގާ އަޅުއްވައިދެއްވި ހަރުދަނާ ލީޑަރު އިބްރާހިމް ނާސިރު އާ ދެކޮޅަށް މިހުރިހާ ކަމެއް ރޭވިފައިވަނީ އޭރުގެ ސަރުކާރުގެ ތެރޭންނެވެ. ސުމުއްވުލް އަމީރު އިބްރާހިމް ނާސިރު ވެރިކަން ދުރުކުރަށްވާ މާގިނަދުވަހު ރާއްޖޭގައި މަޑުނުކުރަށްވައެވެ. މިގޮތުން 1978 ގެ ޑިސެމްބަރ7ވީ ބުރާސްފަތި ދުވަހު ރާއްޖެ ދޫކުރަށްވާ ސިންގަޕޫރަށް ދިރިއުޅުން ބަދަލުކުރެއްވިއެވެ. އެޔަށްފަހު ސިންގަޕުރުގައި އުޅުއްވަމުންއައިސް ރާއްޖެއަންނަން ބޭނުންފުޅުވެގެން ދިވެހި ސަރުކާރުގަ އެދުމުން ޖަވާބު ނުލިބި ވަނިކޮށް އޭގެ ތިރީސް އަހަރު ފަހުން އިބްރާހިމް ނާސިރު މިފަނާވަނި ދުނިޔެއިން ވަކިވިއެވެ. އެއީ 2008 ވަނަ އަހަރުގެ ނޮވެންބަރު 22 ވީ ހޮނިހިރު ދުވަހުގެރޭގެ7ޖަހާކަށްހާއިރުއެވެ.\nރާއްޖޭގެ ތަރަށްގީގެ ބިންގާއަޅުއްވައިދެއްވެވި ހަރުދަނާ ލީޑަރަކީ ސުމުއްވުލް އަމީރު އިބްރާހިމް ނާސިރު ކަމާއި މެދު ޝައްކެތްނެތެވެ. ދިވެހިންގެ ދިގު ތާރީޙު މިކަމަށް ހެކިދެއެވެ. ތާރީޙުގެ ފަތްފުތްތަކުން މިޙަޤީގަތް ވަރަށް ސާފުކޮށް ފެންނާންއެބައޮތެވެ. ތަޢުލީމީ ދާއިރާ ހަރުދަނާކޮށް ކުރިއަރުވާ ޖީސީއީ އޯލެވެލް ތަޢާރަފްކުރިއެވެ. ސަރަޙައްދީ ފެންވަރުގައި ފާހަގަކުރެވޭފަދަ ސިޕިންގ ލައިނެއް އުފެއްދެވިއެވެ. މާލޭ އިންޓަރނޭޝަނަލް އެއާރޕޯޓްގެ ބިނާކުރިއެވެ. ރޭޑިއޯ ސްޓޭޝަން އުފެދުނެވެ. އަތޮޅުތަކުގެ ރަށްޔިތުންގެ ފުދުންތެރިކަން އިތުރުކުރުމަށްޓަކައި މާލޭގައި އަތޮޅު ފިހާރަތަކެއް އުފައްދަވައިދެއްވިއެވެ. ކީރިތި ޤުރުއާނުގެ ތަރުޖަމާ ދިވެހި ބަހުން ލިޔެވުނެވެ. ރާއްޖެއަށް އިނގިރޭސީންގެ އަތުން މިނިވަންކަން ހޯދަވައިދެއްވީވެސް އިބްރާހިމް ނާސިރުގެ ވެރިކަމުގައެވެ. މިހެން ގޮސް ކިޔާ ކޮޅުން ލާކަށްނެތެވެ. އެމަނިކުފާނުގެ ހިދުމަތްތަށް ނުހަނު ގިނަގުނައެވެ. އެހެންނަމަވެސް އެމަނިކުފާނު ވެރިކަމުން ފައިބާވަޑައި ގަތުމާއި އެކު އެމަނިކުފާނާއި މެދު ކަންތަށްކޮށްފައިވަނީ އިހާނެތިކަން ހައްދު ފަހަނައަޅާފައި މަގުންނެވެ.\nމިދިވެހިރާއްޖޭގެ ތަރަށްގީގެ ބިންގާ އަޅުއްވައިދެއްވި އިބްރާހިމް ނާސިރުގެ ފަރާތުން ސަރުޢީ ކޯޓަކުން މައްސަލަ ބެލުމުގެ ކުރީން އެމަނިކުފާނަށް މަލާމާތްކޮށް ކާރޓޫން ކުރަހާ މަލާމާތުގެ އެތަކެއް ލަވައެއް ހަދައި ރޭޑިއޯއިން ފޮނުވަމުންދިޔައެވެ. ރޯލުތަށް ހަދައި ވިއްކަމުންއައެވެ. އިބްރާހިމް ނާސިރުގެ ފަރާތުންވެސް ކުށެއް ސާބިތުވެފައިވާނަމަ ޙައްޤު އަދަބު ދިންނަމަ މައްސަލައެއްނެތެވެ. ނަމަވެސް ފެނިގެން ދިޔައީ މުޅިން އެހެން މަންޒަރެކެވެ. މައްސަލަތަށް ބަލައި ހުކުމް އިއްވުމުގެ ކުރިންވެސް އޭރުގެ ސަރުކާރުގެ އިސްފަރާތްތަކުން ތަކުރާރުކޮށް އަންގަމުން ދިޔައީ ނާސިރުއަކީ ވަގެއްކަމަށެވެ. ކުށްވެރިއެއްކަމަށެވެ. ނުވިތާކަށް މާލޭގެ މަގުތަކުގައި ނާސިރުއަށް މަލާމާތްކޮށް ކުރަހާފައިވާ ކާރޓޫންތަށް ބަހައްޓާފައިވއެވެ. އަދި ހަމަ އެހެންމެ ރާއްޖެތެރޭގައިވެސް ނާސިރުގެ ކާރޓޫންކުރަހާ ދަންޖައްސާ ރަށްޔިތުން ނިކުމެ ނާސިރާއި އިދިކޮޅު ސުޢޫރު ފާޅުކުރަމުން މަގުމަތީ ހަޑިހުތުރު ބަހުން ހަޅޭލަވަމުން ހިނަގާފައިވެއެވެ. މިހުރިހާކަމެއްވެސް ހިނގަމުން އައިސްފައިވަނީ ދިވެހި ސަރުކާރުގައި އިސްކޮށްތިބި ފަރާތްތަކުގެ ފުރިހަމަ ބައިވެރިވުމާއި އެކުގައެވެ. ރަށްރަށުގައި އެކަންތައްތައް ހިންގާފައިވަނީ އަތޮޅު އޮފީސްތައް މެދުވެރިކޮށް ރަށު އޮފީސްތަކަށް އަންގައިގެންނެވެ.\nނާސިރު ވެރިކަން ދުކޮށްލެވުމުން އެހިންގި ނާތަހުޒީބު ޖަރީމާތަކުގައި ސަރުކާރުގެ އިސްފަރާތްތަކުން އިސްނަގައި ބައިވެރިވެފައި ވުމަކީ އޭރުގެ އެކަމުގައި އިސްކޮށްތިބި ފަރާތްތަކުން ދިވެހި ރައްޔިތުންގެ ކިބައިން މާޢާފަށް އެދެންޖެހޭނޭ ކަމެއްކަން ޔަގީނެވެ. އެމަނިކުފާނަށް ކުރެވިފައިވާ މަލާމާތަކީ އިންސާނަކަށް ކުރަން ހެޔޮނުވާނޭފަދަ މަލާމާތްތަކެވެ. ކުރެހިފައިވާ ކާރޓޫންތަކަކީ ބަލަން ނުކުރޭފަދަ ހަޑިހުތުރު ކާރޓޫންތަކެވެ. އައިބު ސިފަތަކާއި މިނިކާ ޖަނަވާރުންގެ ފަދައިން ސިފަކޮށް ކާރޓުންކުރަހާ އާންމުކޮށްފައިވާކަމީ ޙަޤީގަތެވެ. އެދުވަސްވަރު ސަރުކާރުގެ ލައިބްރަރީގައި ކޮންމެ މީހަކަށް ފެންނާނޭހެން ނާސިރުއަށް މަލާމާތްކޮށް އައިބުކިޔާފަ ކުރަހާފައިވާ ކާޓޫން ހިމެނޭ އާބާރު ނޫސް ހުރެއެވެ. މިހުރިހާ ކަމެއްގެ ޙަޤީގީ ބޭނުމަކީ ދިވެހިންގެ ތަރައްޤީގެ ބާނީ އިބްރާހިމް ނާސިރުއާމެދުގައި ދިވެހިންގެ ހިތުގައި ނަފުރަތު އުފައްދާ ރުޅިވެރިކަން އުފެއްދުމެވެ.\nރާއްޖޭގެ ތަރައްޤީގެ ބާނީ އިބްރާހިމް ނާސިރުއަށް މަލާމާތްކޮށް ކާރޓޫނުކުރެހުމުގެ އިތުރަށް ރޭޑިޔޯއިން މަލާމާތުގެ އެތަކެއް ލަވައެއް ފޮނުވާފަވެއެވެ. ނޫސްތަކުގައި އެތަކެއް ލިއުމެއް ލިޔެފައިވެއެވެ. ނާސިރުއާ މަލާމާތްކޮށްހެދިފައިވާ ލަވަތަކަކީވެސް ޙަޤީގަތާއި އިންސާފަށް ވިސްނާލާއިރު އަޑުއަހާލަން އުނދަގޫ ލަވަތަކެކެވެ. އަދި ކިއެއްތަ މީހަކާމެދުގަ ހަސަދަވެރިވެ ރުޅިއަޔަސް އެފަދަ މަލާމާތުގެ ލަވަތަށް ހަދަން ހަމަ ހެޔޮނުވާނޭކަން ޔަގީނެވެ.\nނާސިރުއަށް އަދި އޭރުގެ ސަރުކާރުގައި ތިބި އިސް ފަރާތްތަކަށްވެސް އެފަދަ މަލާމާތުގެ ޅެންތަކާއި ކުރެހުންތަށް ރަށްދުކޮށްފައިވެއެވެ. “ތިއެ ފިރުޢައުނޭ ދެން ނިމިދާނޭ އަސްލުވެލާނާ” “ނާސިރު ވަގު”،ހިތުގައި ރަޙުމެއްތް ނުވާ މީހަކީ ނާސިރޭ” އަރާ މީބަނޑު ތިޔަ ހިނދޭނީ ފަނާވެ ނިމިގެންނޭ” “ވެލާނާ އުނދުޅި،އާދެ ބޮއްކަޅު ދިއުޅި، ބުއްދިއެއް ނުވި ދިއުޅި، ދަންނަ އެންމެން ބުނޭ ރަންނަމާރީ ތިއޭ، މިއީ މިއަދު މިލިއަން ޑޮލަރު ހަރަދުކޮށްގެން މި ގައުމުގައި ފާހަނގަކުރަން އުޅޭ މިނިވަން 50 ގެ ބާނީ، ދެވަނަ ޖުމުހޫރިއްޔާގެ ރައީސް އިބްރާހިމް ނާސިރުއަށް ނިސްބަތްކޮށް ހަދާފައިވާ މަލާމާތުގެ ޅެންޅެމުގެ ކުޑަމިންވަރެކެވެ. އިބްރާހިމް ނާސިރުއަށް މަލާމާތްކޮށް ހަޑިހުތުރުބަހުން މުޙާތަބުކުރެވިފައިވާ ޅެންތަށް ވަރަށްވެސް ގިނައެވެ. އެހެންކަމުން މިފަދަ ލިއުމެއްގައި ލެންތަކުގެ ތަފްސީލަށްދާކަށް ނެތީމެވެ. އެހެންނަމަވެސް މަލާމާތާއި ފުރަށްސާރައިގެ ގޮތުން ހެދިފައިވާ ޅެންތަކަށް ބަލައިލާނަމެވެ. އެގޮތުން ނަސީމީ ޝުއޫރު، ބޭނުންވިޔަކަށް، ބާޢީބޭ ސިންގަޕޫރުގައި، ޚަރާބު ސިކުނޑި، ވެރިކަމުގެ މަސްތުގައި، ތިޔައީ ނާސިރޭ، ޢައްދާރު ޑާކޫ، ކެވުނު ތަކެތި، ކާފަ ދަރިފުޅު، ބޭޒާރުވުމުން، ފިލާތިބެ ބަލަ! އާދޮގޭ!، އަދިވެސް ބެހޭނެބާ!، ވަގަށް ނެގި އެއްޗެތި ކޮބާ!، މަކަރުވެރި ޢައްދާރު، ފަދަ ނަންނަމުގައި ޅެންތަށް ހަދާ ކިޔާފައިވެއެވެ. އަދި މީގެ އިތުރަށް ނާސިރުގެ ވެރިކަމުގައި އިސްކޮށް ތިއްބެވި އަދި ރާއްޖޭގެ ރަށްޔިތުންނަށް ގިނަގުނަ އެހީތަށް ދެއްވި ކުވާ މޮހެދޭ އަދި މައިޒާން އަލިބެ ފަދަ މީހުންނަށްވެސް އެޅެންތަކުގައި މަލާމާތް ރައްދުކޮށްފައިވެއެވެ.\nކޮންމެބަޔަކު ކޮންމެ ގޮތަކަށްދެކުނަސް ނާސިރު އަކީ މަގައުމުގެ ތަރައްޤީގެ ބާނީއެވެ. ނާސިރުއަކީ ދިވެހިރާއްޖެ މިދެކޭ ތަރައްޤީގެ ބިންގާއަޅުއްވައިދެއްވި ލީޑަރެވެ. ހަމަ އެހެންމެ މިއަދު ފާހަނގަކުރަން ތައްޔާރުވާ މިނިވަން 50 ގެ ހިތްވަރު ގަދަ މިނިވަންކަމުގެ ބާނީއެވެ. ކުށްކުރުމަކީ އިންސާނީ ސިފަޔަކަށް ވީހިނދު ރައިސް އިބްރާހިމް ނާސިރުއަށްވެސް ކުށެއް ކުރެވިދާނެއެވެ. އެހެންނަމަވެސް ސަރީއަތުގެ ބޭރުން ވަގަށްގޮވާ މަލާމާތްކޮށް ފުރަށްސާރަކުރުމުގެ ޙައްޤު އެއްވެސް ފަރާތަކަށް ލިބިގެންނުވެއެވެ. ވައްކަންކުރިނަމަވެސް ޚިޔާނާތްތެރިވީނަމަވެސް އެކަމަށް ކަނޑައެޅޭ އަދަބުގެ ބޭރުން މިފަދަ ކަންތަށްތައްކުރުމަކީ އިންސާފާއި އަޙުލާޤީ އުސޫލުތަކާއި ހިލާފުކަމެކެވެ. އިބްރާހިމް ނާސިރުގެ މައްޗަށް ޚިޔާނާތުގެ ދައުވާކޮށް މައްސަލަ ހައިކޯޓުން ނިންމެވިއިރު އެމަނިކުފާނު ދައުލަތަށް ދަށްކަންޖެހޭ( ދިހަ މިލިއަން ތިންސަތޭކަ އަށްހާސް ހަތްސަތޭކަ ތިރީސް ރުފިޔާ ހައްދިހަ ފަސްލާރި) އާއި ( ދެމިލިއަން ފަސްސަތޭކަ ހަތްދިހަ ހާސް އަށްޑިހަ އަށެއް ޕޮއިންޓް ފަހެއް ޔޫ.އެސް ޑޮލަރު 30 ޖަނަވަރީ 1986 ފެށިގެން ހަމަދުވަސްތެރޭގައި ދަށްކަވައި ނިންމަވަން އެންގުނެވެ. އަދި ފަހުން އިބްރާހިމް ނާސިރުގެ ވެލާނާގެވެސް ސަރުކާރަށް ނެގުނެވެ. އެހެންނަމަވެސް ފަހުން އެނގިފާޅުވީ ބޮޑު އެއް ޙަޤީގަތަކީ އިބްރާހިމް ނާސިރުގެ ޚިޔާނާތެއް ނެތްކަމެވެ. އަދި ސައުދީ ރަސްގެފާނު ދެއްވި 20ލައްކަ ޑޮލަރުގެ ޗެކުވެސް ނާސިރު ބޭނުންކުރިކަމަށް ތުހުމަތުކުރެވުނު ނަމަވެސް ސިންގަޕޫރު ހަބީބު ބެންކުގެ ދިވެހި ސަރުކާރުގެ އެކައުންޓުގައި ޖަމާކޮށްފައިވާކަންވެސް އެނގިހާމަވީއެވެ.ދިވެހި މިނިވަންކަމުގެ ބާނީ ރައިސް އިބްރާހިމް ނާސިރުގެ ފުރާނަފުޅަށް މާތް ﷲ ހެޔޮރަޙުމަތް މިންވަރުކުރަށްވާށިއެވެ. އާމީން ،\nPrevious articleرمضان مبارك\nNext articleމަރާ ހަގުރާމަކުރަމުންދާ ކުޑަކުޑަ ޝާޔާއަށް އެހީތެރިކަމެއް ވެދެއްވާ!\nމިނިވަން 50 ގެ ބާނީ އާ މެދު އޭގެ ފަހުން އުފެދުން ސަރުކާރުން އަމަލުކުރި...\nތާރީޙް Jul 16, 2015


Ras Online - ރާއްޖޭގެ އިގްތިސާދު ކުރީގެ ހިސާބަށް ދާނެކަމަށް ބެލެވެނީ 2022 ވަނަ އަހަރު: މިނިސްޓަރު\nއިކޮންމިކް މިނިސްޓަރު ފައްޔާޒް އިސްމާއިލް\nސަރުކާރުގެ އެންމެ ބޮޑު އަމާޒަކީ އިޤްތިޞާދު މިހާރަށްވުރެ ފުޅާކޮށް ފަތުރާލައި، ފަތުރުވެރިކަމަށް ބަރޯސާވާ މިންވަރު ކުޑަކުރުންކަމަށް އިކޮންމިކް މިނިސްޓަރު ފައްޔާޒް އިސްމާއިލް ރޭ ވިދާޅުވެއްޖެއެވެ.\nދައުލަތުގެ މީޑިޔާ، ޕީއެސްއެމްގައި ވާހަކަ ދައްކަވަމުން އިކޮންމިކް މިނިސްޓަރު ފައްޔާޒް އިސްމާއިލް ވިދާޅުވީ އިޤްތިޞާދީ ހީނަރުކަމުން އަރައިގަތުމުގައި ސަރުކާރުން އެންމެ ބޮޑު އިސްކަމެއް ދޭނީ އިޤްތިޞާދު ފުޅާކުރުމުގެ މަސައްކަތަށް ކަމަށެވެ. ސަރުކާރުގެ އަމާޒަކީ ފަތުރުވެރިކަމަށް ބަރޯސާވާ މިންވަރު ކުޑަކުރުން ކަމަށް ފައްޔާޒު ވިދާޅުވިއެވެ.\n" ޓޫރިޒަމަށް ބަރޯސާވާ މިންވަރު ދަށްކޮށް އެހެން އިތުރު ސިނާއަތްތައް ފުޅާކުރުމުން ދުރު ރާސްތާގައި ރާއްޖެއަށް ބޮޑެތި ފައިދާތަކެއްކުރާނެ." މިނިސްޓަރު ވިދާޅުވިއެވެ.\nކޯވިޑްގެ ސަބަބުން ރާއްޖޭގެ އިޤްތިޞާދަށް ވަރަށް ބޮޑަށް އަސަރުކޮށްފައިވާކަން ފާހަގަކުރައްވަމުން މިނިސްޓަރު ފައްޔާޒް ވިދާޅުވީ ކުރު ރާސްތާގައި ރާއްޖެ އަށް ވަރަށް ބޮޑު ތަކްލީފްތަކަކާއި ކުރިމަތިލާންޖެހޭނެ ކަމަށެވެ. އަދި މެދު ރާސްތާގައިވެސް ގޮންޖެހުންތަކެއް ކުރިމަތިވާނެ ކަމަށާއި، އެހެން ނަމަވެސް ދުރު ރާސްތާއަކަށް ވިސްނައިފިނަމަ އާ ވިސްނުންތަކަކާއެކު އިޤްތިޞާދު އަނެއްކާވެސް ކުރިއެރުވުމަށް މަސައްކަތްތަކެއް ކުރެވޭނެކަމުގެ ޔަގީން ކަން މިނިސްޓަރު ފައްޔާޒް ވަނީ ދެއްވާފައެވެ.\nމިނިސްޓަރު ފައްޔާޒް ވިދާޅުވީ އިޤްތިޞާދު ޑައިވާސިފައިކޮށް ޤާނޫނުތަކާއި ސިޔާސަތުތަކަށް ބަދަލު ގެނެސްގެން ވިޔަފާރިތަކަށް ފަހި މާހައުލެއް ޤާއިމްކުރަންޖެހޭ ކަމަށެވެ. އޭގެ އިތުރުން ދިވެހިރާއްޖޭގައި ދިވެހިންގެ ވަޒީފާއާއި ދިވެހިންނަށް ލިބޭ އާމްދަނީ އިތުރުކޮށް، މަތީ ފަންތީގެ ވަޒީފާތަކަށް ދިވެހިން ގެންދަން މަސައްކަތް ކުރަންޖެހޭ ކަމަށް މިނިސްޓަރ ވިދާޅުވިއެވެ.\n"ރާއްޖޭގެ މާލީ ސެކްޓަރ އެބަ ވަރުގަދަކުރަންޖެހޭ، ފަސޭހައިން ވިޔަފާރިތަކަށް ފައިސާ ލިބޭނެ ގޮތްތަކެއް ހޯދަންޖެހޭ. އިޤްތިޞާދު ލާމަރުކަޒީ ކުރަންޖެހޭ." އިކްނޮމިކް މިނިސްޓަރު ވިދާޅުވިއެވެ.\nރާއްޖޭގެ އިޤްތިޞާދު ކުރިއަރާނެކަމަށް ކުރިން ލަފާކުރެވުނަސް، މިހާރު ލަފާކުރަނީ އެގާރަ އިންސައްތަ ދަށަށްދާނެ ކަމަށެވެ. އަދި ކުރިން އޮތް ހިސާބަށް ރާއްޖޭގެ އިޤްތިޞާދު އަލުން ދާނެކަމަށް ލަފާކުރެވެނީ 2022 ވަނަ އަހަރުގައި ކަމަށްވެސް މިނިސްޓަރ ފައްޔާޒު ވިދާޅުވިއެވެ.\nމީނައާ ޝީނާ މޫސާއާއި ދެމީހުން އެއް އޮފީހަކަށް ލާންވީ.ޢައިބު ދަންނަ ދެމީހުން.


Madhun Noonee Nufenna Penguin Ge Bodu Aabaadhee Eh Antarctica Ge Rashkun Fenijje - Vaguthu\nމަދުން ނޫނީ ނުފެންނަ ޕެންގުއިންގެ ބޮޑު އާބާދީއެއް އެންޓާޓިކާގެ ރަށަކުން ފެނިއްޖެ\nމަދުން ނޫނީ ނުފެންނަ ޕެންގުއިންގެ ބޮޑު އާބާދީއެއް އެންޓާޓިކާގެ ރަށަކުން ފެނިއްޖެއެވެ.\nއެންޓާޓިކާގެ ރަށެއް ކަމަށްވާ ޑޭންޖާ އައިލެންޑުސް އިން ފެނިފައިވަނީ ވަރަށް މަދުން ނޫނީ ނުފެންނަ އެޑަލީ ޕެންގުއިން އެވެ. މި ވައްތަރުގެ 1.5 މިލިއަން ޕެންގުއިންގެ ބޮޑު އާބާދީ އެއް ފެނިފައިވާއިރު ސައިންސްވެރިން ބުނެފައިވަނީ އެންޓާޓިކާގެ ޑޭންޖާ އައިލެންޑުސް އަކީ މުޅި އެންޓާޓިކާގައިވެސް މި ބާވަތުގެ ޕެންގުއިން ގެ އެންމެ ބޮޑު އާބާދީއެއް އޮތް ސަރަހައްދެވެ.\nޑޭންޖާ އައިލެންޑުސް އޮންނަނީ އެންޓާޓިކާގެ ދެކުނު ކޮޅު ސަރަހައްދުގައެވެ.\nވޭތުވެ ދިޔަ ހައަހަރުގެ ތެރޭގައި އެއް ލައްކައަށްވުރެ ގިނަ ޕެންގުއިން މަރުވީ ބޮޑު އައިސްބާގެއްގައި ތާށިވެފައިވެ ރަނގަޅަށް ކާނާ ނުލިބިގެން ކަމަށް ދާދީ ފަހުން އެހިގެން ގޮސްފައިވާއިރު ސައިންޓިސްޓުން ގަބޫލު ކުރާ ގޮތުގައި އެ ޕެންގުއިންތަކުގެ އާބާދީ ކުރިއަށް އޮތް 20 އަހަރުތެރޭގައި ހުސްވާނެ ކަމަށެވެ.\nއެންޓާކްޓިކް ސައިންސް ޖާނަލް އިން ބުނެފައިވަނީ އެޕެންގުއިންސް އުޅޭ ސަރަހައްދުގެ 1،120 ސްކެއާ މައިލްސްގެ އައިސްބާގެއް ވަނީ ވަކި ވެފައެވެ. އެހެން ކަމުން އެއާ ގުޅިގެން އެސަރަހައްދުގައި އުޅޭ ޕެންގުއިންސްތަކަށް ބޭނުންވާ ކާނާއާއި އެހެން އަސާސީ ބޭނުންތަކުން ވަނީ އެއެއްޗެހި މަހުރޫމް ވެފައެވެ. އެހެން ކަމުން އެޕެންގުއިންތަކަށް ކާނާ ހޯދުމަށް އެ އައިސްބާގްގެ 40 މޭލު ދުރަށް ދާން ޖެހެއެވެ.\nގިނަ އަދަދެއްގެ ޕެންގުއިންތައް އެ ދަތުރުގެ ތެރޭގައި މަރުވާއިރު ކުރިން އެ ސަރަހައްދުގައި ޕެންގުއިންގެ އާބާދީ 160،000 އާ ގާތް ކުރާނެއެވެ. ނަމަވެސް މިހާރު އެ އަދަދު ވަނީ 10،000 އަށް މަދުވެފައެވެ.\nއެތަށް މިލިއަން ޕެންގުއިން ދުނިޔޭގައި އުޅޭ އިރު، އެ ސޮރުމެން ނެތި ހިނގައިދާނެ ކަމުގެ ބިރު ވެސް ވަނީ ވަރަށް ބޮޑުވެފައެވެ. ކަނޑަށް ތެޔޮ އެޅުން، މަސް މަދުވުން އަދި ތިމާވެއްޓަށް އަންނަ ބަދަލު ތަކާހެދި ގިނަ އަދަދަކަށް މިއާއިލާގެ ޕެންގުއިންތައް ދަނީ މަރުވަމުންނެވެ.\n2018 އަކީ 139 އަހަރު ތެރޭގައި ހަތަރު ވަނައަށް އެންމެ ހޫނު ގަދަ އަހަރު\nހަނދާއި ދުނިޔެ އެކުގައި ފުރިހަމަ ކޮށް ފެންނަ ސެޓެލައިޓް ފޮޓޯއެއް\nއަލިފާން ފަރުބަދަ އަކުން އުފެދުނު ރަށް އިތުރު ދިރާސާތަކަށް ބޭނުންވެފައި


ދަގަނޑުކަމުގައި ވަނީނަމަ ރަނުން އުއްތިއަސް، ދަބަރު ހިލުވާނެކަން އެންގި މީދަރެހެކޭ! | Jazeera\tދަގަނޑުކަމުގައި ވަނީނަމަ ރަނުން އުއްތިއަސް، ދަބަރު ހިލުވާނެކަން އެންގި މީދަރެހެކޭ! - Jazeera\nދަގަނޑުކަމުގައި ވަނީނަމަ ރަނުން އުއްތިއަސް، ދަބަރު ހިލުވާނެކަން އެންގި މީދަރެހެކޭ!\nމުހައްމަދު ސާބިގް December 2, 2018 174 views0\nމަޝްހޫރު ޝާއިރު މަރުހޫމް ހުވަރަފުށީ އާދަމް ސަލީމް ހައްދަވާފައިވާ ޅެންބައިތެކެވެ. މަރުހޫމް އާދަމް ސަލީމުގެ ސިފަކުރެއްވެވުން މިއަދު މިރާއްޖޭގެ މަސްރަހުން ފެންނަ މަނާޒިރުތަކާއި ދާދި އެއްގޮތެވެ. ޖުމުހޫރީ ޕާޓީގެ ލީޑަރު ޤާސިމް އިބުރާހީމަށް އެތައް ތުހުމަތު ތަކެއް ކުރެވި، މ.މާފަންނުވިލާއިން ހުރަގެއަށް ނަގުލުކުރެވުނީ އުވިދިޔަ ވެރިކަމުގެ ތެރޭގައެވެ. ނަމަވެސް ޤާސިމުގެ ހެވަތާއި، މަދަދުގައި ގޮނޑިގޮނޑިއަށް އިންތިޚާބުވި ގިނަމެންބަރުން އޭރުތިއްބެވީ އެކަމަށް ތަރުހީބުދެއްވާ، އަތްޖައްސަވާށެވެ. ޤާސިމް ބަންދުކުރެއްވުމުން އެކަމާއި ދެކޮޅަށް އަޑުއުފުލައި، ޤާސިމުގެ ދިފާއުގައި ބަސްބުނުމަށް އެންމެ ކުރިއަށް އޮތީ އެމްޑީޕީ އެވެ. އެމްޑީޕީ ގެ ލީޑަރޝިޕާއި އާންމު މެންބަރުންވެސް ހިމެނޭގޮތުންނެވެ. އެދުވަހު ޤާސިމާއި، ޤާސިމުގެ އަރިސް ބޭބޭފުޅުންނަށްވެސް އެމްޑީޕީ ވެގެންދިއައީ އެންމެ ހެޔޮއެދޭ މިތުރަށެވެ.\nވެވުނު އެއްބަސްވުން ތަކާއި ހެދުނު ޑީލްތަކަށްފަހު، ރިޔާސީ އިންތިޚާބާއި ދެބައިމީހުންވެސް ކުރިމަތިލީ އެކުއެކީގައި އަތާއިއަތް ގުޅާލައިގެނެވެ. "ދުވަހަކު ވަކިނުވާން، ދުވަހަކު ދެރައެއް ނުދޭން" ބުނާފަދަ ބީދައަކުންނެވެ. 23 ސެޕްޓެމްބަރުގައި ރައީސް ޔާމީނުގެ މައްޗަށް، ރައީސް ސޯލިހަށް އެހާފަސޭހައިން ކާމިޔާބު ހޯއްދެވުމުގެ އެއްމެބޮޑު ސަބަބަކީ މިދެންނެވި ގުޅުމެވެ.\nރިޔާސީ އިންތިޚާބު ނިމި، އިންތިޚާބީ ރައީސް ހުވައި ކުރެއްވުމާއި ހަމައަށްވެސް ޤާސިމް އިބުރާހިމްގެ ކެތްތެރިކަން އޮބަހައްޓާލާނޭ ބުންވަރެއް ނުހޯދުނެވެ. ރައީސް ޔާމީނު އެބޭފުޅެއްގެ މަޤާމުގެ ދިފާއުގައި ވެރިކަމާއި، އެއްބަނޑުތިމާގެ ކަމާއި، އެކުވެރިކަން ޤުރުބާން ކުރެއްވި، ރައްޔިތުންގެ މަޖިލީހުގެ ރައީސް ކަން ހަމަ ކުއްލިއަކަށް ޤާސިމް ބޭނުންފުޅު ވެލައްވައިފިއެވެ. މަޖިލީހުގެ ރައީސްގެ އިތުބާރު ނެތްކަމުގެ މައްސަލަ ވަދެގެން އައިއިރު ހުރި ރޯޅީގެ ބާރުގެ ސަބަބުން، މަޖިލީހުގެ ރައީސް މަސީހު ވެސް "އައިން ދޫކުރައްވައި ފައްސިޔާ ކޮއްލެއްވީ" ނުހަނު ފަރިތަކޮށެވެ. އިސްތިއުފާ ދެއްވީއެވެ. އިހަށް ދެދަޅަމައްޗަށް ހައްސަ ބާނަމުންދިޔަ އައިނެއް ކުއްލިއަކަށް އެހާ ފަސޭހައިން ދޫކޮށްދާ ކެޔޮޅެއްގެ ލޮލުކޮޅަށް ލައްކަގިނަ އައިނަށް ހޯރަ ޖަހާތަންވެސް ފެންނާނެކަން ގައިމެވެ.\nކޮންމެއަކަސް، ދޮންބަންޑާރައިންގެ ރަސްކަމުގައި އިބުރާހިމް ރަސްގެފާނުގެ މުހައްމަދު މަނިކުފާނު މާލެ ބޭލުއްވިފަދަ ޢިއްޒަތުގައި ޤާސިމް އިބްރާހީމް ރައްޔިތުންގެ މަޖިލީހުގެ ރައީސްގެ ގޮނޑިކޮޅުގައި ވަޑުވައިފިއެވެ. މިކަން ވެގެންދިޔައީ އިދިކޮޅާއި އެއްކޮޅުވެސް ގުޅި، ވަކިކޮޅެއް ނޭނގޭފަދަ އޮޅޮންބޮޅޮން ގަނޑެއްގެ ތެރޭގައެވެ. ދެންފެށުނީ އިހަށްދުވަހާއި ހަމަޔަށް ވެސް ޤާސިމަށާއި، އެމްޑީޕީއަށް ފުރައްސާރަކޮށް ގެއްލުންދިނުމުގައި އެންމެ އިސްކޮށްތިބި ވަކިބަޔަކު ކައިރިކުރުމުގެ މަސައްކަތެވެ. ކުނިބުނި ސާފުކުރުމުގެ ބަދަލުގައި ގޮނޑަށް ފައިބާ ކުނިބުނި ހޮވާ އެއްކުރުމުގެ މަސައްކަތެވެ. މަޖިލީހުގައި އާއްމު ރައްޔިތުންނާއި ގުޅުންހުރި ނުހަނުގިނަ މަސައްކަތްތައް ހުއްޓާ ފުރަތަމަވެސް ފާސްކުރަމުން ގެންދާންފެށީ ސީދާ ޤާސިމް އިބުރާހިމް އާއި ގުޅުންހުރި ބިލްތަކެވެ. މިހާރު މިއަޑުއިވެނީ ޤާސިމު ކައިރިކުރެއްވި މެންބަރުން ރައީސް ސޯލިހުގެ އިތުބާރުނެތް މައްސަލަ މަޖިލީހަށް ވައްދަން ގޮވާ އަޑެވެ.\n'ދަގަނޑުކަމުގައި ވަނީނަމަ ރަނުން އުއްތިއަސް، ދަބަރު ހިލުވާނެކަން އެންގި މީދަރެހެކޭ.'\nމަރްހޫމް އާދަމް ސަލީމް އެ ވިދާޅުވީ ކިހައިބޮޑު ތެދުފުޅެއްތޯއެވެ؟ ދަގަނޑުގަނޑެއް ނަމަ އޭގައި ކިތަންމެ ވަރަކަށް ރަން އުއްތިޔަސް ދަބަރު ހިލޭނެ އެވެ. ޤާސިމް އިބްރާހިމަކަށް ކުރީގެ ރައީސް މަޢުމޫން ޢަބްދުލްޤައްޔޫމު ވެސް ކަމަކުނުދިޔަ އެވެ. ކުރީގެ ރައީސް ނަޝީދެއް ވެސް ކަމަކުނުދިޔަ އެވެ. ކުރީގެ ރައީސް ވަހީދު ވެސް ކަމަކުނުދިޔަ އެވެ. ކުރީގެ ރައީސް ޔާމީނެއް ވެސް ކަމަކުނުދިޔަ އެވެ. މިހާރު މިފެންނަނީ ރައީސް އިބްރާހިމް މުޙައްމަދު ޞާލިޙް ވެސް ކަމުނުދާ ކަމުގެ މަންޒަރުތަކެވެ. ޤާސިމަށް ކަމުދާނީ ހަމަ ޤާސިމެވެ.


މެންބަރުންގެ ޚިޔާލު: މިފިކުރުގެ މައްޗަށް ވެރިކަމުގެ މުޅިޙުކޫމަތު ބަދަލުކޮށްލުމުގެ އެންމެހާ، ޝުޙުރަތެއް ހައްޤުވަނީ އަދުގެ ރައީސުލްޖުމުހޫރިއްޔާ އަށެވެ!!! – Maldivian Democratic Party\nމެންބަރުންގެ ޚިޔާލު: މިފިކުރުގެ މައްޗަށް ވެރިކަމުގެ މުޅިޙުކޫމަތު ބަދަލުކޮށްލުމުގެ އެންމެހާ، ޝުޙުރަތެއް ހައްޤުވަނީ އަދުގެ ރައީސުލްޖުމުހޫރިއްޔާ އަށެވެ!!!\nމުޅިރާއްޖޭގެ ލޮބުވެތި ރައްޔިތުން އެކައްޗެއްކިއާ ގައުމު ބިނާކުރުމުގައި އަތުކުރިއޮޅާލަމާ ހިނގާށެވެ! ގައުމަށް ގެނެވުނު ހެއުބަދަލުތައް ހެއުހިތުން ގަބޫލުކުރަމާ ހިނގާށެވެ! ޑިމޮކްރަސީއަކަށް ޤައުމު އަލިވިލުނު ހިނދު، ރާއްޖޭގެ ޤައުމީ ތަރައްޤީއާއި މިގައުމުގެ ޢިޖުތިމާޢީ ހަމަޖެހުމަށް މިވަނީ ކިހިނެއްހެއްޔެވެ؟\nޔަގީންވާ އެއްކަމެއް އެބައޮތެވެ. ޤައުމުބިނާ ކުރުމުގައި އެންމެ އިސްދައުރެއް އަދާކުރަންޖެހޭ، އެއްފަރާތަކީ، އެގައުމެއްގެ ލޮބުވެތި ރައްޔިތުންނެވެ. އެދައުރު ފުރިހަމަ ކުރުމުގެ ޤާނޫނީ ޒިއްމާ އުފުލަންޖެހޭ، ފަރާތަކީ ދައުލަތް ހިންގަން ހަވާލުވެ އޮންނަ ޤާނޫނީ ސަރުކާރެވެ. ތެދެކެވެ! އަޅުގަނޑުމެން އުންމީދު ކުރަނީ ސަރުކާރުގެ ހުރިހާ ދާއިރާއެއްގެ މަސައްކަތުގައި އިންސާނީ ޙައްޤުތަކުގެ ވިސްނުމާއި، ފިކުރު ލާމެހި އޮތުމެވެ. ގައުމުގެ އަދުލު އިންސާފް ގާއިމުކޮށް، އިންސާނީ ހައްޤުތަކަށް ހުރުމަތް ތެރިކޮށް ހިތާ، އެވިސްނުމުގައި މުޅި ޖަމާއަތަށް ފައިދާކޮށް، މުޅި އުއްމަތަށް އެކަމުގެ މަންފަޢަ ކުރުމެވެ. ވީހިނދު، ޖަމާޢަތުގެ ގޮތުންނާއި، ފަރުދީގޮތުން މިއަދު ވިސްނަންޖެހޭ، ނުވަތަ އިޙުތިރާމް ކުރަންޖެހޭ އިސްލާންދިނުގެ މަތިވެރި ރުކުންތަކާއި، ބައިނަލް އަގުވާމީ ހަމަތަކާއި، ޤާނޫނީ އުސޫލުތަކެއް ޤައުމީ ނަޒަރުން އެބަހުއްޓެވެ. މަދަނީ އަދި ސިޔާސީ ޙައްޤުތަކުގެ އިތުރުން، އިޖްތިމާޢީ، އިޤްތިޞާދީ އަދި ޘަޤާފީ ޙައްޤުތަކުގެ މުހިންމުދައުރު އަޅުގަނޑު މެންނަށް އަދާ ކުރެވޭނީ ތަހުޒީބު ވިސްނުން ހިއްސާކޮށް ގެންނެވެ. އިންސާނީ ޙައްޤުތަކަކީ ކޮބާކަމާއި، ޤައުމީ ހައްޤުތަކަކީ ކޮބއިކަމާއި އެއްޙައްޤެއް އަނެއް ޙައްޤަކާ ވަރަށް ބޮޑަށް ގުޅި ލާމެހިފައިވާ ޙައްޤު ތަކެއްކަން ވަރަށް ރަނގަޅަށް އެނގި ދަސްވެގެންނެވެ. ހަގީގަތަކީ މިއީކަމަށް ވިހިނދު، ސަރުކާރުން ރައްޔިތުންގެ މައްޗަށް އަދާ ކުރަންޖެހޭ ޤާނޫނީ އަދި ގައުމީ ވާޖިބުތައް އަދާކުރުމުގެ ފުރުޞަތުނުދީ، އެޙައްޤުތަކުގެ މައްޗަށް ޝަކުވާކޮށް، މުޅި ގައުމުގައި ނަޢަރާކޮށް، ގައުމު ފަސާދަ ކުރުމަކީ ދެކޮޅުނުޖެހޭ ހަރާކާތްތަކެވެ. ވަކިޙައްޤެއް ލިއްބައި ދިނުމުން އެއްމެހާ ހައްޤުތައްފުދުނީ ނޫންކަން އަޅުގަންޑުމެން ދަންނަ ހިނދު، މި ޙައްޤުތައް ފޯރުކޮށް ދިނުމަށް ހުރި ސަރުކާރުގެ އެކިއެކި މުއައްސަސާތަކުގެ މަސައްކަތް ހުއްޓުވާ ގައުމު ފިތުނަވެރި ކުރުވުމަކީ، ނާތަހުޒީބު އަމަލުތަކުގެ ތެރެއިން އެންމެ ބޮޑު އަމަލެވެ. ހިތުގެ ހަސަދަ ވެރިކަމުގައި އަދުގެ ޒަޢާމަތަށް ނުދިން ފުރުސަތެއް މުސްތަގުބަލުގެ ޒަޢާމަތަކަށް ލިބޭނީ ކިހިނެއް ހެއްޔެވެ؟\nމިރާއްޖޭގެ ތާރީޚަކީ ވަރަށް ދިގު ބޯދާ ތާރީޚެކެވެ. އެތާރީޚުގެ ބައެއް ތާރީޚީ ބޮޅުތައް ހަނދާނުން ބީވެދީގެން ނުވާނެއެވެ. ދިވެހި ރާއްޖެއަކީ ތަފާތު ޤައުމުތަކުގެ މުޢައްރިޙުން ދަތުރުކޮށް، ރާއްޖެއާއި ބެހޭގޮތުން ރާއްޖޭގެ އެކިއެކި އަތޮޅުތަކުގެ މައްޗަށް ޚާއްސަ ނަޒަރަކުން ބަލާ، އަދި ރާއްޖޭގެ ޝާޙީ ދަރުބާރުގެ މުޅި ޙުކޫމަތު ބިނާވެ އޮތް ފުރަމާނަ ދަނައޫ، މިޝާޙީ އަމުރު މައުރޫފުގެ މައްޗަށް ވެސް ލިއުއްވާ އެހެންމެ އަތޮޅުތަކުގެ ޤަދީމީ ގޮއިފާލައްބަ ފަދަ ފުރަބަންޑާރަ ގޮއިތަކާއި، ރާއްޖޭގައި ތިބި ދަރިދަރި ކޮޅުތަކުގެ މައްޗަށް ވާރުތަކުރި ބިންބިން ތަކުގެ މައްޗަށް ވެސް ލިއުއްވާ ފައިވާ ތަފާތު ތާރީޚީ މުޢައްރިޙުން ޒިޔާރަތް ކޮށްފައިވާ ގައުމަކަށް ވީހިނދު، ހަމައެކަނި3ނޮވެމްބަރ 1988 އަހަރުގެ ތާރީޚުގެ ކުރުޚުލާސާ ބަޔާން ކުރުމަކުން ރާއްޖޭގައި އުފެދުނު ބޮޑެތި ޖައްލާދުންނާއި ބަޢާވަތް ތެރިންނާއި ބާޢީންގެ ފިހުރިސްތު ފުރިހަމަ ނުވާނެއެވެ. އަދިއެހެންމެ ވެރިކަމުގެ ބާރުތައް ދެމިގެންދިޔަ ބަދުމާޝީ އުސޫލުތައްވެސް ފުރިހަމަނުވާނެއެވެ. މިގޮތުން ބަލާއިރު، އެންމެބޯދާ އޮޅޮދޫކަރައިގެ ވެއްދާއިންގެ މަހަރާޖާގެ ދަރި ކޮއިމަލާ ކަލޯއާއި އޮޅޮދޫ ކަރައިގެ ރެދިކަމަނާއާއި ހުދެއި ކަލިމިންޖާއާއި މާލޭ ބަބުރު ކަލޯފަދަ ނުބައިނުލަފާ މީހުންނަކީ، ވެރިކަމާހުރެ، ރަސްކަމުގެ ޒަމާނުގައި އެތައްބަޔަކު ގަތުލުކޮށް، މަރާ ބޮޑެތި ރުނބާތަކާއި ޖާޑިތަކަށް އަޅާ ވަޅުލީ މީހުންނެވެ. އެއިރުވެސް ގައުމުއޮތީ ބިނާކުރަން ޖެހިފައެވެ.\nއަރަބިކަރައިގެ މަޝްހޫރު ސައްޔާޙު މައުލާނާ އަލްހާފިޡް އިބުނު ބަޠޫޠާ އޭނާގެ ދަތުރުނާމާގައި ލިއުއްވާފައިވާ ގޮތުން ރާއްޖެއަކީ ސާފްތާހިރުކަމާއި، ނަލަކަމުގެ އަހުލުވެރިން ދިރިއުޅެމުން އަންނަ ޖަޒީރާ ރަށްތަކެކެވެ. އެޖަޒިރާގެ އަހުލުވެރިންނަކީ ހިތްހެޔޮބައެކެވެ. އެކަމަކު ބުރުގާ ނުވަތަ ޚިމާރު އެޅުމަށް ދެކޮޅުހެއްދެވި ބައެކެވެ. އަދި ހުވާކުރުން ގިނަބައެކެވެ. ތާރީޚީ ސަފްޙާތަކުން އެނގޭ ގޮތުގައި މިރާއްޖޭގެ ޤައުމީ ޙަޔާތުގައި ރާއްޖޭގެ އަހުލުވެރިން ތަޖުރިބާ ކޮށްފައިވާ ބޮޑެތި ކާރިސާތަކާއި، ހާދިސާތަކުގެ ތެރެއިން، މުސްކުޅި ކާބަފައިން ގިސްލުމުގެ ހިތިތަޖުރިބާ ކޮށްފައިވާ އެންމެ ބޮޑު ހާދިސާއަކީ، ރާއްޖޭގެ ރަސްކަމުގެ ސިންގާ ސަނާގައި އެދުވަސްވަރު އިންނެވި އަބޫބަކުރު2 އައުހާރުވެ އަލިރަސްގެފާނު ރާއްޖޭގެ ރަސްކަމާއި، ހަވާލުވުމާއި ގުޅިގެން ޚާންދާނުގެ ތެރޭގައި ހިނގާދިޔަ ރަސްކަން ފިރުކުމުގެ ހަސަދަވެރި ކަމުގައި އަލީ ޕްރިންސް އިންޑިއާ އަށް ދަތުރުކޮށް ކުރީޒަމާނުގައި އިންޑިއާގެ ގޯވާގައި ދިރިއުޅުނު ޕޯޗްގީޒުންގެ ބަޔަކު ގޮވާއިގެން މާލެ ވަޑައިގެން ހިންގެވި ބޮޑު ޖަރީމާއެވެ. ނުވަތަ ޕޯޗްގީޒުން ރާއްޖެ އަޅުވެތި ކުރުމެވެ. ރާއްޖެއަކީ ދުނިޔެމަތީގެ ސުވަރުގެ ކަމުގައި ސިފަކުރަނީ ބޭރު ފަރަންޖީންނެވެ. ދިވެހިންގެ ތެރޭގައި ތިބި ބުއްދީގެ އަހުލުވެރިންގެ ކުރިމަތީގައި ރާއްޖެއަކީ އެއްވެސް ޒަމާނެއްގައި ސުވަރު ގެއްނޫނެވެ. ކީއްވެހެއްޔެވެ؟ ގައުމުގައި އަދުލު އިންސާފް ބޯދާ ޒަމާނުގައި ވެސް ނެތުމެވެ. މަޝްހޫރު ހިތަދޫ ރޮނޑާގޭ ދީދީ ބަޔާންކުރި ގޮތުގައި މިރާއްޖޭގެ ރައްޔިތުންނަކީ، ފަތްކާ އަޅުންނެވެ. ކީއްވެހެއްޔެވެ؟ ރަސްގެފާން ކޯފާފުޅު ވެއްޖެނަމަ، ހަންމުށިން ތެޅުމާއި، އިންސާފެއް ނެތި ފަތްކޮޅުތައް އަތުލުމެވެ. ގަބޫލުކުރަންޖެހޭ، ހަގީގަތަކީ 4500 އަހަރުވީ ބޯދާ ވެރިކަމެއްގެ މުޅިހުކޫމަތު ދެމިގެންއައީ ރަސްގެފާނުގެ ފުރަމާނަދަނައޫ، މިޝިޢާރުގެ މައްޗަށްކަމެވެ. މިނަޒަރުން ވިސްނާއިރު، ދިވެހިދައުލަތުގެ ވެރިކަމުގެ މުޅިޙުކޫމަތު ރައްޔިތުންގެ ވެރިކަމެއްގެ ގޮތުގައި ފޮރޮޅިގެންއައީ 2008 ވަނަ އަހަރުގެ ފަހުންނެވެ. އެއީ މިހާރުއޮތް ވެރިކަމުގެ ތެރެއިންނެވެ. ގަބޫލުކުރަންޖެހޭ ހަގީގަތަކީ މިފިކުރުގެ މައްޗަށް ވެރިކަމުގެ މުޅިޙުކޫމަތު ބަދަލުކޮށްލުމުގެ އެންމެހާ، ޝުޙުރަތެއް ހައްޤުވަނީ އަދުގެ ރައީސުލްޖުމުހޫރިއްޔާގެ ޒައާމަތުގެ މައްޗަށްކަމެވެ


!!ހެވޭނެ ދޯ ދެން އެހެންވީ މަ\nދުވަހުގެ މެންދުރުވަގުތެވެ. މަންމަވީ އޮފީހުގައެވެ. ބައްޕަވީ ސްކޫލްގައެވެ. ގޭގައި ތިބީ އަހަރެންނާއި އަހަރެންގެ ދެ ކޮއްކޮއެވެ. ހެނދުނު މަންމަ އޮފީހަށްދަމުން ދިން ބިސްގަނޑަކާއި ޕާންފޮއްޗެއް ކާލައިގެން ތިބިގޮތަށްތިބީއެވެ. ބަނޑުހައިވެގެން އަވަދިވަނީއެވެ. ނަމަވެސް މަންމަ އަންނާނެ ކަމުގެ އިންތިޒާރުގައި މަޑުކޮށްލައިގެން ތިބީއެވެ.\nPosted by Fauxaan Fauoo at 12:29 AM0comments\n..ބިރަކައިނުލާ އިސްލާމް ކިޔަވައިދިނުމުގައި ސާބިތުވެހުރި މުދަރިއްސެއް\n1974 ވަނަ އަހަރުގެ ފެބުރުއަރީ މަހު5ވަނަ ދުވަހު ހއ.އިހަވަންދޫ ވެދުންގެ އަށް އުފަންވި އަހުމަދު ރަޝީދު ނުވަތަ އާންމުނަމުން ނަމަ ދޮންބެ އަކީ ހއ.އިހަވަންދޫ ޖަމީލާ އާދަމް އާއި މުޙައަމަދު ޔޫސުފް ނުވަތަ ރަށުމީހުންގެ ނަމުން ނަމަ ސިއްތި ތުއްތު ގެ7ދަރިންގެ ތެރެއިން4ވަނަ ދަރިފުޅެވެ. އެންމެ ކުޑަ އިރުވެސް "މޮޅު ކުއްޖަކަށް" ވުމުގެ އަޒުމުގައި ކިޔަވަމުން އައި ދޮންބެ އަކީ މިހާރު ހއ.އިހަވަންދޫ މަދަރުސާގައި އިސްލާމް މުދައްރިސް އެއްގެ ގޮތުގައި މަސައްކަތް ކުރަމުން އަންނަ ވަރު ގަދަ ފަހުލަވާނެވެކެވެ.\nPosted by Fauxaan Fauoo at 12:01 PM0comments\nރަށު ކައުންސިލްގެ ރައީސްކަން ލިބިއްޖެނަމަ\nކަމެއް ކާމިޔާބުކުރުމަށްޓަކައި ކޮންމެ މީހަކުވެސް މަސަށްކަތްތަކެއް ކުރާނެއެވެ. ވައުދު ތަކެއް ވާނެއެވެ. "ދަޅަތަކެއް" ދައްކާނެއެވެ. މިއީ އާމުކޮށް ތަންތަނުގެ އިސްވެރިންނަށް ކުރިމަތިލާ ބޭފުޅުންގެ އުޞޫލެވެ. ނަމަވެސް އެމީހަކަށް އެކަމެއް ކަމިޔާބު ވުމުން އެދައްކާ ދަޅަތަކާއި އަޅުވާ "އަނދުން" ތަކުގެ ހަދާނެއް ނުހުއްނާނެއެވެ. މިގޮތުން ރަށުކައުންސިލް ކަމަށް ކުރިމަތިލާގެން ހޮވިފަތިބި ބޭފުޅުންގެ ކިބައިން މި ހަޤީޤަތް ފެންނަމުންދާ ކަމީ މިކަމުގެ ހެއްކެކެވެ. ކައުންސިލުގައި ފަސް ބޭފުޅުން ތިބޭ އިރު ހުރިހާ އެންމެންވެސް ކުރާކަމަކީ ލިބޭ ރުފިޔާ ކޮޅު ޖީބަށް ލައިގެން އަތްއުރައިލައިގެން ތިބުމޭބުންޏަސް ދޮގަކަށް ނުވާނެއެވެ. ކައުންސިލުގެ ރައީސް އެކޭ ކައުންސިލު އިދާރާގައި މަސައްކަތް ކުރާ "ޕިޔޯނެކޭ" ހަމަހަމައެވެ. ރައީސް އަކަށް ވެގެން ކުރާ ވަކި ޙާއްސަ ކަމެއް ނޯވެއެވެ. ނަމަވެސް އަޅުގަނޑަށް ކައުންސިލްގެ ރައީސްކަން ލިބިއްޖެނަމަ\nPosted by Fauxaan Fauoo at 12:40 PM 1 comments\nތާއަރަފް: 1974 ވަނަ އަހަރުގެ ފެބުރުއަރީ މަހު5ވަނަ ދުވަހު ހއ.އިހަވަންދޫ ވެދުންގެ އަށް އުފަންވި އަހުމަދު ރަޝީދު ނުވަތަ އާންމ...\nދުވަހުގެ މެންދުރުވަގުތެވެ. މަންމަވީ އޮފީހުގައެވެ. ބައްޕަވީ ސްކޫލްގައެވެ. ގޭގައި ތިބީ އަހަރެންނާއި އަހަރެންގެ ދެ ކޮއްކޮއެވެ. ހެނދުނު މަ...\nކަމެއް ކާމިޔާބުކުރުމަށްޓަކައި ކޮންމެ މީހަކުވެސް މަސަށްކަތްތަކެއް ކުރާނެއެވެ. ވައުދު ތަކެއް ވާނެއެވެ. "ދަޅަތަކެއް" ދައްކާނެއެވ...\nFauttey© 2013. Powered by Blogger.\ncopyright (c) 2013 ރާބަދި . Designed by Fauzan Abdul Hameedh


Footboalhaige musthagubalah keeperunge academy muhimmu: Imran | Mihaaru\nފުޓްބޯޅައިގެ މުސްތަގުބަލަށް ކީޕަރުންގެ އެކެޑަމީ މުހިއްމު: އިމްރާން\nގައުމީ ޓީމުގެ ޓްރެއިނިން އެއްގެ ތެރެއިން އިމްރާން (މ).-- ފޮޓޯ: ނިޝާން އަލީ/ މިހާރު\n14 ޖެނުއަރީ 2021 - 10:30\nމި ވަގުތު ރާއްޖޭގެ ފުޓްބޯޅައިން ފެންނަ މަންޒަރަށް ބަލާއިރު އެފްއޭއެމުން ފަށާފައިވާ ގޯލްކީޕަރުންގެ އެކެޑަމީ ރަނގަޅު ގޮތެއްގައި ހިނގައި ކުރިއަށްދިއުމަކީ ވަރަށް މުހިއްމު ކަމެއް ކަމަށް އެފްއޭއެމްގެ ގޯލްކީޕަސް ޑިޕާޓްމަންޓްގައި މަސައްކަތްކުރަމުން އަންނަ ގައުމީ ޓީމުގެ ކުރީގެ އެއް ވަނަ ކީޕަރު އިމްރާން މުހައްމަދު ބުނެފި އެވެ.\nކޮވިޑް-19އާ ހެދި ގިނަ ދުވަސްތަކެއް ވަންދެން އެފްއޭއެމްގެ ގޯލްކީޕަރުންގެ އެކެޑަމީގެ ހަރަކާތްތައް ހުއްޓިފައި އޮތުމަށް ފަހު މި ހަފްތާގައި ވަނީ މަސައްކަތް ފަށައިފަ އެވެ. އިމްރާން ބުނީ މި ވަގުތު ލީގުގައި ކުޅޭ އަށް ޓީމުގެ ތެރެއިން ހަ ޓީމުގައި ތިބީ ބިދޭސީ ގޯލްކީޕަރުން ކަމަށެވެ. އެންމެ ދެ ޓީމުން ދިވެހި ކީޕަރުންނާ އެކު ރާއްޖޭގެ އެއް ވަނަ ޑިވިޝަނުގައި ކުޅޭތީ އޭގެން އެނގެނީ ގޯލްކީޕަރުން އުފައްދަން ޖެހޭ މިންވަރު ބޮޑުވުން ކަމަށް އިމްރާން ދެކެ އެވެ.\n"މި އެކެޑަމީ މި އޮތީ ވަރަށް މުހިއްމުވެފައި. މި މަސައްކަތް ކުރިން ނުކުރެވި އޮތީމަ އަޅުގަނޑުމެންނަށް މިހެން ދިމާވެފައި މި އޮތީ. (އެކެޑަމީގެ މަސައްކަތަކީ) ރާއްޖޭގައި ގޯލްކީޕަރުން އުފެއްދުމަށް ކޮންމެހެން ވެސް ކުރަންޖެހޭ ކަމެއް،" އެފްއޭއެމް "ލެޓްސް ޓޯކް ފުޓްބޯލް" ޝޯ އަށް ދިން އިންޓަވިއުއެއްގައި އިމްރާން ބުންޏެވެ.\nކުރިން އޮތީ މި ސީޒަނުން ފެށިގެން ބިދޭސީ ގޯލްކީޕަރުން ރާއްޖޭގެ ޓީމުތަކަށް ނުގެނެވޭ ގޮތަށް ނިންމައިފަ އެވެ. އެ ނިންމުން ކްލަބްތަކުން ބޭނުންވެގެން ބަދަލުކޮށް މި ސީޒަނުގައި ބިދޭސީ ކީޕަރުން ބޭނުންކުރެވޭ ގޮތަށް ވަގުތީ ހުއްދައެއް ދޭން އެފްއޭއެމުން ނިންމީ މި ސީޒަނުގެ ތެރޭގައި ވެސް އެ ނިންމުން އިވަލުއޭޓްކުރާ ގޮތަށެވެ.\nގައުމީ ޓީމުގެ ގޯލު 17 އަހަރު ވަންދެން ބެލެހެއްޓި އިމްރާން ބުނީ ގޯލްކީޕަރުން އުފައްދަން އެކެޑަމީގެ މަސައްކަތް ފެށުމާ އެކު މީގެ ގިނަ ކުދިންތަކެއް ބައިވެރިވުމުން އެނގިގެންދާ ކަމަކީ ފުރުސަތަކަށް ބޭނުންވެފައި ތިބި ކުދިން ވެސް އިތުރުވުން ކަމަށެވެ. ދެން މީގައި އޮތީ ކުރަން ޖެހޭ މަސައްކަތް ކަމަށާއި އެކަން ކުރެވޭނީ ފުޓްބޯޅައިގެ އެންމެންގެ އެއްބާރުލުމާ އެކީގައި ކަމަށް އިމްރާން ބުންޏެވެ.\n"ފުރުސަތު ދީގެން ރަނގަޅު ޓްރެއިނިން ދީގެން ދަނޑަށް ނެރެ ވާދަވެރި މެޗުތަކެއް ވެސް ދީގެން މެނުވީ ކީޕަރަކަށް އެންމެ ރަނގަޅަކަށް ނުކުޅެވޭނެ،" އިމްރާން ބުންޏެވެ.\nއޭނާ ބުނީ އަމާޒަކީ އުމުރުފުރާގެ ގައުމީ ޓީމުތަކުގެ ގޯލު ބަލަހައްޓަމުން އައިސް ސީނިއާ ގައުމީ ޓީމާ ހަމައަށް ގެންދެވޭ ފެންވަރުގެ ގޯލްކީޕަރުން ތަކެއް ނެރުން ކަމަށާއި އެކަން ކުރެވޭނީ އެކި ލެވަލްގައި ވީހާވެސް ގިނައިން އެ ކީޕަރުންނަށް ވާދަވެރި މެޗުތަކެއް ލިބިގެން ކަމަށެެވެ.\nGoalkeepers academy: Aslam ge bodu massakaiy\nއެފްއޭއެމް ގޯލްކީޕަރުންގެ އެކެޑަމީގެ އެންމެ އިސް ފަރާތެއްގެ ގޮތުގައި މަސައްކަތްކުރަމުން އަންނަނީ ގައުމީ ޓީމުގެ ގޯލްކީޕަރު ޓްރެއިނަރު އަސްލަމް އަބްދުއްރަހީމް އެވެ. އޭނާ ބުނީ އެފްއޭއެމްގެ ރައީސް ބައްސާމް އަދީލް ޖަލީލްގެ ވިސްނުމާ އެކު ފެށި މި މަސައްކަތުގައި ދުރު ނޫން މުސްތަގުބަލެއްގައި ރަނގަޅު ހިސާބަކަށް ދެވޭނެ ކަމުގެ އުއްމީދު އެބައޮތް ކަމަށެވެ.\nތޭރަ އަހަރުން ފެށިގެން 18 އަހަރާ ދެމެދުގެ ކީޕަރުންނަށް އިސްކަންދީގެން ކުރިއަށްދާ މި އެކެޑަމީގެ ތެރެއިން ޓްރެއިންވި ދެ ކީޕަރަކު ވަނީ ފުރަތަމަ ޑިވިޝަނުގެ ކްލަބަކާ ގުޅިފަ އެވެ. އަސްލަމް ބުނީ އެ ދެ ކީޕަރުން ފުލްކޮށް ނުކުޅުނަސް ރަނގަޅު ޓްރެއިނިންތަކެއް ލިބިގެން އިތުރަށް ކުރިއަށް ދެވޭނެ ކަމަށެވެ.\n"މި އެކެޑަމީ ތެރެއިން ރަނގަޅު ގޯލްކީޕަރުން ތަކެއް ނުކުންނާނެ. މި ވަގުތު ވެސް 20 ގޯލްކީޕަރުންނާ އެކު މި ތިބީ އެކެޑަމީގައި. ކްލަބްތަކަށް އަދި ހުރިހާ ފުޓްބޯޅަ ފޭނުންނަށް ވެސް ގެރެންޓީ ދޭން ބޭނުން ރަނގަޅު ކީޕަރުންތަކެއް (މި އެކެޑަމީ އިން) ނެރޭނެ ކަމުގެ" އަސްލަމް ބުންޏެވެ.\nއޭނާ ބުނީ އެކެޑަމީގެ ޓްރެއިނިންތަކުގެ ޕްރޮގްރާމްތައް ހެދިފައިވަނީ މިހާރުގެ ފުޓްބޯޅައިގައި ކީޕަރުން ކުރަން ޖެހޭ ކަންތައްތަކަށް ބަލައިގެން ކަމަށާއި އެ ގޮތުން ކޮންމެ ކީޕަރަކަށް ވެސް ޓްރެއިނިން ދެނީ އުމުރުފުރާއެއްގެ ނިސްބަތުން ދޭން ޖެހޭ އެންމެ ރަނގަޅު ޓްރެއިނިން ކަމަށެވެ.\nއެފްއޭއެމުން ގޯލްކީޕަރުންގެ އެކެޑަމީގެ މަސައްކަތް ފެށީ 2019 ވަނަ އަހަރު އެވެ.\nއެފްއޭއެމް ގޯލް ކީޕަރު އިމްރާން މުހައްމަދު\nކިތަންމެ މޮޅު ކުޅުންތެރިން އުފެއްދިޔަސް ކުޅޭނެ ރަގަޅު ދަނޑެއްނެތް. ގަލޮޅު ދަނޑު އަޑިގުޑަނުން ފުރިފަ. އެތަނުގަ އަޅަން އެބުނާ ރޯލަރުގަޑެއް އެޅޭކަަށްނެތް. އޭތި ހަލާކުވެގެން އެތައް ދުވަހެއް ވީއިރުވެސް އާއެއްޗެއް ގެންނާކަށް ނޫޅެ. މިނިސްޓްރީގެ ބޮޑު ބަޖެޓްވެސް ކޮވިޑާ ހެދި މާބޮޑަށް ބޭނުން ކުރަން ޖެހޭ ހާލަތެއް ނައިސް އެލާރިގަޑުންވެސް ކުރާކަމެއް ނުފެނޭ. ރޯލުގަޑެއް ގަންނަހާ ފައިސާ ހަމަ ނެތީތަ މަހުލޫފު.


Hotaa hingumugai Waheed ge queen akee anhenun! | Mihaaru\nހޮޓާ ހިންގުމުގައި ވަހީދުގެ "ކުއީން" އަކީ އަންހެނުން!\nވަހީދާއި އަޒީޒާ: "އީވްނިންގްލޯރީ" ހޮޓަލުގެ ކާމިޔާބީގެ ސިއްރަކީ ގުޅިގެން ކުރި މަސައްކަތް.\n22 މެއި 2018 - 09:28\nއެންމެ ފުރަތަމަ އޭނާ އަކީ ޕިޔޯނެކެވެ. ބޮޑުވަޒީރުގެ އޮފީހުން ފެށިގެން ސްރީ ލަންކާގައި ހުންނަ ދިވެހިރާއްޖޭގެ އެމްބަސީގައި ވެސް އެ ވަޒީފާ އަދާކުރި އެވެ. އެކަމަކު ޒަވާޖީ ހަޔާތެއް ފަށައި ކުދިން ލިބެން ފެށުމުން، އިތުރު މަސައްކަތެއް ކުރަން މަޖުބޫރުވި އެވެ. އެހިސާބުން އޭނާ ވަނީ ސައި ވިއްކުމުގެ ވިޔަފާރީގެ ތެރެއަށެވެ. އަންހެނުންގެ ގޭގެ ކުޑަކުޑަ ތަންކޮޅެއްގައި 70ގެ އަހަރުތަކުގެ ފަހުކޮޅު ހ. ކުއީން، އަހުމަދު ވަހީދު ހުޅުވި "އީވްނިން ގްލޯރީ" ހޮޓަލަކީ އެ ދުވަހުން ފެށިގެން މިއަދާ ހަމަޔަށް ވެސް އޭނާގެ ނަމާ ގުޅިފައިވި ކާމިޔާބު ވިޔަފާރިއެކެވެ. މާލޭގެ އެންމެ މަޝްހޫރު އެއް ހޮޓާ ކަމުގައިވި އެތަނުން ލިބޭ ހެދިކާތަކާއި ކެއުންތަކުން އެތައް ބަޔެއްގެ އަރުތެރޭގައި މީރު ރަހަ ލައްވާލި އެވެ. އޭނާގެ މަސްއޫލުވެރިކަމުގެ ދަށުގައި އޮތް ނިއު ރޭޑިއަންޓް ސްޕޯޓްސް ކްލަބް، ދިވެހި ކުޅިވަރުގެ އެންމެ އުހަށް ދަތުރުކުރި ކުރުމުގައި ވެސް ކުއީން ވަހީދުގެ އެ ވިޔަފާރީގެ ހިއްސާ އެބައޮތެވެ.\nމީގެ ސާޅީހަކަށް އަހަރު ކުރިން ވަހީދު އެ ދަތުރު ފެށީ އަތުގައި އެކައްޗެއް ވެސް ނެތި އެވެ. ދަތުރުކުރަން ޖެހުނީ އަޑިގުޑަންގިނަ މަގުތަކުންނެވެ. ޕިޔޯނަކަމުން ލިބޭ ކުޑަކުޑަ މުސާރަކޮޅު އެކީއެކަށް ފުރަތަމަ ޖެހުނީ ހަރަދުކުރާށެވެ. ބައެއް ފަހަރު މަހެއް ގަނެލާނެ ފައިސާ ފޮއްޗެއް ވެސް އަތުގައި ނެތިދިޔަ އެވެ. އެ ދަތުރު ކާމިޔާބުކުރުމުގެ ސިއްރަކީ ކޮބައިތޯ އެހުމުން އަނގައިގައި އެއްބައި އޮއްވާ ވަހީދު ބުނަނީ އެއީ އޭނާގެ އަންހެނުން އަޒީޒާ އަހުމަދު ކަމަށެވެ. "ފޮރި ވަހީދު"، "ކުއީން ވަހީދަ"ށް ބަދަލުވީ ވެސް ހަގީގަތުގައި އަންހެނުންގެ ގެ ކަމަށްވާ ހ. ކުއީންއާ ގުޅިގެންނެވެ. އެއީ ވަހީދުގެ ހަޔާތުގެ ރާނީ އެވެ.\n"އީވްނިންގްލޯރީ" އެންމެންގެ ދުލުކުރީ ބަހަކަށް ބަދަލުވި ބަދަލުވުމާ ބެހޭގޮތުން ވާހަކަދައްކަން ފަށާ ކޮންމެ ފަހަރަކު "މިއީ މަގޭ އެކަނި ކަމެއް ނޫން" ކަމަށް ވަހީދު ބުނަނީ އެހެންވެގެންނެވެ.\n"އަމަލީ ގޮތުންނޭ؟ މާބޮޑަށް ވެސް އަމަލީ ގޮތުން އޭނާ [އަޒީޒާ] މަސައްކަތްކުރީ،" އިންޓަވިއުގެ މެދުތެރެއިން އަންހެނުން އަޒީޒާ ގެނެސް ކައިރީގައި ބައިންދައިގެން އުމުރުން 72 އަހަރުގެ ވަހީދު ވާހަކަ ފެށި އެވެ.\nއެފްއޭއެމްގެ ރައީސް ބައްސާމް އަދީލް ޖަލީލް (ކ) ކުއީން ވަހީދުގެ ކަރުގައި އޮނޮރަރީ އެވޯޑުގެ މެޑަލް އަޅުއްވައިދެއްވަނީ: އޭނާ އަކީ ފުޓްބޯޅައިގެ ވަރުގަދަ ހިދުމަތްތެރިއެއް ވެސް މެ. -- ފޮޓޯ: މޯލްޑިވްސް ފުޓްބޯލް\nހޮޓަލަށް ބޭނުންވާ ހެދިކާ ހަދައި، ކެއްކުން އޮންނަނީ ހޮޓަލާ އިންވެފައި ހުރި އަންހެނުންގެ ގޭގަ އެވެ. ވަހީދުގެ ނިޔަމިކަމުގެ ދަށުން، އަޒީޒާ އިސް ފަޅުވެރިއަކަށް ހުރެ މަސައްކަތް ކުރާއިރު އަތްގާތްކޮށްދޭން ތިބެނީ އަޒީޒާގެ އެއްބަނޑުއެއްބަފާ ކުދިންނެވެ. އަރައިގެން އަންނަ އިރާއެކު ސައިބޯން ވަންނަ މީހުންނަށާއި ނުވަޑިއަށް ސައިބޯން ވަންނަ ސަރުކާރުގެ މުވައްޒަފުންނަށް ބޭނުންވާ އެއްޗެހި ތައްޔާރުކުރުމުގެ މަސައްކަތް ފަތިހު ފަތިހާ ފަށަ އެވެ. އެއަށް ފަހު އޮންނާނީ ހަވީރަށް ބޭނުންވާ ހެދިކާ ހެދުމެވެ. އެ މަސައްކަތުގައި އުޅެމުން، އަސުރަށް ފަހު ވަހީދު ބާޒާރަށް ދިއުމުން، ސޭޓަކީ ވެސް، ސައި ބަހައްޓާ މީހަކީ ވެސް އަޒީޒާ އެވެ.\n"ކިހިނެއް މުވައްޒިފުން ގެންގުޅޭނީ. ލާރި އެއީ އެ ދުވަސްވަރު ވަރަށް ތަދު އެއްޗެއް،" ވަހީދު ބުންޏެވެ.\nމާލޭގައި އެންމެ މީރު ހެދިކާ ލިބޭ އެއް ހޮޓަލުގެ ގޮތުގައި "އީވްނިން ގްލޯރީ" މަޝްހޫރުވުމުގެ ފަހަތުގައި ވެސް އޮތީ ބޭރު ބަޔަކު ނުގެނެސް ސީދާ އަމިއްލަ އަށް ހެދިކާ ހެދުމެވެ. އަނގަޔަށް މީރު އަތަށް ހެޔޮވަރު ގުޅައަކީ އެ ހޮޓަލުގެ އެއް ނަންބަރެވެ. އެކަކު މަސްހުނިގަނޑު މޮޑޭއިރު އަނެކަކު ހުންނާނީ ފުށްގަނޑު ތައްޔާރުކޮށް ގުޅަވަށަން ތައްޔާރުގަ އެވެ. ދެން ހުންނަ މީހާ ހުންނާނީ ތެޔޮ ތާސް ދޮށުގަ އެވެ. އޭރު އެ ގުޅައިގެ ހިޔާލު ބޮލުގައި ކައްކަމުން، ޒުވާނުންތައް އެކި އަވަށް އަވަށުން ހޮޓަލާ ދިމާއަށް މިސްރާބު ޖަހަން ފަށައިފާނެ އެވެ. ހޮޓަލަށް އަރަން ނުކެރޭ އަބުއި މީހުން ވަލުދޮރޯށި ދޮށުގައި ހެދިކާ ގަންނަން ކިއޫގައި ތިބޭނެ އެވެ. މީހުން ފޮނުވައިގެން މާލޭގެ އެކި ފަންތީގެ ގޭގެ އަށް ހެދިކާ ގެންދެ އެވެ.\n"ބޭރު މީހަކު ނެތި އަހަރެމެން އެންމެން ވެގެން މަސައްކަތްކުރުން މީގައި ތަފާތަކަށް އައި ކަމަކީ. އަނެއްކާ ސީދާ އިހުގެ ދިވެހި ކެއްކުން އެއީ،" ހެދިކާގެ މީރު ރަހައިގެ ސިއްރާ ބެހޭގޮތުން އެހުމުން އަޒީޒާ ބުންޏެވެ.\nއަޒީޒާ (ކ) އޭނާގެ ދަރިފުޅު އަލީ އާޒިމްގެ ގައިގައި ބައްދާލަނީ: ވަހީދުގެ ކްލަބުގެ މަސައްކަތްތަކާ ފަހުން ހަވާލުވީ އާޒިމް.\nއެ ހޮޓާ ހޮޓަލަކަށްވީ އިރު ވަހީދަށް ނިއު ރޭޑިއަންޓް ހިންގުން އެ ކްލަބުގެ ބާނީން ވަނީ ހަވާލުކޮށްފަ އެވެ. އެ ކްލަބަށް އޭނާ ކުރި ހޭދައެއްވިއްޔާ ކުރީ ހޮޓަލުގެ ވިޔަފާރިންނެވެ. އެކަމަކު ހަގީގަތުގައި ކްލަބުގެ ސަބަބުން ވެސް ވަހީދުގެ ވިޔަފާރި އަށް ފައިދާތަކެއްވި އެވެ. ކްލަބުގެ ސަޕޯޓަރުން އެތަނަށް ސައިބޯން ވަދެ އެވެ. އަނެއްކާ ވަހީދަކީ ނިއުގެ ބޮހަށް ވާތީ ހޮޓަލަށް އިތުރު މަޝްހޫރު ކަމެއް ލިބުނެވެ.\nވަހީދުގެ 12 ކުދިން ބޮޑެތިވަމުން އައި ދުވަސްވަރަކީ ހޮޓަލުގެ ވިޔަފާރި ފުޅާވެ އަދި ކްލަބް ވެސް ފިޔަ ފަޅައިގެން އުދުހި ގަތް ދުވަސްވަރެވެ. އެފަދަ ޒިންމާ ބޮޑު އިރެއްގައި ވިޔަފާރި ކާމިޔާބުކުރީ ކިހިނެއްތޯ އެހުމުން ވެސް ވަހީދު އެކަމުގެ ޝުކުރާއި ސާބަސް ރައްދުކުރީ ވެސް އަންހެނުންނަށެވެ.\n"މަ ހަގީގަތުގައި (ދަރީންގެ) އެއްވެސް ކަމެއް ނުކުރަން. ކުއްޖަކު ސްކޫލަކަށް ވެސް ނުގެންދަން. މިއީ ހުރިހާ ވެސް މީހަކީ،" އަންހެނުންނަށް ބަލާލާގައި ވަހީދު ބުންޏެވެ.\nއަނެއް ސަބަބަކީ ވަހީދު ބުނި ގޮތުގައި ނިއު ރޭޑިއަންޓުގެ ކަންކަމުގައި، އެ ދުވަސްވަރުގެ ކަމުވޮށިގެންވާ މީހުންތަކެއް ގެޔަށް ވަންނަން ފެށުމެވެ. ސަރުކާރުގެ އިސް މަގާމްތައް ފުރުއްވަމުން ގެންދެވި މީހުންނާއި ވިޔަފާރިވެރިންތަކެއް ވެސް އޭގެ ތެރޭގައި ހިމެނެ އެވެ. އަހުމަދު ހިލްމީ އާއި އަހުމަދު ޒަކީ އާއި ޗަމްޕާ ހުސެއިން އަފީފާއި މުހައްމަދު އުމަރު މަނިކު (ކޮލި މޮހޮދޭ) އާއި އަބްދުއްސައްތާރު ޔޫސުފް ފަދަ ބޭބެފުޅުންނަކީ އޭރު ނިއު އަށް ކުޅުއްވައި އަދި ކްލަބުގެ އިސް ހަރަކާތްތެރިންނެވެ. ވަހީދު ބުނީ އެކަހަލަ ބަޔަކު ގެޔަށް ވަންނަން ފެށުމުން "ހުރިހާ ކުދިން ތިބެނީ ސަމާލުކަމަށް ގެނެސްފައި" ކަމަށެވެ.\n"އޭގެ ސަބަބުން އަހަންނަށް ވިޔަފާރި އަށް ސަމާލުކަން ދެވުން. އަނެއްކާ ހާދަ ބަސްއަހައޭ ކުދިންތައް،" ވަހީދު ބުންޏެވެ.\nއަޒީޒާ (ކ-2) އާއި ވަހީދު (ވ-2) ދަރިފުޅު ރިޔާޒް (ވ) އަދި އޭނާގެ އަންހެނުންނާ އެކު: އީވްނިންގްލޯރީ މިހާރު ހިންގަނީ ރިޔާޒް.\nއުމުރުން ދުވަސްވެފައި ވުމާ އެކު މިއަދު ހޮޓާ ހިންގުމާއި ކްލަބުގެ މަސައްކަތާ ވަހީދު ހުރީ ދުރުގަ އެވެ. އެކަމަކު އެ ދެ ކަން ވެސް ވާރުތަވީ އޭނާގެ ކުދިންނަށެވެ. ނިއު ރޭޑިއަންޓާ އަލީ އާޒިމް ހަވާލުވިއިރު ހޮޓަލުގެ ވިޔަފާރި ކުރަނީ ކުރީގެ ކްރިކެޓް ކުޅުންޔެރިޔާ އިބްރާހިމް ރިޔާޒެވެ. އެކަމަކު ހޮޓަލެއްގެ ގޮތުގައެއް ނޫނެވެ. އެއީ މިހާރު "ޓޭކްއަވޭ" އެކެވެ. މެދުފަންތީގެ ތަންތަނުގެ ތެރެއިން އެންމެ ފުޅާ ދާއިރާއެއްގައި ޓޭކްއަވޭގެ ހިދުމަތްދެނީ، މިއަދު ވެސް މެންދުރާއި ރޭގަނޑަށް ކާއެއްޗެހި ގަންނަން އެތަނެއްގެ ބޭރުގައި މީހުން ކިއޫ ޖެހޭ "އީވްނިން ގްލޯރީ" ނުވަތަ އީޖީ ޓޭކްއަވޭ އެވެ.\n"އެއީ ބައްޕަގެ އަގު ހިފަހައްޓަން ރިޔާޒު ކުރާ ކަމެއް. އަޅުގަނޑު އަނެހެއް ސީދާ އެކަމަކު ނޫޅެން. އެތަނަށް ވަދެލައި އެ މީހުންނަށް ގޮތްކިޔާލާ ހަދަނީ ކުޑަކޮށް،" ވަހީދު ބުންޏެވެ.\nހަގީގަތުގައި ވަހީދަށް އަދިވެސް އެތަނަށް އެވަދެވެނީ ވަރަށް މުހިއްމު ސަބަބަކާ ހުރެ އެވެ. އެއީ ބިދޭސީންގެ އަތްމައްޗަށް ވަރަށް ބޮޑަށް ދޫވެފައިވާ ކެއިންބުއިމުގެ ހިދުމަތުގެ ތެރެއަށް ދިވެހި ރަހަތައް ގެއްލި އޮބިދިޔަޔަނުދިނުމަށް ޓަކަ އެވެ. އޭނާ ދެކޭ ގޮތުގައި އެފަދަ މަސައްކަތްކުރާ ތަނެއްގައި ދިވެއްސަކު އިސްވެ ހުންނަން ޖެހެ އެވެ. އެއްވެސް ސަބަބަކާ ހުރެ ދިވެހި ރަހަތައް ގެއްލިގެން ނުވާނެ އެވެ. އޭނާގެ މުޅި ދިރިއުޅުން އެކަމަކުން ބިނާކުރި ހޮޓަލުގެ ވިޔަފާރިން ދަސްކޮށްދިން ހަގީގަތަކީ އެޔެވެ.\nރޯދަ މަސް 2018 ކެފޭ/ރެސްޓޯރެންޓް\n20 ކޮމެންޓް, 234 ރިއެކްޝަންސް\nތިޔައީ ލޯބީގައި ދިރިހުރި ދެ މިސާލު. ދިރިތިދިބީ ދަރިންނަށްޓަކައި. ދަރިން ތިބީ ލޯބިވާ މަންމައާއި ބައްޕައަށްޓަކައި.\nމިއަދު ރާއްޖޭގެ އެންމެ މީރު ހެދިކާ ލިބޭނީ ފުވައްމުލަކު ރަންވޭ29 ރެސްޓޯރެންޓުން. ޢެއީވެސް، ސައްތައިންސައްތަ ދިވެހި، ރަހަ.\nޖޫން ފަހުކޮޅޮ އެބަދަން ފުވައްމުލަކަށް. ތިރަހަ ކޮންމެހެންވެސް ބަލާނަސް އިންޝާﷲ.\nވަހީދުގެ ދެމަފިރިންނަކީ ހަގިގަތުގައިވެސް ނަމޫނާ ދެމަފިރިން. މީގެ ދިހަވަރަކަށް އަހަރުކުރިން އެގެއަށް ވަދެއުޅުމުގެ ފުރުސަތު މަދުން ލިބުނަސް، ވަޙީދާއި ވަދިދުގެ އާއިލާ ހާއްސަކޮށް ދަރިން ނަކީ ވަރަށް ކިޔަމަންތެރި ބޮޑާކަމެއް ނެތް ކުދިންތަކެއްކަން އެގުނު. އޭގެ ތެރެއިން ގިނަ މީހުންނަކީ ރާއްޖޭގެ ކުޅިވަރަށްވެސް ވަރަށް ޙިދުމަތްކޮށްދީފައިތިބިބައެއް. ދަރިންނާއި މަންމަ އާއި އޮންނަ ގުލުމަކީ ވަރަށް ނުފެންނަ ބަލާބަޔަކު އުފާކުރާނެ ގުޅުމެއް. އެހާ ގިނަ ދަރިން ތިބިއިރު އެކަކު އަނެކަކާއި މައްސަލަ ނުޖެހި އުލެން ދަސްވެފައި ތިބީ ހަމަ ގައިމުވެސް ތަރުބިއްޔަތުކުރި ބަޔަކު މިޅުކަމުން. އެހެންކަމުން ވަހީދާއި ވަޙިދުގެ ކުއީންއަށް ސެލިޔުޓް.\nހަގީގަތް ހޯދާ ސޮރު\nއަސްލު އެހޮޓަލުން އޭރު ލިބޭ ރިހާކުރު ފޮޅި ވަރަށް ތަފާތު. މިހާރުވެސް އެކަހަލަ ގޮތްނޭނގޭ ރެސިޕީ އެއް އަޒިއްތަ އެބަ ގެންގުޅޭ. ތެއްލި ރެހި، ރަހަތަފާތު ނުވާ އެއްވަރަށް ތެއްލެވިފަ މިހާރު ބަހުން ބުނާ ވަރަށް ކްރަންޗީ އަހަރެމެންގެ މާތް ދިވެހިބަހުން ބުނާ މުރަނަ ކަން އެހުރީ ހަމަ ސަހަރޯ އޭ ބުނާ ހާ ފެންވަރު މަތިކޮށް. އަޞްލު ހަމަ ވަރަށް މީރު. އަޅުގަނޑު ގެ މަންމަ ( މިހާރު ދެން ވަރަށް މުސްކުޅިވެފަ އިންނެވީ ) ބުނުއްވާނެ. އިވްނިންގް ގްލޯރީ އަކީ އަޞްލު ދިވެހި ވަންތަ ރަހަތަށް ހިފެހެއްޓުމުގަ ލާމަސީލު ތަނެކޭ . އެތަން އެފެންވަރަށް ހިފަހައްޓަނީ އަސްލު އަޒިއްތަގެ ހިތްވަރުންނޭ. އެއީ ހަމަ އަސްލު ދިވެހި މަންޖެޔެކޭ.\nތިޔަ ދެމަފިރިންނަށް ވަރަށް ބާއްޖަވެރި ދުވަސްތަކަކަށް އެދެން. ހަގީގަތުގަވެސް އީވްނިންގ ގްލޯރީއަކީ ހެންވޭރުގެ ސަގާފީ "ރަހަ". ވަރަށް ބޮޑަށް ޝުކުރިއްޔާ ތިޔަ ކުރައްވާ ބުރަ މަސައްކަތަށް. ޔަގީނުންވެސް އެތައް ބައެއްގެ ދިރިއުޅުމުގެ އެންމެ މީރު ރަހަތަކުގެ ހަނދާންތައް އެ ޒަމާނުއްސުރެ ލާމެހިފައިވަނީ ތިޔަ ތަނުގެ ހެދިކާއާ ކެއުންތަކާ. ރަހަތަށް ބަދަލުނުވާނެ ކަމަށް ހީކުރަން.\nހޮޓާ ރެސްޓޯރެންޓު ވިޔާފަރީގެ ކެއްކުން މިހާރު ވަނީ ބޭރު މީހުންގެ އަތް މަތީގައި. އެއްގޮތަކަށްވެސް ދިވެހި ރަހައެއް މިހާރު ނެތް. އެކަން ނިމި ގޮސްފި.\nޤައުމު ފަޚުރުވެރިވާ ފަދަ ޚިދުމަތްތެރިއެއް! ޝުކުރިއްޔާ ދިވެހި ޤައުމަށް ތިޔަ ކޮށްދެއްވި ޚިދުމަތަށް!\nރަގަޅު ވާހަކައެއް ވަހީދުބެ އެބުނުއްވީ! ތިޔަ އާއިލާގެހުރިހާކުދިންނަކީވެސް ވަރައް އަޙްލާޤް ރަގަޅު މަޑުމައިތިރި ކުދިންކޮޅެއް. އެކަމަކު އާޒިމް ސިޔާސީ އޮއިވަރުގައި ޖެހުމުއްފަހު ބައެއްފަހަރު އެއުޅޭގޮތުން ހިއެއްވެސް ނުވޭ މީ އެގޭކުއްޖެއްހެންވެސް.\nޙޮޓާ ނުހިންގިޔަސް ވަހީދުބޭގެ ކުއީން އަކީ އަބިކަނބަލުންނެއް ނޫންތޯ❤. މާލޭގަ ދަތި ދުވަސްވަރު ތަދުޒަމާނުގަ ފަގީރުން އޭރު ވަހީދުބޭމެންގޭ ކައިބޮއިހަދަނީވެސް ވަހީދުބޭމެންގޭ އިން. އެކަން އިގޭނެ އޭރުގެ މީހުންނައް?\nހޮޓާތަކުން ދިވެހިރަހަތައް ގެއްލިއްޖެ. ދިވެހި ކޮލިޓީ ކޮންޓްރޯލަރ ހުންނަންޖެހޭ.


ސްކޫލްގެ ރަންޔޫބީލް މޮޅު ގޮތަކަށް ފާހަގަ ކުރަން ތައްޔާރުވަނީ.. — Ihavandhoo.com\n27 ނޮވެމްބަރު 2018 1 މުހައްމަދު މާއިޒް ހުސައިން\nއަންނަ އަހަރަކީ އިހަވަންދޫ ސްކޫލަށް 50 އަހަރު ފުރޭ އުފާވެރި އަހަރެވެ. މިހެންވެ، މިކަން ކުލަގަދަކޮށް ފާހަގަކުރުމަށް ދަނީ ގިނަ މަސައްކަތްތަކެއް ކުރަމުންނެވެ. އެގޮތުން، ރަންޔޫބީލް ޓާސްކް ފޯސްއިން މިހާރުވަނީ ޖުމުލަ 8 ކޮމިޓީ އުފައްދާ، ކޮމިޓީ ތަކުގެ މަސްއޫލިއްޔަތު ކޮމިޓީތަކާ ހަވާލު ކޮށްފައެވެ.\nކޮމިޓީ ތަކުގެ ތެރޭގައި ހިމެނެނީ، އޯގަނައިޒިންގ ކޮމިޓީއާއި ޕްރޮޕޯސަލް ކޮމިޓީއާއި އިވެންޓް ކޮމިޓީއާއި ރަންޔޫބީލް ރަށު މީޑިއާ ކޮމިޓީއާއި ރަންޔޫބީލް މާލެ މީޑިއާ ކޮމިޓީއާއި މާލެ ކޮމިޓީއާއި ސްޓިއަރިން ކޮމިޓީގެ އިތުރުން ބަޖެޓް ކޮމެޓީ އެވެ. މި ހުރިހާ ކޮމިޓީތަކުންވެސްދަނީ އެއް ރޫހެއްގައި މި މުނާސަބަތު ކާމިޔާބު ކުރަން ހިތްވަރާއެކު ކެނޑިނޭޅި މަސައްކަތް ކުރަމުންނެވެ.\nމިދިޔަ ހަފްތާގެ ބުދަ އަދި ބުރާސްފަތި ދުވަހަކީ އެގޮތުން ފާހަގަކޮށްލެވޭ މުހިއްމު ހަރަކާތެއް ހިންގި ދުވަހެކެވެ. އެ ހަރަކާތަކީ ރަންޔޫބީލްއަށް ފަންޑު ހޯދުމަށް އައިސްކިރިމު ދުވަހުގެ ނަމުގައި ހިންގި ހަރަކާތެކެވެ. މި ހަރަކާތުގައި ގިނަ ފަރާތްތަކަކުން ބައިވެރިވި އެވެ. ވަކީން ހާއްސަކޮށް ދަރިވަރުންނާއި ބެލެނިވެރިންގެ ހޫނު ތަރުހީބެއް މި ހަރަކާތައް ލިބުނުކަން ފާހަގަވިއެވެ. އޭގެއިތުރުން، ސްކޫލްގެ މުވައްޒަފުންގެ ފަރާތުންވެސް ވަރަށް ބޮޑު އެއްބާރުލުމެއް ލިބުނުކަން ފާހަގަވިއެވެ. އައިސްކިރިމު ދުވަހުގެ އިތުރުންވެސް ފަންޑު ހޯދުމަށް ގިނަ ހަރަކާތްތަކެއް ކުރިއަށް އޮތް ދުވަސް ތަކުގައި ހިންގާނެކަމަށް މައުލޫމާތު ލިބެއެވެ.\nމި މުނާސަބަތާ ގުޅޭ ގޮތުން މައުލޫމާތު ދެއްވަމުން އިހަވަންދޫ މަދަރުސާގެ ޑެޕިއުޓީ ޕްރިންސިޕަލް މުހައްމަދު އަބްދުއްސަމަދު ވިދާޅުވީ އެބޭފުޅުން ބޮޑަށް ބޭނުންވަނީ ކުދިންނާ ގުޅުންހުރި، ދަރިވަރުންނަށް ފައިދާކުރާނެ ކަންކަން ކުރިއަށް ގެންދިއުމަށް ކަމުގައެވެ. މީގެއިތުރުން، ސްކޫލް ތަރައްގީވާނެ، އުނގެނުމާއި އުނގަންނާ ދިނުމަށް އިތުރު ކުރިއެރުންތައް ލިބޭނެ ފަދަ ކަންކަން ކުރަން ބޮޑަށް އިސްކަން ދެއްވާނެ ކަމަށް ވިދާޅުވިއެވެ. އެގޮތުން، ކުރިއަށް ގެންދިއުމަށް ހަމަޖެހިފައިވާ ބައެއް ހަރަކާތްތައް ތިރީގައި މިވަނީ އެވެ.\nސުކޫލަށް ޚިދުމަތް ކޮށްދެއްވި ޚިދުމަތްތެރިންގެ އަގުވަޒަންކުރުން.\nރަންޔޫބީލް ލޯގޯ ހެދުން.\nސްކޫލް ރަންޔޫބިލް ލޯގޯ ރަމްޒުވާ ރަންޔޫބިލް މޮނިޔުމެންޓެއް ހެދުން\nސްކޫލް ގޯތިތެރޭގައި ނުވަތަ ސްކޫލް އެކްޓިވިޓީ ގްރައުންޑުގައި ފުޓްސެލް ދަނޑެއް ހެދުން\nއަތޮޅުތެރެއަށް ހުޅުވައިލައިގެން ރަންޔޫބިލް ކަޕެއް ބޭއްވުން ( ފިރިހެނުންނަށް ފުޓްބޯލް / އަންހެނުންނަށް ވޮލީބޯލް)\nއަތޮޅުތެރެއަށް ހުޅުވައިލައިގެން އިންޓަރސްކޫލް އަދަބީ މުބާރާތްތަކެއް ބޭއްވުން\nސްކޫލް ހުރިހާ ކުދިންނާއި މުވައްޒަފުންގެ ހެލްތު ސްކްރީނެއް ހެދުން\nސްކޫލުގެ ރަސްމީ ލަވަހެދުން\nރަންޔޫބިލް ތަޖުރިބާ ދަތުރެއްކުރުން\nއައިސީޓީ ވަސީލަތްތައް މުއްސަނދި ކުރުން\nފަންޑް ރައިސްކުރުމަށް ހާއްސަ ޕްރޮގްރާމްތަކެއް ހިންގުން\nއިސްދަރިވަރުންގެ އެލުމްނައި އެއް ހެދުން\nބެލެނިވެރިންނަށް މޫދު ކަސްރަތު ޕްރޮގްރާމެއް ހިންގުން\nސްކޫލުގެ ހުރިހާ ކްލާސްތަކެއްގައި ސްޕީކަރ ހަރުކޮށް ސައުންޑް ސީސްޓަމް ގާއިމުކުރުން\nގައުމީ ފެންވަރުގައި ރަންޔޫބިލް ޖަލްސާ ބޭއްވުން\nމީގެތެރެއިންވެސް އައިސީޓީ ވަސީލަތްތައް މުއްސަނދިކުރުމަކީ ހާއްސަކޮށް ފާހަގަ ކޮށްލެވޭ ކަމެއް ކަމަށް ޑީޕީ ވިދާޅުވިއެވެ.\nޑީޕީ އިތުރަށް ވިދާޅުވީ، ކޮންމެ ކަމެއްވެސް ކާމިޔާބު ވާނީ މީހުންގެ އެއްބާރުލުން ލިބިގެން ކަމަށާއި މި ހަރަކާތްތައް ވެސް ކާމިޔާބު ކަމާއެކު ނިންމާލުމަށް އެންމެންގެ އެއްބާރުލުން ބޭނުންވާނެ ކަމަށެވެ. ވަކިން ޚާއްސަކޮށް ބެލެނިވެރިންގެ އެއްބާރުލުން ނުހަނު މުހިއްމު ކަމުގައި ފާހަގަކުރިއެވެ.\nބެލެނިވެރިންގެ އިތުރުން ސްކޫލްގެ އިސްދަރިވަރުންނާއި ސްކޫލްގެ މުވައްޒަފުންނާއި ރަށުގެ ކަމުވޮށިގެންވާ ބޭފުޅުންނާއި ޒުވާނުންނާއި އޮޑިވެރިންނާއި ވިޔަފާރި ވެރިންގެ އެއްބާރުލުންވެސް މުހިންމު ކަމުގައި ޑީޕީ ވިދާޅުވިއެވެ. ޖުމުލަކޮށް ހުރިހާ އެންމެން ޚިޔާލާއި އެއްބާރުލުން ބޭނުންވާ ކަމަށް ޑީޕީ ވިދާޅުވިއެވެ.\nމިހާރު ކުރަން ނިންމާފައިވާ ކަންކަމަކީވެސް މި ފަރާތްތަކުގެ ޚިޔާލާއި މަޝްވަރާ ހިމެނިގެން ކުރަން ނިންމާފައިވާ ކަންކަން ކަން ފާހަގަކޮށް ޑީޕީ ވިދާޅުވީ ރަންޔޫބީލް ފާހަގަ ކުރަން ބޭނުންވަނީ ހުރިހާ އެންމެން ޝާމިލު ވާގޮތަށް ކަމަށެވެ. އަދި މި ފަރާތްތަކުގެ އެއްބާރުލުން ލިބޭނެ ކަމުގެ ޔަގީންކަން އެބަ އޮތް ކަމަށްވެސް ވިދާޅުވިއެވެ. އެންމެން ބައިވެރިވެގެން މިކަން ފާހަގަ ކުރުމަށް ނިންމާފައިވާއިރު، ޚިޔާލު ހުށަހެޅުމުގެ ފުރުސަތު ކޮންމެ މީހަކަށްމެ ތަންމިނަށް ހުޅުވާލާފައި ވާކަން ފާހަގަކޮށްލެވެއެވެ. ހުށަހެޅޭ ޚިޔާލު ތަކަކީ ރަށާއި ސުކޫލަށް ފައިދާހުރި ކަންކަން ކަމުގައިވާނަމަ ކޮމިޓީން މަޝްވަރާކުރުމަށްފަހު ހިންގާ ހަރަކާތް ތަކުގެ ތެރޭގައި ހިމަނާނެ ކަމަށް ޑީޕީ ވިދާޅުވިއެވެ.\nގިނަ ފަރާތްތަކެއްގެ ޚިޔާލާއި މަޝްވަރާ ހިމަނައިގެން ރަންޔޫބީލް ލޯގޯވެސް މިހާރު ވަނީ ފަރުމާކޮށް ނިމިފައެވެ. މި މުނާސަބަތުގައި ބޭނުންކުރުމަށް ފާސްކޮށްފައިވާ ލޯގޯ ތިރީގައި މިވަނީއެވެ.\nސްކޫލްގައި ހިންގާ އިތުރު ހަރަކާތްތަކަކީވެސް އުނގަންނާ ދިނުމާއި ތަރުބިއްޔަތު ކުރުމުގެ ތެރޭގައި ހިމެނޭ ކަންކަން ކަމަށް ވާތީ މިކަންކަންވެސް ރަންޔޫބީލް ފާހަގަ ކުރުމަށް ހިންގާ ހަރަކާތްތަކުގައި ހިމަނާފައިވެއެވެ. ރަންޔޫބީލް ފާހަގަ ކުރުމަށް ގިނަ ކަންތައްތަކެއް ކުރުމަށް ރާވާފައިވާއިރު، "މިހުރިހާ ހަރަކާތްކަކީވެސް ވަރަށް ދެފުށް ފެންނަ ގޮތަށް ހިންގާ ހަރަކާތް ތަކަކަށް ވާނެ" ޑީޕީ ވިދާޅުވިއެވެ.\nމި ހުރިހާ ތައްޔާރީ ތަކެއް ވާއިރު، އަންނަ އަހަރު ސްކޫލަށް 50 އަހަރު ނުވާނެ ކަމަށް ގަބޫލު ކުރާ މީހުންވެސް އުޅެއެވެ. ސްކޫލަށްވީ ދުވަހާމެދު ގިނަ ޚިޔާލު ތަފާތުވުންތަކެއް ހުރިއިރު، އަންނަ އަހަރު ސްކޫލަށް 50 އަހަރު ނުވާނެ ކަމަށް ބުނާ މީހުންގެ ތެރޭގައި ޣަނީ ކަތީބާއި ރަށުގެ ބައެއް އިސްރަށްވެހިންވެސް ހިމެނެއެވެ.\nމިކަމާ ގުޅޭ ގޮތުން ޑީޕީ ވިދާޅުވީ، ތާރީޚު ބިނާ ވެގެން ދާނީ ރަސްމީ ލިޔެކިޔުން ތަކުގެ މައްޗަށް ކަމަށާއި 2016 ވަނަ އަހަރު އެޑިއުކޭޝަން މިނިސްޓްރީން ސުކޫލުތަކުގެ ތާރީޚު ރިވިއު ކުރި ކުރުމުގައި އަންނަ އަހަރު މިސްކޫލަށް 50 އަހަރު ފުރޭކަމަށް ސާބިތުވާ ކަމަށެވެ. އަދި ހެއްކެއް ގަރީނާއެއް ނެތި ބުނާ ބުނުން ތަކަކަށް ތާރީޚު ބަދަލު ނުކުރެވޭނެ ކަމަށްވެސް ވިދާޅުވިއެވެ.\nފޮޓޯގައި ބަޔާންކުރާ ލިޔުންކޮޅު: 2016 ވަނަ އަހަރު އެޑިޔުކޭޝަން މިނިސްޓްރީން ރިވިއު ކޮށްފައިވާ އިހަވަންދޫ ސްކޫލްގެ ރަޖިސްޓަރީ.\nމަތީގައިވާ ރަޖިސްޓަރީއިން ސްކޫލް އުފެދިފައިވާ ތާރީޚަކީ 25 މެއި 1969 ކަމަށް ވާތީ މިއަހަރު ސްކޫލްގެ އަހަރީ ދުވަސް ފާހަގަ ކުރީ މި ތާރީޚަށް ބަލައިގެންނެވެ. އަދި މި ރަޖިސްޓަރީއަކީ އެންމެ ފަހުގެ ރަޖިސްޓަރީ ކަމަށް ވާތީ، ކަމާ ބެހޭ ފަރާތުން ރަޖިސްޓަރީ ބަދަލު ނުކުރާހާ ހިނދަކު ކުރިއަށް އޮތް އަހަރު ތަކުގައި ވެސް އަހަރީ ދުވަސް ފާހަގަކުރާނީ މި ތާރީޚަށް ބަލައިގެންނެވެ.\nމި ރަޖިސްޓަރީގައިވާ ގޮތުން ސްކޫލް ފުރަތަމަ ރަޖިސްޓަރީ ކުރެވިފައިވަނީ މަކްތަބު ނޫރުގެ ނަމުގައި 25 މެއި 1969 ގައެވެ. އޭގެފަހުން 1981ގައި ސްކޫލްގެ ނަން އިހަވަންދޫ މަކްތަބަށް ބަދަލު ކުރެވުނު ކަށާއި 1987ގައި މިނަން އިހަވަންދޫ މަދަރުސާއަށް ބަދަލު ކުރެވުނު ކަން ވެސް މި ރަޖިސްޓަރީއިން ސާފުއެވެ. އަދި އެންމެ ފަހުން 2003ގައި އިހަވަންދޫ ސްކޫލް ގެ ނަމަށް ސްކޫލްގެ ނަން ބަދަލު ކުރެވުނު ކަން ވެސް ސާފުވެއެވެ.\n25 މެއި 1969 މިއީ އިހަވަންދޫގައި އެންމެ ފުރަތަމަ ރަސްމީ ތައުލީމު ދޭން ފެށި ތާރީޚުކަމަށް އެޑިޔުކޭޝަން މިނިސްޓްރީގެ އަރުޝީފުގައި ފެންނާން ހުރި އެންމެ ދުވަސްވީ ލިޔުންތަކުން ސާބިތުވާ ކަމަށް މިނިސްޓްރީން ބުނާކަމަށް ޑީޕީ ވިދާޅުވިއެވެ. ނަމަވެސް އޭގެ ކުރިންވެސް ސަރުކާރުގެ ފަރާތުން މި ރަށުގައި ރަސްމީ ތައުލީމު ދިންކަން ތުންތުން މަތިން ސާބިތުވާކަމަށްވެސް ޑީޕީ ވިދާޅުވިއެވެ. އެހެންކަމުން، އަންނަ އަހަރު ސުކޫލްގެ ރަންޖޫބީލް ފާހަގަކުރުމަށް ތާރީޚީ ގޮތުން ބަލާއިރު އެއްވެސް ހުރަހެއް ނެތެވެ.\nއިހަވަންދޫގަ ނޫޅޭ ނުވެސް ދާނަން މީހުން ހާދަ ފޯރި ހުރޭ އޭ ދޯ\n– 27 ނޮވެމްބަރު 201802


America Ah Varugadha Nagooroalhi Thakeh Aranee - Vaguthu\nއެމެރިކާއަށް އަށް ވަރުގަދަ ނަގޫރޯޅިތަކެއް އަރަނީ\n1 އަހަރު ކުރިން ( އޭޕްރީލް 11, 2020 )\nކުރިޔަށް އޮތް ވަގުތުތަކުގައި އެމެރިކާގެ ބައެއް ސަރަޙައްދުތަކުގައި ބާރުގަދަ ނަގޫރޯޅިތަކެއް އުފެދިދާނެ ކަމުގެ އިންޒާރު އެޤައުމުގެ މޫސުމާއި ބެހޭ އިދާރާތަކުން ދީފިއެވެ.\nއިދާރާތަކާއި ހަވާލާދީ ނޫސްތައް ބުނީ، މިރެއާއި މާދަމާ ޓެކްސަސް ހިމެނޭ ސަރަޙައްދުގައި އުފެދިފައިވާ ތޫފާނެއްގެ ސަބަބުން ގިނަ ނަގޫރޯޅިތަކެއް އުފެދުމުގެ ބިރު ބޮޑުވެފައިވާ ކަމަށެވެ. މި ތޫފާނުގެ އަސަރު އެންމެ ބޮޑަށް ކުރަމުން ދާނީ ޓެކްސަސް އާއި ލޫސިއާނާގެ ބޯޑަރު ގުޅޭ ސަރަޙައްދާއި، މެދުތެރޭ އަލަބާމާ އާއި އިރުދެކުނު އާކަންސަސް އާއި އަލަބާމާ އަށް ކަމަށް އިދާރާތަކުން ބުނެއެވެ.\nއެމެރިކާގެ ބައެއް ސްޓޭޓްތަކަށް ފިނީގެ ތޫފާނެއްވެސް ކުރިމަތިވެފައިވާ މި ދަނޑިވަޅުގައި، އެޤައުމު ހިމެނޭ ސަރަޙައްދުގައި އުފެދިފައިވާ ލޯ ޕްރެޝާ ސިސްޓަމެއްގެ ސަބަބުން ކެލެފޯނިއާ އަށްވެސް ދަނީ ވަރަށް ބޮޑަށް ވިއްސާރަ ކުރަމުންނެވެ. އެގޮތުން އެ ސްޓޭޓަށް ގުގުރުމާއެކު ބޯކޮށް ވާރޭވެހި ފެންބޮޑުވުމުގެ ހާދިސާތައް ހިނގާފާނެ ކަމުގެ ބިރުވެސް ވަނީ ބޮޑުވެފައެވެ.\nޓެކްސަސް އާއި އެނޫންވެސް އިތުރު ސްޓޭޓްތަކަށް މިއަދާއި މާދަމާ ނަގޫރޯޅިތަކެއް އަރާފާނެ ކަމަށް އެޤައުމުގެ މޫސުމާއި ބެހޭ އިދާރާތަކުން ބުނެފައިވާއިރު، މިކަމަށް އެ ސަރަޙައްދުތަކުގައި ދިރިއުޅޭ މީހުން ތައްޔާރުވެ ތިބުމަށް އިދާރާތަކުން ވަނީ އަންގާފައެވެ.\nކުރިޔަށް އޮތް ވަގުތުތަކުގައި މި ތޫފާނުގެ އަސަރު އެމެރިކާގެ ގިނަ ސަރަޙައްދުތަކަށް ކުރުމަށްފަހު، އަންނަ ހޯމަ ދުވަހުގެ ވަގުތެއްގައި އެޓްލާންޓިކް ކަނޑާއި ހަމައަށް ތޫފާން ދަތުރުކުރާނެ ކަމަށް ވަނީ ބެލެވިފައެވެ. މި ތޫފާނުގައި އުފެދޭ ބާރުގަދަ ނަގޫރޯޅިތައް ގިނައިރުތަކަކަށް ދިގުދެމިގެންދާނެ ކަމަށް ވެސް އިދާރާތަކުން ވަނީ ލަފާކޮށްފައެވެ.\nއެމެރިކާ ފުލުހުން ކަޅު ނަސްލުގެ މީހަކު މަރާލައިފި\nއޭޕްރީލް 12, 2020 09:31\nމިދެން ޚަބަރެއް؟ މީ އަބަދުވެސް ވާ ކަމެއް. ޓޯނޭޑޯ އެލީ އަކީ އަބަދުވެސް ސަދަން ވިންޑް އާ އާރޓިކް ވިންޑް ދިމާވާ މޫސުމުގައި ނަގޫރޯޅި އަރާ ހިސާބެއް!\nއޭޕްރީލް 12, 2020 18:53\nމިއީ މޮޔައެއްތަ އަޅެ ކަލެއަށް އެކަނި އެގުނަސް އެހެން މީހުންނަށް ނޭގޭނެ\nއެއީ ވެސް ޙަބަރެއް


Molheh Nulibi Raajje Kataifi – adduLIVE\nމޮޅެއް ނުލިބި ރާއްޖެ ކަޓައިފި\nNov 16, 2021, 17:29 ހަސަން ރަޝީދު\nސީޝެލްސްއާ ބައްދަލުކުރި މެޗު ލަނޑެއް ނުޖެހި އެއްވަރުވެ ސްރީލަންކާގައި ކުރިއަށްދާ މަހިންދަ ރާޖަޕަކްސާ ޓްރޮފީ ފޯ ނޭޝަންސް ކަޕުން ރާއްޖެ ކަޓައިފި އެވެ.\nމިއީ ލީގު ބުރުގައި ރާއްޖެ އިން ކުޅުނު ފަހު މެޗު ކަމަށްވާއިރު، ރާއްޖެ މުބާރާތް ނިންމާލީ ދެ ޕޮއިންޓާ އެކު އެވެ. މުބާރާތުގައި ކުޅުނު ފުރަތަމަ މެޗުން ރާއްޖެ ވަނީ ސްރީލަންކާއާ ބައްދަލުކޮށް 4-4 އިން އެއްވަރުވެފައެވެ. އަދި ދެވަނަ މެޗުގައި ރާއްޖެ ވަނީ ބަންގްލަދޭޝް އަތުން 2-1 އިން ބަލިވެފައެވެ. މިއީ 18 އަހަރުތެރޭ ރާއްޖެ އަތުން ބަންގްލަދޭޝް ހޯދި ފުރަތަމަ މޮޅެވެ\nމުބާރާތުގެ ފައިނަލަށް ދާނީ ލީގު ބުރުން އެންމެ ގިނަ ޕޮއިންޓު ހޯދާ ދެ ޓީމެވެ. އެގޮތުން ރާއްޖެއާ އެއްވަރުކޮށް ސީޝެލްސް އިން ވަނީ ފަސް ޕޮއިންޓާ އެކު ފައިނަލްގެ ޖާގަ ކަށަވަރުކޮށްފައެވެ. އަނެއް ޖާގަ ލިބޭ ޓީމެއް އެނގޭނީ ސްރީލަންކާއާ ބަންގްލަދޭޝް ބައްދަލުކުރާ މެޗުންނެވެ. އެ މެޗު އެއްވަރުކޮށްލައިގެން ވެސް ބަންގްލަދޭޝް އަށް ފައިނަލަށް ދެވޭނެ އެވެ.\nބޯ ވިއްސާރައިގެ ތެރެއިން ފެށި މި މެޗުގައި ގޯލެއް ފެނިގެން ގޮސްފައި ނުވި ނަމަވެސް ގޯލްޖަހާނެ ރަނގަޅު ފުރުސަތުތަކެއް ރާއްޖެ އަށް ވަނީ ލިބިގެން ގޮސްފަ އެވެ. އެގޮތުން ފުރަތަމަ ހާފުގެ ފަހު ކޮޅުގައި ރާއްޖޭގެ ނިހާނަށް ފުލުފުލުގައި ދެ ފުރުސަތު ލިބުނު ނަމަވެސް އެ ފުރުސަތުތަކުގެ ބޭނުން ހިފޭ ގޮތް ވަނީ ނުވެފަ އެވެ.\nދެވަނަ ހާފްގައި އުމެއިރު ފޮނުވާލި ހިލޭޖެހުމެއް ސީޝެލްސްގެ ކީޕަރު ދިފާއުކުރިއިރު، ފޭދޫ އިއްބެ ފޮނުވާލި ނުރައްކާތެރި ހަމަލާއެއް ސީޝެލްސްގެ ކީޕަރު ދިފާއުކުރުމުން ރީބައުންސްގައި އަސަދުﷲ ފޮނުވާލި ހަމަލާ ދިޔައީ ގޯލާ އަމާޒުނުވެ ދަނޑި މަތިން ބޭރަށެވެ.\nވިއްސާރައިގެ ސަބަބުން ދަނޑު ވަރަށް ބޮޑަށް ޗަކަވެފައި އޮތުމުން ދެ ޓީމަށް ވެސް އެކަށީގެންވާ ގޮތެއްގައި ކުޅުމަށް އުނދަގޫތަކެއް ކުރިމަތިވިއިރު މެޗުގެ 76 ވަނަ މިނެޓްގައި ރެފްރީ ވަނީ ސީޝެލްސްގެ ޑިފެންޑަރު މާކު މަތިއޮޓަށް ދެވަނަ ރީނދޫ ކާޑާއެކު ރަތްކާޑު ދައްކާފައެވެ. އޭނާ އަށް ރަތްކާޑު ދެއްކީ ރާއްޖޭގެ ކުޅުންތެރިއަކަށް ކުރި ފައުލަކާ ގުޅިގެންނެވެ.\nއެއް ކުޅުންތެރިއެއް މަދުކޮށް ސީޝެލްސް އިން މެޗުގެ ފަހު 15 މިނެޓް ފުރިހަމަ ކުރި ނަމަވެސް ރާއްޖެ އަށް މާބޮޑު ނުރައްކަލެއް އެޓީމުގެ ގޯލަށް ކުރެވިފައެއް ނުވެއެވެ. މެޗުގެ ފަހު ވަގުތުކޮޅުތެރޭ ބޯޅަ ނެތީސް ސީޝެލްސްގެ ކުޅުންތެރިއަކަށް ކުރި ފައުލަކާ ގުޅިގެން ރެފްރީ ވަނީ ރާއްޖޭގެ މިޑްފީލްޑަރު އަސްހަދު އަލީ (އަޑުބަރޭ) އަށް ވެސް ރަތްކާޑު ދައްކާފައެވެ. އަޑުބަރޭ އަށް ރަތްކާޑު ދެއްކީ އޭނާ ކުޅެން އެރިތާ ކުޑައިރުކޮޅެއްގެ ތެރޭގަ އެވެ.


SunOnline: Maraali kujjaa ah aailaa aai gulhigen ijuthimaaee ehee foaru kohdheyn masakkai kuri: Gender\nމަރާލި ކުއްޖާއަށް އާއިލާއާ ގުޅިގެން އިޖުތިމާއީ އެހީ ފޯރުކޮށްދޭން މަސައްކަތްކުރި: ޖެންޑާ\nއަހުމަދު މިޒްޔާލް 22 Jun 2021, 19:39\nޖެންޑާ މިނިސްޓްރީގެ ޑެޕިޔުޓީ މިނިސްޓަރު ފާތިމަތު ޔުމްނާ--\nމާލޭގައި ރަހީނު ކުރުމަށްފަހު މަރާލާފައިވަނިކޮށް ފެނުނު 13 އަހަރުގެ ކުއްޖާއަކީ އާއިލާއާއި ޖެންޑާ މިނިސްޓްރީ ގުޅިގެން އިޖުތިމާއީ އެހީތެރިކަން ފޯރުކޮށްދެމުންދިޔަ ކުއްޖެއް ކަމަށް އެ މިނިސްޓްރީގެ ޑެޕިއުޓީ މިނިސްޓަރު ފާތިމަތު ޔުމްނާ ވިދާޅުވެއްޖެ އެވެ.\nމިއަދު ފުލުހުންނާއެކު ބޭއްވި ނޫސްވެރިންގެ ބައްދަލުވުމުގައި ޔުމްނާ ވިދާޅުވީ އެކުއްޖާއަށް ބޭނުންވާ އެހީތެރިކަން ފޯރުކޮށްދިނުމަށްޓަކައި އާއިލާއިން މިނިސްޓްރީއާއެކު ވަރަށް ގާތުން މަސައްކަތްކުރި ކަމަށެވެ.\n"ވޭދަނައިގެ މަސައްކަތް ކޮށްފައިވަނީ މި ކުއްޖާގެ މަންމައާ ގުޅިގެން، އިޖުތިމާއީ ގޮތުން ކުއްޖާއަށް ބޭނުންވާ އެހީތެރިކަން ފޯރުކޮށްދިނުމަށް." ޔުމްނާ ވިދާޅުވި އެވެ.\nއެ ކުއްޖާއަކީ ތައުލީމީ ގޮތުން ވެސް ގާބިލުކަން ހުރި ކުއްޖެއްކަން އެ މަސައްކަތުގެ ދަށުން ފާހަގަކުރެވުނު ކަމަށްވެސް ޔުމްނާ ވިދާޅުވި އެވެ.\n"ކުއްޖާއާއެކު ކުރެވުނު ވޭދަަނައިގެ މަސައްކަތުން ފާހަގަކުރެވުނު ގޮތުގައި ކުއްޖާއަކީ ތައުލީމު އުނގެނެމުންދާ އަދި ކުއްޖާގެ މުދައްރިސުންގެ ފަރާތުން ވެސް އެއީ ގާބިލުކަން ހުރި ކުއްޖެއްކަން ފާހަގަކޮށްފައިވޭ." ޔުމްނާ ވިދާޅުވި އެވެ.\nއެ މަރާ ގުޅިގެން 17 އަހަރުގެ ފިރިހެން ކުއްޖަކާއި 27 އަހަރުގެ ދިވެހި ފިރިހެނެއް ހައްޔަރުކޮށްފައިވާއިރު، އެ ބައްދަލުވުމުގައި ފުލުހުންގެ ހެޑް އޮފް ސީރިއަސް އެންޑް އޯގަނައިޒްޑް ކްރައިމް ޑިޕާޓްމަންޓް، ޗީފް އިންސްޕެކްޓާ އޮފް ޕޮލިސް އަބްދުﷲ ރަޝީދު ވިދާޅުވީ ތަހުގީގަށް ބޮޑެތި ކުރިއެެރުންތަކެއް ލިބިފައިވާ ކަމަށެވެ.\n"މިހާރު ފުލުހުން ކުރާ މަސައްކަތަކީ މައްސަލައިގައި އިތުރަށް ހޯދަން ޖެހޭ މައުލޫމާތު ހޯދައި، މައްސަލަ ޝަރީއަތަށް ފޮނުވުމަށްޓަކައި އެއްކުރަން ޖެހޭ ހެއްކާއި ގަރީނާ އެއްކުރުމުގެ މަސައްކަތް." އޭނާ ވިދާޅުވި އެވެ.\nއެ މަރާ ގުޅޭ އެއްވެސް މައުލޫމާތެއް ލިބިފައިވާނަމަ، އެ މައުލޫމާތު ފުލުހުންނަށް ހިއްސާ ކުރުމަށް ވަނީ އިލްތިމާސްކޮށްފަ އެވެ. މައުލޫމާތު ހިއްސާކުރުމަށް ގުޅާނީ 9911099، 3000600 ނުވަތަ 1412 އަށެވެ.


Maadhamaa Yameen Ge Izzathaai Gadharu Mirajjeyge Medhu Udun Fiyajahaane - Adhurey - Vaguthu\nމާދަމާ ޔާމީންގެ އިއްޒަތާ ގަދަރު މި ރާއްޖޭގެ މެދު އުޑުގައި ފިޔަޖަހާނެ - އަދުރޭ\nމާދަމާ ވެގެން ދާނީ ކުރީގެ ރައީސް އަބްދުﷲ ޔާމީންގެ އިއްޒަތާއި ގަދަރު މިރާއްޖޭގެ މެދުއުޑުގައި ފިޔަޖަހާނެ ދުވަހަށް ކަމަށް ޕީއެންސީގެ ރައީސް އަބްދުރަހީމް އަބްދުﷲ (އަދުރޭ) ވިދާޅުވެއްޖެއެވެ.\nމިއަދު ޕީޕީއެމްގެ އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން އަދުރޭ ވިދާޅުވީ މާދަމާ ރައީސް ޔާމީން އަށް ހުކުމް އިއްވުމަށް ސުޕްރީމް ކޯޓަށް ހާޒިރުކުރާ ދުވަސް ވެގެންދާނީ އެމަނިކުފާނުގެ އިއްޒަތާއި ގަދަރު މެދުއުޑުގައި ފިޔަޖަހާނެ ދުވަހެއް ކަމަށެވެ.\nއަދި އެންމެންވެސް ތިބީ އުންމީދުގައި ކަމަށާއި، މިހާތަނަށް ޝަރީއަތަށް ރައީސް ޔާމީނާއި ދެކޮޅަށް އެމަނިކުފާނު ކުށަކަށް އަރައިގެންފައިވާފަދަ ކަމެއް ސާބިތުވާ ހެއްކެއް ގަރީނާއެއް ހުށަހެޅިފައި ނުވާ ކަމަށް އޭނާ ވިދާޅުވިއެވެ.\n"އިރާދަކުރެއްވިއްޔާ ނޮވެމްބަރު ފަހެއް ވެގެންދާނީ، ރައީސް ޔާމީންގެ އިއްޒަތާ ގަދަރު މި ރާއްޖޭގެ މެދު އުޑުގައި ފިޔަޖަހާލާ ދުވަހަކަށޭ. އެ ޔަގީންކަމުގައި މިތިބީ. އަޅުގަނޑުމެން ކުރިމަތީގައި ޝަރީއަތް ހިނގާދިޔައީ. އަޅުގަނޑުމެންނަށް ވެސް އިނގޭ ޝަރީއަތުގައި ރައީސް ޔާމީންގެ މައްޗަށް ކަމެއް ސާބިތު ކުރެވޭ ވަރަށް އެއްވެސް ހެއްކެއް ގަރީނާއެއް ނެތްކަން" އަދުރޭ ވިދާޅުވިއެވެ.\nމީގެ އިތުރުން އަދުރޭ ވަނީ ގާޒީ ހައިލަމް އާއި ދެކޮޅަށް ދެކެވެމުންދާ ވާހަކަތައް ކުށްވެރިކުރައްވާފައެވެ. އަދުރޭ ވިދާޅުވީ، ރައީސް އިބްރާހިމް މުހައްމަދު ސޯލިހުވެސް ހިމެނިވަޑައިގަންނަވާ ގޮތަށް އެމްޑީޕީ އިން ހައިލަމްގެ އަގުވައްޓާލަން މަސައްކަތް ކުރާ ކަމަށާއި، ސަރުކާރުން މަސައްކަތް ކުރަމުންދަނީ ޖުޑިޝަރީގެ ތެރެއަށް އަތް ބޭނުމަށް ކަމަށެވެ.\nއަދުރޭ ވިދާޅުވީ މިސަރުކާރުން ކުރާ ކޮންމެ ކަމެއް ދެން އަންނަ އިދިކޮޅު ކޯލިޝަނުގެ ވެރިކަމެއްގައި ބަލާނެ ކަމަށެވެ. އަދި އެއްވެސް ކަމެއް ކުރުމުގެ ކުރިން ފަހުން ޖަވާބިދާރީ ވާން ޖެހޭނެކަން ވިސްނުމަށް އަދުރޭ ވަނީ ސަރުކާރަށް ގޮވާލައްވާފައެވެ.\nރައީސް ޔާމީންގެ މައްޗަށް އުފުލާފައިވަނީ މަނީ ލޯންޑްރިންގެ ދައުވާއެވެ. އެމައްސަލަ އާއި ގުޅިގެން ޝަރިއްޔަތަށް އެކަން ސާބިތުވެއްޖެ ނަމަ5އަހަރާއި 15 އަހަރާއި ދެމެދުގެ ޖަލު ހުކުމެއް އަންނާނެއެެވެ.\nނަޝީދު މަގާމުގައި ހުރުން ރަނގަޅެއް ނޫން: އަބްދުއްރަހީމް\nފްލެޓު ދީފައި ހުރީ ބޭނުން ޖެހިފައި ތިބި މީހުންނަށް: އަދުރޭ\nރިޔާސީ ބަޔާނުގައި އުމްމީދެއް ނެތް - އަދުރޭ\nނޮވެމްބަރު 4, 2019 20:18\nއަދުރޭ ޕުލީސް އަޅެ އެއްޗެކޭ ނުކިޔާ ހުރެބަލަ. އަހަރުމެންވެސް ޔާނު އަށް ދެރަޔެއްލިބޭކަށް ބޭނުމެއްނޫނޭ. ތިގޮތަށް އަނގަ ތަޅަނިކޮށް އަދުރެމެޓިކްސް ވެދާނެތީ ބިރުގަންނަނީޔޭ...\nނޮވެމްބަރު 4, 2019 20:29\nރައީސް ޔާމީން ދާދި އަވަހަށް ރާއްޖޭގެ ވެރިކަމާ ހަވާލްވެ\nވަޑައިގަންންވާނެއެވެ ރައީސް ޔާމީން ވެރިކަމުގެ ފުރަމަ\n100 ދުވަހުގެ ތެރޭގައި މިސަރުކާރުގެ މަތިފަޑީގައި ތިބި\nކުށްވެރިން ހިފާ ހައްޔަރުކޮށް ތަހްގީގު ހިންގައި އަދުލު\nއިންސާފް ގާއިމުކުރައްވާނެއެވެ ނަސީދު ހިންގާފައިވާ ޖަރީމާ\nތައް، ރާއްޖޭގައި ހުޅުޖައި އަންދާލި ޓެރަރިޒަމްގެ ކުށް ވަކިން\nތަހްގީގުކޮށް ޝަރީޢަތް ހިންގޭނެއެވެ.\nނޮވެމްބަރު 4, 2019 20:43\nނޮވެމްބަރު 4, 2019 21:25\n56 މިނެޓް ކުރިން ( ނޮވެމްބަރު 4, 2019 )\nމާދަމާގެ ހުކުން ވާނީ އެންމެންގެ ލޯމަތީ ކުރެވުނު ހުކުމަކަށް . ގާނޫނީވަކީލުން ވަކާލާތުކޮށް\nމައްސަލަ ރައްދުވާ ފަރާތުގެ ހިއްވަރުގަދަކަމާ ރައްދު ދިނުމުގައި ހުރި ކެރުމާ ޘާބިތުކަން\nދައްކާ ދިން ޝަރީއަތަކަށް. މިފަދަ ލިޔާގަތަކާ ގާބިލިއްޔަތެއް M D P ކިބަޔަކުނެއް.\nދައި މިގޮތަށް ވަކާލާތުކުރެވޭވަރުގެ ވަކީލަކުވެސް M D P އަކުނެއް.\nއެމީހުނަށް އެނގެނީ ހައްގުތަކަށް އަރައި ގަތުމާ ، ގާނޫނު ތަށް މުގުރުމާ، ކޯޓްތަކަށް\nއަތްބޭނުމާ ، އިންޒާރުދިނުމާ ، އަސްލާމްދީނަށް އެއްޗެހިގޮވުމާ، ލާދީނީ ހަންފެރުރުން.\nރައީސް ޔާމީނުގެ ޢަޒުމާ ހިތްވަރަށް އައްސަރިބަހުން ސާބަސް. ހުކުން ކޮން،މެގޮތަކަށް އަޔަސް\nމަނިކުފާނުގެ ވާޖިބު އަދާވެއްޖެ. މާތް ﷲ މަނިކުފާނު މަނިކު ފާނުގެ ޢަމަލް ގެއްލެނި\nނުކުރައްވާށި آمين اللهم آمين يارب العالمين\nނޮވެމްބަރު 4, 2019 21:35\nޙެހެ ތީ ދެން ވާނެ ވަރަކީ\nނޮވެމްބަރު 4, 2019 22:07\nވާގޮތް ބަލަމާ........ ?\nނޮވެމްބަރު 4, 2019 22:21\nކަލޭގެ އަނގަ އިން މިހަރު ހުކުން ވަރަށް ސާފް\nސިޔާސީގޮތުން 15 ކީއްކުރަން 20 25 އަހަރުގެ ހުކުމެއްވެސް އިއްވިދާނެ އިންސާފްގެ މަގަކުން ނެއް 5މިނިޓްގެ ހުކުމެއްވެސް އިއްވޭކައް ބަރުނަގޫ ވ ސަލާމް ދެން އިސްތިއުފާ ދެއްވާފަ ގެޔައްފެއްސޭ\nނޮވެމްބަރު 4, 2019 22:51\nއަދުރެމެޓިކްސް ތަރިތަކުގެ އއއއއއއއއއއ.\nޢިލަމް މެތަމެޓިކުސއް ކުރަން ފެށީނު!\nނޮވެމްބަރު 4, 2019 23:21\nއަދުރޭގެ އަނގައިގެ ސުންފާ މުޅި ޕީޕީއެމް އަދި ޔާމީން އަށް ވެސް މިޖެހެނީ. މާދަން ހުކުމް އަނެއްކޮޅަށް އައިމަ ދެން ކޯޗެކެތަ ގޮވާނީ.\nނޮވެމްބަރު 5, 2019 01:12\nމެދުއުޑަކުނޫން ފިޔަޖަހާނީ ޖަލުގެ ކުޑަގޮޅީގައި މިރާއްޖެ ދުންއެން ޖައްބާރު ނުލަފާމީހެއް.


Barca Dhookohlan Iniesta Ninmaifi - Vaguthu\nބާސެލޯނާ ދޫކޮށްލަން އިނިއެސްޓާ ނިންމައިފި\nބާސެލޯނާ އާއެކު ގިނަ ކާމިޔާބީތަކެއް ހޯދާފައިވާ އެޓީމުގެ ތަޖުރިބާކާރު މިޑްފީލްޑަރު އަންދްރޭސް އިނިއެސްޓާ 22 އަހަރަށްފަހު އެ ކްލަބު ދޫކޮށްލަން ނިންމައިފިއެވެ.\nމި ސީޒަނަށްފަހު ބާސާ ދޫކޮށްލަން އިނިއެސްޓާ ނިންމާފައިވާއިރު އޭނާ ދެން ބަދަލުވާނީ ޗައިނާގެ ސުޕަރ ލީގުގެ ކްލަބަކަށް ކަމަށް ރިޕޯޓުތަށް ބުނެއެވެ.\nބާސާ ދޫކޮށްލަން ނިންމާފައިވާކަން ހާމަކުރަމުން ސްޕެއިން އަށް އުފަން އިނިއެސްޓާ ބުނީ މިއީ ވަރަށް ގިނަ ދުވަސްތަކަކަށް ވިސްނުމަށްފަހު ނިންމި ނިންމުމެއް ކަމަށާއި ބާސާ އަކީ އަބަދުވެސް އޭނާ އަށް އެންމެ މޮޅު ޓީމު ކަމަށެވެ. އަދި ބާސާ ދޫކޮށްލަން ނިންމި މައިގަނޑު އެއް ސަބަބަކީ ކުރިއަށް އޮތް ތަނުގައި އެންމެ މޮޅު ކުޅުން އޭނާ އަށް އެ ކްލަބުގައި ނުދެއްކޭނެތީ ކަމަށް ވެސް އިނިއެސްޓާ ބުންޏެވެ.\n"މިއަދަކީ އަހަންނަށް ވަރަށް އުނދަގޫ ދުވަހެއް. އަހަރެންގެ މުޅި ކެރިއަރު މި ހޭދަކުރީ ބާސާގަ. މިތަނުގައި ހުރެ މި ކްލަބަށް އަލްވަދާއު ކިޔަން ޖެހުމަކީ އުނދަގޫ ކަމެއް. މި ކްލަބުން އަހަންނަށް ހުރިހާ ކަމެއް ކޮށްދީފި. އަހަރެން މީހަކަށް ހަދައިދިނީ މި ކްލަބުން. އެކަމަށްޓަކާ ބާސާ އަށާއި ބާސާގެ އެކެޑަމީ އަށް އަހަރެން ޝުކުރުވެރިވަން" މިއަދު ބޭއްވި ނޫސްވެރިންގެ ބައްދަލުވުމެއްގައި އިނިއެސްޓާ ބުންޏެވެ.\nބާސާ އަށް ކުޅުމަކީ އޭނާ ދެކެމުން އައި ހުވަފަނެއް ހަގީގަތަކަށްވުން ކަމަށާއި އެ ކްލަބަށް ކުޅުމަކީ އޭނަ އަށް ލިބުނު ބޮޑު ޝަރަފެއް ކަމަށްވެސް އިނިއެސްޓާ ބުންޏެވެ. އަދި އޭނާގެ މައިގަނޑުގެ އަމާޒަކަށް އަބަދުވެސް ވެފައި އޮތީ ބާސާގައި ހުރެ ކާމިޔާބު މީހަކަށްވުން ކަމަށާއި އެކަން ހާސިލުކުރެވިފައިވާ ކަމަށްވެސް އޭނާ ބުންޏެވެ.\nކުރިމަގާ ގުޅޭގޮތުން ވާހަކަދައްކަމުން އިނިއެސްޓާ ބުނީ އޭނާ ދެން ކުޅޭނެ ކްލަބެއް މި ސީޒަން ނިމުމުން އިނގޭނެ ކަމަށެވެ. އަދި ބާސާ އާއި ދެކޮޅަށް ނުކުޅޭނެ ކަމަށް ވެސް އިނިއެސްޓާ ބުންޏެވެ.\n"އަހަރެން ބާސާ އާއި ދެކޮޅަކަށް ނުކުޅޭނަން. އަހަރެން ދެން ކުޅޭނެ ކްލަބެއް މި ސީޒަން ނިމުމުން ބުނާނަން" އިނިއެސްޓާ ބުންޏެވެ.\nއުމުރުން 12 އަހަރުގައި އިނިއެސްޓާ ބާސާ އާއި ގުޅިފައިވަނީ 1996 ވަނަ އަހަރުއެވެ. ބާސާގެ ޔޫތް ޓީމުގައި މޮޅު ކުޅުމެއް އިނިއެސްޓާ ދައްކާފައިވާއިރު 2001 ވަނަ އަހަރު އޭނާ ވަނީ އެ ކްލަބުގެ ބީ ޓީމަށް ޕްރޮމޯޓްވެފައެވެ.\nއަދި އޭގެ އެއް އަހަރުފަހުން ބާސާ ސީނިއާ ޓީމުން ވެސް އިނިއެސްޓާ އަށް ވަނީ ޖާގަ ލިބެން ފަށާފައެވެ. ބާސާގެ ސީނިއާ ޓީމަށް އިނިއެސްޓާ އެންމެ ފުރަތަމަ މެޗެއް ކުޅެދިނީ 2002 ވަނަ އަހަރުގެ އޮކްޓޫބަރު މަހުގެ 29 ވަނަ ދުވަހުއެވެ. ޗެމްޕިއަންސް ލީގުގެ އެ މެޗުގައި ރަށުން ބޭރުގައި ބާސާ އިން ބައްދަލުކުރީ ބްލެޖިއަމްގެ ކްލަބެއް ކަމަށްވާ ކްލަބް ބްރޫޖްއާއެވެ. އޭރު ބާސާގެ ކޯޗަކަށް ހުރީ ލުއިސް ވެންހާލްއެވެ.\nއުމުރުން 33 އަހަރުގެ އިނިއެސްޓާ އޭގެފަހުން ވަނީ ބާސާގެ ސީނިއާ ޓީމަށް ޖުމްލަ 670 މެޗު ކުޅެދީ 57 ގޯލު ކާމިޔާބުކޮށް 141 އެސިސްޓު ހަދާފައެވެ.\nބާސާގެ ކެޕްޓަންކަން ވެސް މިހާރު ކުރަމުން އަންނަ އިނިއެސްޓާ ވަނީ އެ ކްލަބާ އެކު 31 ތަށި ކާމިޔާބުކޮށްފައެވެ. އޭގެތެރޭގައި ސްޕެނިޝް ލީގު އަށް ފަހަރު އަދި ޗެމްޕިއަންސް ލީގު ހަތަރު ފަހަރު ކާމިޔާބުކުރުން ހިމެނެއެވެ.\nބާސާ ދޫކޮށްލުމުގެ ކުރިން ސްޕެނިޝް ލީގު އަދި އެއް ފަހަރު ކާމިޔާބުކުރުމުގެ ފުރުސަތު މި ސީޒަނުގައި އިނިއެސްޓާ އަށް އަދި އެބައޮތެވެ. އެގޮތުން މި ސީޒަނުގެ ސްޕެނިޝް ލީގު ކާމިޔާބުކުރުމަށް ބާސާ އަށް މިހާރު ބޭނުންވަނީ އެންމެ ޕޮއިންޓެކެވެ.\nއިނިއެސްޓާ ބާސާ ދޫކޮށްލަން ނިންމާފައިވާއިރު އަންނަ ސީޒަނުގައި އެ ކްލަބުގެ ކެޕްޓަންކަން ކުރާނީ ލިއޮނަލް މެސީ ކަމަށް ބެލެވެއެވެ. މެސީ އަކީ މިހާރު ބާސާގެ ވައިސް ކެޕްޓަނެވެ.


ކްރެޑިޓް ރޭޓިން އޭޖެންސީތަކުން ރޭޓިން ދިނުމުގައި ބަލަނީ ކޮންކަމަކަށް؟\nއަހްމަދު އަޒާން 10 ނޮވެމްބަރު 2020 10:00\nފިޗްގެ މައި އޮފީސް\nދުނިޔޭގެ އެންމެ ބޮޑު ތިން ކްރެޑިޓް ރޭޓިން އޭޖެންސީތަކުގެ ތެރޭގައި ހިމެނޭ ފިޗް ރޭޓިންސް އިން މިވަނީ ދާދިފަހުން ރާއްޖެއަށް ތިން ސީގެ ރޭޓިންއެއް ދީފައެވެ. 2016 ވަނަ އަހަރުން ފެށިގެން ރާއްޖޭގެ ސޮވެރިން ރޭޓިން ހަދަން ފަށާފައިވާއިރު މިއީ މިހާތަނަށް ރާއްޖެއަށް ލިބުނު އެންމެ ދަށް ރޭޓިންއެވެ.\nފިޗުގެ ތިން ސީ ރޭޓިން އަކީ ސްޕެކިއުލޭޓިވް ގްރޭޑް ރޭޓިންއެކެވެ. ތިން ސީ ރޭޓިންއަކުން ރޭޓުކޮށްފިނަމަ އޭގެ މާނައަކީ އެ ޤައުމެއް ސޮވެރިން ޑިފޯލްޓު ވުމުގެ ފުރުސަތު ވަރަށް ބޮޑުކަމެވެ. ފިޗުން ރޭޓިން ނެރުނުތާ 24 ގަޑިއިރު ނުވެ ސަރުކާރުން ވަނީ އެ ރޭޓިން ޤަބޫލު ނުކުރާކަމަށް ބުނެ ބަޔާނެއް ނެރެފައެވެ. އަދި ފިޗުން ރޭޓިން ނެރުނީ ބަލަންވާ ވަރަށް ނުބަލައި ކަމަށާއި ރާއްޖޭގެ ފަތުރުވެރިކަންވެސް މިހާރު ރަނގަޅުވަމުން ދާކަމަށް ބުނެފައިވެއެވެ. އަދި ރާއްޖެ މީގެ ކުރިން ދުވަހަކުވެސް ޑިފޯލްޓު ނުވާކަމަށާއި އެގޮތުގައި ދަމަހައްޓާނެކަމަށް ސަރުކާރުން ބުނެފައިވެއެވެ.\nމީގެ އިތުރުން ސަރުކާރު ހިންގާ އެމްޑީޕީ މެމްބަރުންގެ މެދުގައިވެސް ކޮންމެވެސް ވަރެއްގެ ޒުވާބުތަކެއް ސޯޝަލް މީޑިއާގައި ކުރެވުނެވެ. އެފަދަ ރޭޓިން އެއް ލިބުނީ ދަރަންޏާއި ގުޅޭގޮތުން މަޖިލީހުން ފާސްކުރި ރިޕޯޓާއި ގުޅިގެން ކަމަށް މަރަދޫ ދާއިރާގެ މެމްބަރު އިބްރާހިމް ޝަރީފް ވިދާޅުވިއިރު އާޒިމް ވަނީ އެކަމާއި ދެކޮޅު ހައްދަވައި ޓުވީޓު ކުރައްވާފައެވެ.\nއާންމުންގެ މެދުގައިވެސް މިކަމާއި މެދު ވާހަކަ ދެކެވޭއިރު، ފިޗު އަދި އެހެނިހެން ކްރެޑިޓް ރޭޓިން އޭޖެންސީތަކުންވެސް ސޮވެރިން ރިސްކް އެނަލިސިސް ހަދާއިރު އާންމުކޮށް ބަލާ ބައެއްކަންކަމަށް ބަލާލާނަމެވެ. މިގޮތުން އޭޖެންސީތަކުން އާންމުގޮތެއްގައި ދިރާސާކުރަނީ5ދާއިރާއަކުންނެވެ.\nކްރެޑިޓް ރޭޓިން އޭޖެންސީތަކުން ސޮވެރިން ރިސްކް އެނަލިސިސް ހަދާއިރު އެ ޤައުމެއްގެ ސިޔާސީ މަސްރަހު އޮންނަގޮތާއި ވެރިކަމުގެ ނިޒާމާއި ގުޅޭ ދިރާސާތައް ހަދައެވެ. މިގޮތުން ބާރުތައް ބެހިފައިވާ މިންވަރާއި، ސިޔާސީ ހަރަކާތްތަކަށް މިނިވަންކަން އޮންނަ ވަރާއި މީޑިއާގެ މިނިވަންކަމާއި، ޖިއޯޕޮލިޓިކްސް ފަދަ ކަންކަމަށް ބަލައެވެ. އަދި ސަރުކާރުން ސިޔާސަތު ހަދާއިރު ސިޔާސަތު ހެދުމުގައި ގެންގުޅޭ މިންގަނޑުތަކަށާއި ދައުލަތުގެ މުއައްސަސާތައް ހަރުދަނާ ވެފައިވާ މިންވަރަކީވެސް ބަލާ ކަންކަމެވެ.\nއިޤްތިސާދު ހުރި މިންވަރާއި ކުރިއަށް ލަފާކުރާގޮތް\nސޮވެރިން ރޭޓިން ދިނުމުގައި، އެންމެ އިސްކަމެއް ދީގެން ބަލާއެއް ކަމަކީ ޤައުމުގެ އިޤްތިސާދީ ހާލަތެވެ. ރޭޓު ކުރާ އަހަރުގެ އިޤްތިސާދީ ކަންކަން ހުރިގޮތާއި، ކުރިއަށް ލަފާކުރާގޮތް އޭޖެންސީތަކުން ބަލައެވެ. މިގޮތުން އުފެއްދުންތެރިކަމުގެ ނިސްބަތާއި، ބޮލަކަށް ޖެހޭ އާމްދަނީ އާއި ވަޒީފާ ނެތް މީހުންގެ އަދަދާއި، އިންފްލޭޝަން ރޭޓު ފަދަ ކަންކަން ބަލައެވެ. މީގެ އިތުރުން އިޤްތިސާދު ސިންދަފާތު(ޑައިވާސް) ވެފައި ހުރި މިންވަރާއި ޤައުމު އިޤްތިސާދީ ގޮތުން ކުރިއަރާފައިވާ މިންވަރާއި ފަރުދުންގެ އާމްދަނީގައި ހުރި ފަރަގު ދިރާސާކުރެއެވެ.\nމާލީ ހާލަތު ވަޒަން ކުރުމުގައި، ދައުލަތަށް ލިބޭ އާމްދަނީ އާއި، ހަރަދާއި، ބާކީ ހުންނަ މިންވަރާއި، ދަރަނި ހުރި މިންވަރާއި ދަރަނި ބަރުދާސްތު ކުރެވޭ މިންވަރު ފަދަ ގިނަ ކަންކަން ބަލައެވެ. މިގޮތަށް ބަލާއިރު، ރޭޓިން ދޭ އަހަރުގައި ކަންކަން ހުރިގޮތައި ފާއިތުވި އަހަރުތަކުގައި އާންމުކޮށް މާލީ ހާލަތު ހުރި ގޮތްފަދަ ކަންކަން ވަޒަން ކުރެއެވެ. ސަރުކާރުގެ މާލީ ހާލަތުގެ އިތުރުން ސަރުކާރު ހިއްސާ ވެގެން ހިންގާ ކުންފުނިތަކުގެ މާލީ ހާލަތުވެސް ވަކިން ދިރާސާކުރެއެވެ. މީގެ އިތުރުން، ސަރުކާރަށް އާމްދަނީ އިތުރު ކުރަން، ކުރެވެން ހުރި ކަންތައްތައްވެސް ބަލައެވެ.\nއިޤްތިސާދުގައި ދައުރުވާ ފައިސާ އާއި މަރުކަޒީ ބޭންކުގެ ސިޔާސަތުތައް\nއިޤްތިސާދުގައި ފައިސާ ދައުރުވަމުން ދާގޮތާއި، މަރުކަޒީ ބޭންކުން ގެންގުޅޭ ސިޔާސަތުތަކަކީވެސް ރޭޓިން ކަނޑައަޅާއިރު ބަލާ މުހިންމު ކަމެކެވެ. މިގޮތުން ބޭރުގެ ފައިސާގެ ރިޒާވް އާއި އަޅާ ބަލާއިރު އިޤްތިސާދުގައި ދައުރުވާ ފައިސާގެ އަދަދާއި، އިންޓަރެސްޓް ރޭޓުތަކާއި ބޭންކިން ނިޒާމުގައި ހުރި ނަން ޕާފޯމިން ލޯންތަކުގެ އަދަދަކީ ބަލާ ކަންތައްތަކެވެ. މީގެ އިތުރުން މަރުކަޒީ ބޭންކަށް މަނިޓަރީ ސިޔާސަތު ކަނޑައެޅުމުގައި މިނިވަންކަން އޮވޭތޯވެސް ބަލައެވެ.\nދަށް ރޭޓިން އެއް ލިބުމުން އޭގެއިން ދޭހަވާ އެންމެ ބޮޑު އެއްކަމަކީ ދަރަނި ނުދެއްކި ޑިފޯލްޓު ވެދާނެކަމެވެ. އެހެން ކަމުން، ޤައުމުގެ ބޭރުގެ ދަރަނި ހުރި މިންވަރާއި، އާމްދަނީ ލިބޭ މިންވަރާއި ބަލާއިރު ދެމެހެއްޓެނެވި ގޮތެއްގައި ދަރަނި އަދާ ކުރެވިދާނެތޯ އޭޖެންސީތަކުން ބަލައެވެ. މިގޮތުން ބޭރު ފައިސާ އެ ޤައުމަކަށް ވަންނަ މިންވަރާއި، ވަންނަ ވަސީލަތްތަކާއި، އަދި ވަސީލަތްތަކަށް ހުއްޓުން އައިސްދާނެ ގޮތްތަށްވެސް ބަލައެވެ. ބޭރުގެ ފަރާތްތަކުން ނަގާފައިވާ ލޯނުތަކާއި ވިއްކާފައިވާ ބޮންޑުތަކާއި، އަދި ދައުލަތުން ގެރެންޓީ ދީފައިވާ ދަރަނިތައް ހުރި މިންވަރުވެސް ރޭޓިން ދިނުމުގެ ކުރިން ދިރާސާކުރެއެވެ. މިގޮތޮން އެފަދަ ދަރަންޏެއްގެ އިންޓަރެސްޓު ދެއްކުމުގައި މާޒީގައި ދަތިތަކެއް ކުރިމަތިވެފައިވޭތޯ ބެލުމާއި، ބޭރު ފައިސާ ލިބޭ މިންވަރުން ކުރިއަށް އޮތްތާ އެފަދަ ކަމެއް ދިމާވެދާނެތޯ ބެލުމާއި، ދަރަނީގެ މިންވަރު އިތުރު ވެއްޖެނަމަ އެފަދަ ދައްޗެއް ދިމާވެދާނެތޯ ވެސް ބަލައެއެވެ.\nމި5ދާއިރާއިން ވަރަށް ފުޅާ ދާއިރާއެއްގައި ކްރެޑިޓް ރޭޓިން އޭޖެންސީތަކުން ދިރާސާކުރެއެވެ. އަދި ރޭޓިން ދެނީ އެކަންތައްތައް ވަރަށް ފުރިހަމައަށް ބެލުމަށްފަހުގައެވެ. 1914 ވަނަ އަހަރުއްސުރެ އޮޕަރޭޓު ކުރަމުން އަންނަ ފިޗުން ރާއްޖެ ރޭޓުކޮށްފައި މިވަނީ ހަމަ އެއްވެސް ބެލުމެއް ނެތި ކަމަށާއި، އެ ރޭޓިން ޤަބޫލުވެސް ނުކުރާ ކަމަށް ސަރުކާރުން ބުނުމަކުން ރާއްޖޭގެ އިޤްތިސާދީ ހާލަތު ރަނގަޅެއް ނުވާނެއެވެ. ގޯސްކޮށް އޮތް ކަމެއް ރަނގަޅު ކުރެވޭނީ ކަމެއް ގޯސްކޮށް އޮތްކަން ފުރަތަމަ ޤަބޫލުކޮށްގެންނެވެ.\nފިޗް ރޭޓިން އިޤްތިސާދު ސޮވެރިން ޑިފޯލްޓް


SunOnline: Umurun 16 aharugai Barcelona ge Fati record thah mugurany\nޢަބްދުﷲ އައިމަން 15 Sep 2019, 11:14\nބާސެލޯނާގެ ޒުވާން ފޯވާޑް އަންސޫ ފަޓީ ގޯލު ޖެހުމަށްފަހު އުފާފާޅު ކުރަނީ --- ފޮޓޯ// ޖޯ ރައިޓް\nބާސެލޯނާގެ ފުރަތަމަ އެގާރައިގައި ހިމެނިގެން އުމުރުން 16 އަހަރު އަންސޫ ފާޓީ ކުޅުނު ފުރަތަމަ މެޗުގައި ލަނޑެއް ޖަހައި، އެސިސްޓެއްކޮށް ވެލެންސިއާ ގާތުން މޮޅު ކޮށްދީފިއެވެ.\nއެންމެ ފަހުން އޮސަސޫނާއާ ދެކޮޅަށް ކުޅުނު މެޗުގައި ވެސް ހިތްގައިމު ގޯލެއް ޖަހައި ބާސެލޯނާގެ ތާރީހުގައިވެސް ގޯލު ޖެހި އެންމެ ޒުވާން ކުޅުންތެރިޔާގެ ޝަރަފު ހޯދި ފަޓީ ވަނީ ރޭ ޖެހި ގޯލާއެކުވެސް މުޅި ސްޕެނިޝް ލީގުގެ ރެކޯޑް މުގުރާލައިފައެވެ. އޭނާއަކީ މިހާރު އެ ލީގުގައި އެއް މެޗެއްގެ ތެރޭގައި ގޯލެއް ޖަހައި އެސިސްޓް ކުރި އެންމެ ޒުވާން ކުޅުންތެރިޔާއެވެ.\nބާސެލޯނާގެ ކެޕްޓަން ލިއޮނެލް މެސީއާއި އެ ޓީމުގެ ކުރިއަށް ކުޅެމުން އަންނަ ލުއިސް ސުއަރޭޒް އަދި އުސްމާން ޑެމްބެލޭ އަނިޔާގައި ހުރުމުން އާނެސްޓޯ ވަލްވާޑޭ ވަނީ ރޭ ވެލެންސިއާއާ ދެކޮޅަށް ކުޅުނު މެޗުން ފަޓީއަށް ޖާގަ ދީފައެވެ. އޭނާ ވަނީ މެޗު ފެށިގެން ދެ މިނަޓުގެ ތެރޭގައި ބާސެލޯނާއަށް ލީޑު ނަގައިދީފައެވެ. އަދި އޭގެ ފަސް މިނަޓު ފަހުން ބާސެލޯނާއަށް އިތުރު ގޯލެއް ޖެހުމަށް އެސިސްޓްވެސް ކޮށްދިނެވެ.\nއެންމެ 16 އަހަރުގެ ކުޅުންތެރިޔަކާ އަޅާ ބަލާ އިރު ފަޓީ ރޭގެ މެޗުގައި ދެއްކި ކުޅުމަކީ ކުރި އަރަމުން އަންނަ ޒުވާން ކުޅުންތެރިންނަށް ނަމޫނާ އެކެވެ. އެއްވެސް ޕްރެޝަރެއް ނެތި ފަޓީ ރޭގެ މެޗުގައި ކުޅެލި އިރު އޭނާއަށް ބޯޅަ ލިބޭ ކޮންމެ ފަހަރަކުހެން ސަޕޯޓަރުންގެ ފޯރި ގަދަ ކޮށްލައެވެ. ފަހުންވެސް އޭނާއަށް ގޯލު ޖަހާނެ ރަނގަޅު ފުރުސަތުތަކެއް ލިބުނެވެ.\nދެވަނަ ހާފުގެ ކުރީކޮޅު ލުއިސް ސުއަރޭޒަށް ޖާގަ ދިނުމުގެ ގޮތުން ފަޓީ ދަނޑުމަތިން ފައިބައިގެން ދިޔަ އިރު ބާސެލޯނާގެ ދަނޑަށް އެއްވެފައި ތިބި އެންމެން ކަހަލަ ގޮތަކަށް ވަނީ ކޮޅަށް ތެދުވެ ހޫނު ތަރުހީބެއް ދީފައެވެ. މީގެން ވެސް ހާމަވަނީ އޭނާ އެންމެ މެޗެއްގެ ތެރޭގައި ބާސެލޯނާގެ ލޯބި ހޯދައިފައިވާ މިންވަރެވެ.\nއެކެޑެމީން ބޮޑު ޓީމަށް ޒުވާން އުމުރުގައި ދެމިގަތް ފަޓީ ދެއްކި މޮޅު ކުޅުމާއެކު ބާސެލޯނާގެ އޮފިޝަލް ޕޭޖުގައ ވެސް ވަނީ އޭނާއަށް ބޮޑު ތައުރީފެއް ކޮށްފައެވެ.\n"އަންސޫ ފަޓީ، މި ނަން ހަނދާން ނައްތާނުލާތި. ރެކޯޑްތައް މުގުރާނެކަން ޔަގީން." ބާސެލޯނާގެ އޮފިޝަލް ސައިޓުގައި ބުނެފައިވެއެވެ.\nރޭގެ މެޗުގައި ދެއްކި މޮޅު ކުޅުމާއެކު ކުރިއަށް އޮތް ޗެމްޕިއަންސް ލީގުގައި ޑޯޓްމަންޑާ ބައްދަލުކުރާ މެޗުގައިވެސް ފަޓީ ފެނުމުގެ ފުރުސަތު ބޮޑެވެ.\nބާޓޮމެއު ވަކިކުރަން ހެދި ޕެޓިޝަނުގެ ސައްހަކަން ބަލަނީ\nއާސެނަލް ބަލިކޮށް ލިވަޕޫލްގެ ހޯމް ރެކޯޑަށް އިތުރު ބޮޅެއް


SunOnline: Emme fahun "F.R.I.E.N.D.S" emburi annany\nއެންމެ ފަހުން "ފްރެންޑްސް" އެނބުރި އަންނަނީ!\nއަހުމަދު ޖައިޝަން 15 Nov 2019, 11:15\nފްރެންޑްސް ސީރީޒްގެ ކާސްޓުން --- ފޮޓޯ : ބްލޫމްބާގް\nގިނަ ބަޔަކަށް އަދިވެސް ކަމުދާ ޓީވީ ޝޯ ކަމަށްވާ "ފްރެންޑްސް"ގެ ލީޑު ކާސްޓުންނާއެކު އެ ޝޯގެ ހާއްސަ އެޕިސޯޑަކަށް ތައްޔާރުވެއްޖެ އެވެ.\nފްރެންޑްސް ދައްކަން ފެށިތާ 25 އަހަރު ފުރުން ފާހަގަކުރުމުގެ ގޮތުން އެ ޝޯގެ ޕްރޮޑިއުސަރުން ވަނީ ކާސްޓާ ބައްދަލުކުރަން ފަށައިފަ އެވެ. އަދި ހާއްސަ "ރިޔޫނިއަން" އެޕިސޯޑެއް ނެރުމަށް ތައްޔާރުވަމުން ދާ ކަމުގެ އަޑުތަކެއް ވަނީ މިހާރު ފެތުރެން ފަށައިފަ އެވެ.\nވާހަކަ ދެކެވޭ ގޮތުގައި ޝޯގެ ލީޑް އެކްޓަރުން ކަމަށްވާ ޖެނިފާ އެނިސްޓަން އާއި ކޯޓްނީ ކޮކްސް އާއި ލީސާ ކުޑްރޯ އާއި މެޓް ލެބްލާންކް އާއި މެތިއު ޕެރީ އަދި ޑޭވިޑް ޝްވިމާ އެންމެ އެކީގައި ފެނިގެންދާނެ އެޕިސޯޑެއްގެ މަސައްކަތް ވަނީ މިހާރު ފަށައިފަ އެވެ. ނަމަވެސް އެ އެޕިސޯޑަކީ ސްކްރިޕްޓުކޮށް ތައްޔާރުކުރާ އެޕިސޯޑެއް ނޫން ކަމަށް ވާހަކަ ދެކެވެ އެވެ.\nފްރެންޑްސްގެ ކާސްޓުން އެކީގައި އެއްތަނަކުން ބައްދަލުކޮށްލާ ވާހަކައަކީ ގިނަ ފޭނުން އުފާ ވާނެ ހަބަރެކެވެ. އެ ވާހަކަތައް ދެކެވެން ފަށާފައިވަނީ ފްރެންޑްސް ޝޯ، ނެޓްފްލިކްސް ދޫކޮށް އެޗްބީއޯގެ ސްޓްރީމިން ސާވިސް ކަމަށްވާ "އެޗްބީއޯ މެކްސް" އަށް ދާން ތައްޔާރުވެފައި ވަނިކޮށެވެ.\nމައުލޫމާތު ލިބޭ ގޮތުގައި އެ އެޕިސޯޑު އުފެއްދުމުގެ މަސައްކަތް ކުރަނީ އެޗްބީއޯ މެކްސް އިންނެވެ. އެހެންކަމުން އެޗްބީއޯއަށް އެ ޝޯ ލިބޭއިރު ދައްކަން ފަށާނީ ރިޔޫނިއަން އެޕިސޯޑަކާ އެކު ކަމަށް ބެލެވެ އެވެ.


SunOnline: Sarukaarah3aharu: Atholhutherey sihhee haalathah bodu faruvaa eh\nސަރުކާރަށް3އަހަރު: އަތޮޅުތެރޭ ސިއްހީ ހާލަތަށް ބޮޑު ފަރުވާއެއް\nއަހުމަދު ސާއިލް އަލީ 17 Nov 2021, 08:33\nއައްޑޫ އިކުއެޓޯރިއަލް ހޮސްޕިޓަލުގައި ފުރަތަމަ ފަހަރަށް މައިބަދައިގެ އޮޕަރޭޝަނެއް ކުރަނީ ---\nހދ. ކުރިނބީ، ހުސައިން ޝަރީފަށް ވެސް އަތޮޅުތެރޭ ދިރިއުޅޭ އެހެން މީހުންނެކޭ އެއްގޮތަށް ކުރިމަތިވާ އެންމެ ބޮޑު ގޮންޖެހުމަކީ ބައްޔެއް ވާއިރަށް މާލެ އަންނަން ޖެހޭ ޖެހުމެވެ. ރަށުން އެކަށީގެންވާ ފަރުވާއެއް ނުލިބޭތާ ރީޖަނަލް ހޮސްޕިޓަލުން ވެސް ނުލިބެނީއެވެ. އެހެންވެ ގިނަ ޓެސްޓްތައް ހެދުމާއި މޮޅެތި ޑޮކްޓަރުންނަށް ދެއްކުމަށް ޖެހެނީ މާލެ އަންނާށެވެ. ނަމަވެސް އެ ދުވަސްތައް މިހާރު މާޒީވެ ގޮސްފިއެވެ.\nކުރިއާ އަޅާބަލާއިރު ކުޅުދުއްފުށީ ރީޖަނަލް ހޮސްޕިޓަލްގެ ފެންވަރު ބޮޑު ތަނުން ރަނގަޅު ކުރުމާއެކު މާލެ ނައިސް ގިނަ ފަރުވާތަކެއް މިހާރު ލިބެއެވެ.\n"ކުރީ ވަރެއް ނޫން. މިހާރު އެއަށް ވުރެން މާ ރަނގަޅު. އެކަމަކު މިހާރު ވަރަށް ބާރުބޮޑު. އެހެންވެ ދިގު ކިޔޫއެއް އޮވޭ،" ޝަރީފް ބުންޏެވެ.\nރާއްޖޭގެ ފަސް ސަރަހައްދެއްގައި ޓާޝިއަރީ ފެންވަރުގެ ހޮސްޕިޓަލްތައް ހިންގުމަކީ މިސަރުކާރުގެ ރިޔާސީ ވައުދެކެވެ. ކޮވިޑްގެ ސަބަބުން ގިނަ ގޮންޖެހުންތަކަކާ ސަރުކާރަށް ކުރިމަތިލާން ޖެހުނުއިރު ސިއްހީ ދާއިރާއިން ކާމިޔާބީތަކެއް ވަނީ ހޯދައިފަ އެވެ. ކޮވިޑްގެ ސަބަބުން މާލެ ނާދެވި ތިބެން ޖެހުމުން އަތޮޅޫތެރޭ ހޮސްޕިޓަލްތަކަށް ބާރުބޮޑުވިއެވެ. އެއާއެކު ހޮސްޕިޓަލްތަކުގައި އާ ހިދުމަތްތައް ތައާރަފް ކުރެވިގެން ދިޔައެވެ.\nމި ރިޕޯޓްގައި މި ބަލާލަނީ މިސަރުކާރުގެ ތިން އަހަރުގެ ތެރޭގައި ސިއްހީ ދާއިރާއިން ހޯދާފައިވާ ކާމިޔާބީތަކަށެވެ. ހާއްސަކޮށް ބޮޑެތި ހޮސްޕިޓަލްތަކަށެވެ.\nއުތުރުގެ މައި ހޮސްޕިޓަލް، ކުޅުދުއްފުށީ ރީޖަނަލް ހޮސްޕިޓަލަށް އެންމެ ބޮޑު ބަދަލެއް ގެނައުމުގެ ފެށުމަކީ 2020ވަނަ އަހަރުގެ ޖޫން މަހު އެ ހޮސްޕިޓަލަށް ގެންދިޔަ ގިނަ އަދަދެއްގެ މެޑިކަލް އިކުއިޕްމަންޓްސްތަކެވެ. އެ ހޮސްޕިޓަލުން މި ފަހުން ވަނީ މީގެ ކުރިން ކޮށްފައި ނުވާ ފަދަ ބޮޑެތި އޮޕަރޭޝަންތަކެއް ވެސް ކޮށްފައެވެ. އެ ހޮސްޕިޓަލްގެ ޖާގައިގެ ދަތިކަން ހައްލު ކުރުމަށް ބޮޑު މަޝްރޫއެއް ހިންގައި މިހާރު އޮތީ ނިމުމަކާ ގާތްވެފައެވެ. އަދި އަލަށް ބޮޑެތި، ގިނަ ހިދުމަތްތަކެއް ވެސް ވަނީ ފަށައިފައެވެ.\nކުޅުދުއްފުށީ ރީޖަނަލް ހޮސްޕިޓަލް: ފޮޓޯ: ކޭއޯ\nއަލަށް ތައާރަފު ކުރި ހިދުމަތްތައް:\nއީއެންޓީ އާއި ލޮލުގެ ފަރުވާ ދޭން ފެށުން\nއެމްއާރްއައި އާއި ސީޓީ ސްކޭންގެ ހިދުމަތް\nއޮޕަރޭޝަން ކުރަން ދެ ތިއޭޓަރެއް ހަމަޖެއްސުން\nލެބޯޓްރީ ޒަމާނީ ފެންވަރަކަށް ތަރައްގީ ކުރުން\nހިތުގެ ބަލިތަކަށް ހާއްސަ ފަރުވާތަކެއް ދޭން ފެށުން\nކޮވިޑު ޓެސްޓް ކުރާ ޕީސީއާރު ލެބްގެ ހިދުމަތް ފެށުން\nޕަލްމޮނޮލޮޖީ އާއި ސްޕީޗްތެރަޕީގެ ހިދުމަތް ފެށުން\nރ. އުނގޫފާރުގައި ހުންނަ ރީޖަނަލް ހޮސްޕިޓަލަކީ އެ ސަރަހައްދުގެ ރައްޔިތުންނަށް މުހިންމު ތަނެކެވެ. މީގެ ކުރިން ދިމާވެފައިވާ އެންމެ ބޮޑު މައްސަލައަކީ އެ ހޮސްޕިޓަލުން ވެސް ގިނަ ހިދުމަތްތަކެއް ނުލިބުމެވެ. ބޮޑު ކަމެއް ވާއިރަށް މާލެ އަންނަން ޖެހުމެވެ. އެކަންކަމަށް ހައްލެއް ގެނައުމަށް މިސަރުކާރުން ވަނީ އެ ހޮސްޕިޓަލަށް ވެސް ބޮޑެތި ބަދަލު ތަކެއް ގެނެސްފަ އެވެ.\nޕިޒިއޯތެރަޕީގެ ހިދުމަތް ފުޅާ ކުރުން\nބޮޑެތި ސާޖަރީތަކަށް ބޭނުންވާ އާލާތްތައް ހޯދުން\nސީޓީ ސްކޭންގެ ހިދުމަތް ދިނުން\nލޮލުގެ ފަރުވާ ދޭން ފެށުން\nހަ ޕްރައިވެޓް ރޫމް އިމާރާތްކޮށް ހިދުމަތް ދޭން ފެށުން\nނަފްސާނީ ބަލިތަކަށް ފަރުވާ ދޭން ފެށުން\nއީއެންޓީގެ ހިދުމަތް ތައާރަފުކޮށް ގިނަ ކަންކަމަށް ފަރުވާ ދޭން ފެށުން\nޑރ. އަބްދުއްސަމަދު މެމޯރިއަލް ހޮސްޕިޓަލް\nގދ. ތިނަދޫގައި ހުންނަ ޑރ. އަބްދުއްސަމަދު މެމޯރިއަލް ހޮސްޕިޓަލަކީ ގއ. އާއި ގދ. އަތޮޅުގެ ރަށްތަކަށް މުހިންމު ތަނެކެވެ. އެ ހޮސްޕިޓަލަށް ކުރިމަތިވެފައިވާ ޖާގައިގެ ދަތިކަން ހައްލު ކުރުމަށް ބޮޑު ޕްރޮޖެކްޓެއް ވަނީ ފަށައިފައެވެ. އެ ޕްރޮޖެކްޓުގެ ދަށުން 14 އޯޕީޑީ ރޫމާއި ދެ ލޭބާ ޝުއިޓާއި އެންއައިސީޔޫ ހިމެނޭ ހަތަރު ޕްރައިވެޓް ރޫމް ހެދުމަށް ވަނީ ނިންމައިފައެވެ. ހަމަ އެހެންމެ އެ ހޮސްޕިޓަލުގައި ވެސް މިސަރުކާރުން ވަނީ އާ ހިދުމަތްތަކެއް ތައާރަފް ކޮށްފައެވެ.\nޑރ. އަބްދުއްސަމަދު މެމޯރިއަލް ހޮސްޕިޓަލް--\nޒަމާނީ އިކުއިޕްމަންޓާއެކު ޕިޒިއޯތެރަޕީގެ ހިދުމަތް ފެށުން\nމޭޖާ ސާޖަރީތައް ހެދުމަށް ބޭނުންވާ އާލާތްތައް ހޯދައި ދިނުން\nއީއެންޓީ އާއި ލޮލުގެ ފަރުވާތައް ދޭން ފެށުން\nސީޓީ ސްކޭން އާއި މެމޯގްރަފީ ބެހެއްޓުމަށް ބޭނުންވާ އިމާރާތް ޒަމާނީ ފެންވަރަށް ބަދަލުކޮށް ހިދުމަތް ދޭން ފެށުން\nވޯޑްތައް އެއާކޮންޑިޝަން ކުރުން\nކޮވިޑް ގެ ބަލި މީހުންނަށް ފަރުވާ ދިނުމަށްޓަކައި ރީޖަނަލް އައިސީޔޫ ފެސިލިޓީއެއް ގާއިމު ކުރުން\nލ. ގަން ރީޖަނަލް ހޮސްޕިޓަލް\nގިނަ ބަޔަކު ހިދުމަތް ހޯދަމުން އަންނަ ގަމު ރީޖަނަލް ހޮސްޕިޓަލަށް ބޭނުންވާ ގިނަ އަދަދެއްގެ މެޑިކަލް އިކުޕްމަންޓް ވަނީ 2020 ގައި ފޮނުވައިފައެވެ. އެއާއެކު އެ ހޮސްޕިޓަލުގައި އާ ހިދުމަތްތައް ވަނީ ފަށައިފައެވެ.\nގަމު ހޮސްޕިޓަލުގައި ފެށި އާ ހިދުމަތްތައް\nޒަމާނީ އިކުއިޕްމަންޓާއެކު ފިޒިއޯތެރަޕީގެ ހިދުމަތް\nމޭޖާ ސާޖަރީތައް ހެދުމަށް ބޭނުންވާ އާލާތްތައް ހޮސްޕިޓަލަށް ފޮނުވުން\nއީއެންޓީ ހިދުމަތާއި ލޮލުގެ ފަރުވާ ދޭން ފެށުން\nފުޓުނި އަދި ރޫޓް ކެނަލްގެ ހިދުމަތް ފެށުން\nކޮވިޑަށް ފަރުވާދޭ ރީޖަނަލް އައިސީޔޫ ފެސިލިޓީއެއް ގިނަ އަދަދެއްގެ އިކުއިޕްމަންޓާއެކު ގާއިމު ކުރުން\nޕަވާ ހައުސް އިމާރާތް ކުރުން\nވޯޑްތަކާއި އޯޕީޑީ އޭރިއާ އެއާ ކޮންޑިޝަން ކުރުން\nސީޓީ ބެހެއްޓުމަށް ބޭނުންވާ އިމާރާތް ނިންމައި ހިދުމަތް ދޭން ފެށުން\nމެމޯގްރަފީގެ ހިދުމަތް ފެއްޓުމަށް ވާން ޖެހޭ ތައްޔާރީތައް ވާން ފެށުން\nނަފްސާނީ ބައްޔަށް ފަރުވާ ދޭން ފެށުން\nއައްޑޫ އިކުއިޓޯރިއަލް ހޮސްޕިޓަލް\nރާއްޖޭގެ ދެ ވަނައަށް އެންމެ އާބާދީ ބޮޑު ސިޓީ، އައްޑޫ އިކުއިޓޯރިއަލް ހޮސްޕިޓަލަކީ ޓާޝިއަރީ ހޮސްޕިޓަލެކެވެ. އެ ހޮސްޕިޓަލަށް ވެސް ގިނަ ތަރައްގީތަކެއް މިސަރުކާރުން ވަނީ ގެނެސްފަ އެވެ.\nއައްޑޫ އިކުއެޓޯރިއަލް ހޮސްޕިޓަލް ނައިބު ރައީސް ފައިސަލް ނަސީމް ބައްލަވާލައްވަނީ--- ފޮޓޯ: ރައީސް އޮފީސް\nއަލަށް ތައާރަފް ކުރި ހިދުމަތްތައް:\nމޭޖާ ސާޖަރީތައް ހެދުމަށް ބޭނުންވާ އާލާތްތައް ގެންގޮސް ދިނުން\nހިތުގެ ބަލިތަކަށް ފަރުވާ ދޭން ފެށުން\nސްޕީޗް ތެރެޕީ ދިނުން\nއެމްއާރުއައިއާއި ސީޓީ ސްކޭންގެ ހިދުމަތް ދޭން ފެށުން\nއިން ހައުސް ފާމަސީގެ ހިދުމަތް ދިނުން\nޓްރެޑްމިލް ޓެސްޓްތައް ހަދަން ފެށުން\nއީއެމްޖީ އަދި އީއީޖީގެ ހިދުމަތް ފެށުން\nސިޓީ ތަކާއި ބޮޑެތި ރަށްތަކުގެ އިތުރުން އާބާދީ މަދު ރަށްތަކުގެ ސިއްހީ ނިޒާމު ރަނގަޅު ކުރުމަށް ވެސް ސަރުކާރުން ވޭތުވެދިޔަ ތިން އަހަރު ވަނީ އެކަށީގެންވާ ބަދަލުތަކެއް ގެނެސްފައެވެ. އެގޮތުން ފެންވަރު ރަނގަޅު ދަތުގެ ފަރުވާ މިހާރުވެސް 16 އަތޮޅެއްގައި ވަނީ ދޭން ފަށައިފަ އެވެ. ޑައިލިސިސްގެ ހިދުމަތް ހއ. އަތޮޅު ހޮސްޕިޓަލާއި ޏ. އަތޮޅު ހޮސްޕިޓަލުގައި މިސަރުކާރުން ވަނީ ތައާރަފް ކޮށްފައެވެ. އެއާއެކު 10 އަތޮޅަކުން ޑައިލިސިސްގެ ހިދުމަތް މިހާރު ދަނީ ލިބެމުންނެވެ.\nއަންނަ އަހަރުގެ ބަޖެޓުން ވެސް ބޮޑު އަދަދެއް ކަނޑައަޅައިފައި\nރާއްޖޭގެ ފަސް ސަރަހައްދެއްގައި ޓާޝިއަރީ ހޮސްޕިޓަލް ގާއިމުކޮށް، ތަރައްގީ ކުރުމަށް އަންނަ އަހަރުގެ ބަޖެޓުގައި ވެސް ބޮޑު އަދަދެއް ވަނީ ހިމަނައިފައެވެ. ޓާޝިއަރީ ހޮސްޕިޓަލްގެ ގޮތުގައި ކަނޑައަޅާ ކުޅުދުއްފުށީ ރީޖަނަލް ހޮސްޕިޓަލަށް 236،722،751 ރުފިޔާ ކަނޑައަޅާފައިވާއިރު އުނގޫފާރު ރީޖަނަލް ހޮސްޕިޓަލަށް 170،570،756 ރުފިޔާ ވަނީ ކަނޑައަޅައިފަ އެވެ. އަދި ގަން ރީޖަނަލް ހޮސްޕިޓަލަށް 160،940،967 ރުފިޔާ ކަނޑައަޅާފައިވާއިރު އަބްދުއްސަމަދު މެމޯރިއަލް ހޮސްޕިޓަލަށް 172،200،000 ރުފިޔާ ވަނީ ކަނޑައަޅައިފަ އެވެ. އަދި އައްޑޫ އިކުއަޓޯރިއަލް ހޮސްޕިޓަލަށް 264،341،229 ރުފިޔާ ވަނީ ކަނޑައަޅައިފައެވެ.\nބަޖެޓް މަޖިލީހަށް ހުށަހަޅުއްވަމުން ފިނޭންސް މިނިސްޓަރު އިބްރާހިމް އަމީރު ވިދާޅުވީ ރާއްޖޭގެ ފަސް ސަރަހައްދެއްގައި ޓާޝިއަރީ ފެންވަރުގެ ހޮސްޕިޓަލްތައް ގާއިމު ކުރުމަކީ ސަރުކާރުން ވަރަށް އިސްކަން ދޭ ކަމެއް ކަމަށެވެ. އަދި އެ ހޮސްޕިޓަލްތައް އަމިއްލައަށް ހިންގާ ގޮތަށް ހަމަޖެއްސުމަށް ނިންމާފައިވާ ކަމަށް ވިދާޅުވި އެވެ.\n"އަޅުގަނޑުމެންގެ ބޭނުމަކީ ސިއްހީ ދާއިރާ އަށް ބޭނުންވާ އުމްރާނީ ތަރައްގީ އާއި ވަސީލަތްތައް މުއްސަނދި ކުރުމާއި ހިދުމަތް ފުޅާކޮށް ފެންވަރު ރަނގަޅުކުރުން،" އަމީރު ވިދާޅުވި އެވެ.\nކުރިނބީ ޝަރީފް ފަދައިން އަތޮޅުތެރޭގައި އުޅޭ ގިނަ ބަޔަކަށް ބޭސްފަރުވާގެ ކަންކަން ކުރިއަށް ވުރެން މިހާރު މިވަނީ ފަސޭހަވެފައެވެ. އެއީ މިސަރުކާރުން ސިއްހީ ދާއިރާއަށް ގެނައި ބަދަލުތަކެވެ.\nAHMEDSAAIL އަހުމަދު ސާއިލް އަލީ\nފޭސްބުކް އައިޑީ އަތުލައިގެން ފައިސާ ހޯދުން އިތުރުވެއްޖެ\nލަންކާއާއި ޗައިނާ، 500 މިލިޔަން ޑޮލަރުގެ އެއްބަސްވުމަކަށް\nގަޑިއިރެއް ތެރޭ ފެނުނީ ތަންފީޒު ނުވާ އެތައް ކަމެއް


ތަހުގީގަށް ހަސަން ލުތުފީ ބަޔާން ދިން ވީޑިއޯ ޝަރީޢަތުން ބަލަން ނިންމައިފި\nކުރީގެ ރައީސް އަބްދުﷲ ޔާމީން އަބްދުލްޤައްޔޫމްގެ މައްޗަށް ކުރާ މަނީ ލޯންޑަރިން ދައުވާގެ ޝަރީޢަތުގެ މަޖިލީހުގައި ހެކިބަސް ދޭން އިންކާރު ކުރެއްވި އެންޓި ކޮރަޕްޝަން ކޮމިޝަން (އޭސީސީ)ގެ ކުރީގެ ރައީސް ހަސަން ލުތުފީ، ފުލުހުންގެ ތަހުގީގަށް ކުރިން ބަޔާން ދެއްވިއިރު، ރިކޯޑު ކުރި ވީޑިއޯ ސީޑީ ބަލަން ޝަރީޢަތުން ނިންމައިފިއެވެ.\nރައީސް ޔާމީންގެ މައްޗަށް އުފުލާފައިވާ މިމައްސަލައިގެ މިއަދުގެ އަޑުއެހުމުގައި ކްރިމިނަލް ކޯޓުގެ އިސް ގާޒީ އަހުމަދު ހައިލަމް ވިދާޅުވީ، ޝަރީޢަތުގެ މަޖިލީހުގައި ސީޑި ނުދައްކާނެ ކަމަށާއި ނަމަވެސް ޝަރީޢަތުގެ ބޭނުމަށް އެވީޑިއޯ ބަލަން ނިންމެވީ ކަމަށެވެ.\nދައުލަތުން ހެއްކެއްގެ ގޮތުގައި ލުތުފީގެ ނަން ހުށަހެޅި ނަމަވެސް އޭނާ ފަހުން ވިދާޅުވެފައިވަނީ، ހެކިބަސް ނަގަން އުޅެނީ ބިރު ދައްކައިގެން ކަމަށެވެ. އަދި ކޯޓުގައި ހެކިބަސް ދެއްވުމަށް ވެސް އޭނާ އިންކާރު ކުރެއްވިއެވެ.\nއެހެންކަމުން ދައުލަތުން އެދުނީ، މައްސަލައިގެ ތަހުގީގުގައި ލުތުފީ ފުލުހުން އޮފީހަށް ބަޔާން ދެއްވިއިރު ނަގާފައިވާ ވީޑިއޯ ހެކީގެ ގޮތުގައި ބަލައިގަތުމަށެވެ. ނަމަވެސް ޔާމީންގެ ފަރާތުން ކުރީގެ އަޑުއެހުންތަކުގައި ވަނީ އެކަމަށް އިންކާރު ކުރައްވާފައެވެ.\nމިއަދުގެ އަަޑުއެހުމުގައި އިސްގާޒީ ހައިލަމް ވަނީ ލުތުފީ ފުލުހުންނަށް ބަޔާން ދެއްވިއިރު ނަގާފައިވާ ވީޑިއޯގެ ސީޑީ ޝަރީޢަތުން ބަލަން ނިންމެވި ކަމަށް ވިދާޅުވެފައެވެ. ސީޑީ ބެލުމަށްފަހު، ތަހުގީގު ބަޔާނުގައި ބުނާ ކަންކަމާއި ގުޅޭ ގޮތުން އޭގައި ހުރި ވާހަކަތަކާއިބެހޭ ގޮތުން ސުވާލު ކުރުމުގެ ފުރުސަތު ދެއްވާނު ކަމަށާއި، އެކަމާއިމެދު ގޮތެއް ނިންމަވާނީ އޭގެ ފަހުން ކަމަށް ވެސް ގާޒީ ވިދާޅުވިއެވެ.


Team in furusathu dhin nama nimun badhalu kureemus: Dhangadey\nޓީމުން ފުރުސަތު ދިންނަމަ ނިންމުން ބަދަލު ކުރީމުސް: ދަގަނޑޭ\nއަޝްފާގް --- ފައިލް ފޮޓޯ: އެފްއޭއެމް\nއިންޑިއާގައި 2015 ވަނަ އަހަރު ބޭއްވި ސާފް ޗެމްޕިއަންޝިޕްގެ ކުރިން ގައުމީ ޓީމުގެ ކުރީގެ ކެޕްޓަން އަލީ އަޝްފާގް (ދަގަނޑޭ) ވަނީ، އެފަހަރުގެ ސާފް ޗެމްޕިއަންޝިޕަށް ފަހު، އިތުރު ސާފްގެ މުބާރާތެއްގައި ނުކުޅޭނެ ކަމަށް އިއުލާންކޮށްފަ އެވެ.\nއަޝްފާގް އޭރު ނިންމި ނިންމުން ބަދަލު ކުރުމަށް ގިނަ ފަރާތްތަކުން އޭރުވެސް އޭނާ އަށް ގޮވާލަމުން ދިޔަ އެވެ. މިއަދާ ހަމަޔަށް އެކަމާ ބެހޭގޮތުން އޭނާ ހުރީ އޭރު ނިންމި ނިންމުމުގެ މަތީގަ އެވެ. ނަމަވެސް، އަޝްފާގް މިއަދު ބުނެފައި ވަނީ، ގައުމީ ސްކޮޑުން ފުރުސަތު ދިން ނަމަ މިފަހަރުގެ ސާފް ޗެމްޕިއަންޝިޕް ކުޅެން ނިންމީސް ކަމަށެވެ.\n"އަހަރެން ހުރީ މިއަހަރުގެ ސާފް ޗެމްޕިއަންޝިޕް ކުޅެން ތައްޔާރަށް، އަހަރެން އެކަމަށް މަސައްކަތްވެސް ކުރަމުން ދިޔައިން، ނަމަވެސް އަހަންނަށް ކުޅެވޭނީ ކޯޗް އަހަންނަށް ޓީމުން ފުރުސަތު ދިން ނަމަ." އަޝްފާގް މިއަދު ކުރި ޓްވީޓްގައި ބުނެފައި ވެއެވެ.\nގައުމީ ސްކޮޑްގައި އަޝްފާގް ގެންނަން އޭނާއާ ވާހަކަ ދެއްކިތޯ ސުވާލު ކުރުމުން ގައުމީ ޓީމުގެ ކޯޗް ޕީޓާ ޝެގަޓް ބުނީ، މާރިޗް މަހަށް ފަހު އަޝްފާގްއާ ބައްދަލު ކުރި ކަމަށާ ކުޅޭނެ ކަމަށް އޭނާ ބުނެފައި ނުވާ ކަމަށެވެ.\nޝަގަޓް ބުނީ އޭނާ ތައްޔާރު ވަމުން ދަނީ ޒުވާން ކުޅުންތެރިން ބިނާ ކުރަން ކަމަށާއި އެޓޭކިން ޑިޕާޓްމެންޓުން ޒުވާން ކުޅުންތެރިންނަށް ފުރުސަތު ދޭން ޖެހޭ ކަމަށެވެ. އަދި އަޝްފާގް ނުހިމެނި ސަބަބުތަކުގެ ތެރޭގައި އޭނާގެ އުމުރު ހިމެނޭ ކަމަށެވެ. އަޝްފާގްގެ މިހާރުގެ އުމުރަކީ 30 އަހަރެވެ.\nސެޕްޓެމްބަރު މަހު ބާއްވާ ސާފް ޗެމްޕިއަންޝިޕަށް ތައްޔާރުވުމުގެ ގޮތުން 30 ކުޅުންތެރިންގެ ސްކޮޑު އިއުލާން ކުރުމަށްފަހު ރޭ ވަނީ ޕްރެކްޓިސް ފަށާފަ އެވެ. އަދި މި އަންނަ ހޯމަ ދުވަހު ޓްރެއިނިން ކޭމްޕަށް ގަތަރަށް ފުރުމަށް ވަނީ ހަމަޖެހިފަ އެވެ. ސްޕެޓްމެބަރު މަހު ހަތަރެއްގައި ފަށާ ސާފް ޗެމްޕިއަންޝިޕްގައި ރާއްޖެ ހިމެނެނީ އެންމެ ފަހުގެ ޗެމްޕިއަން އިންޑިއާ އާއި ޝްރީ ލަންކާ އެވެ.\nސާފް ސުޒުކީ ކަޕް ގައުމީ ފުޓްބޯޅް ޓީމް އަލީ އަޝްފާގު (ދަގަނޑޭ) + ސާފް ޗެމްޕިއަންޝިޕް\nޓީމުން ފުރުސަތު ނުދިނުމުން ދަގަނޑޭގެ ސަޕޯޓަރު އިހްތިޖާޖަށް


Lockdown ge natheejaa; gaingayah araa balithah report kuraa adhadhu boduthanun dhashah | Mihaaru\nލޮކްޑައުންގެ ނަތީޖާ؛ ގައިންގަޔަށް އަރާ ބަލިތައް ރިޕޯޓު ކުރާ އަދަދު ބޮޑުތަނުން ދަށަށް\n20 މެއި 2020 - 03:06 10 comments\nރިޕޯޓުތައް ދައްކާ ގޮތުން، މިދިޔަ ތިން އަހަރާ އަޅާބަލާއިރު ގައިންގަޔަށް އަރާ ބަލިތައް މި އަހަރުގެ މިހާތަނަށް ރިޕޯޓު ކޮށްފައިވާ މިންވަރު ވަރަށް ބޮޑުތަން ދަށް. އެކި ކަހަލަ ރޯގާތަކާއި އެ ނޫން ވެސް ބަލިތައް ފެނުނަސް އެ ބަލިތައް ރިޕޯޓުކުރި އަދަދު ވަރަށް މަދު ކަމަށް ޑރ. އަފްޒަލް ވިދާޅުވި.\nކޮވިޑް-19 އިން ރައްކާތެރިވުމަށް ލޮކްޑައުން ފަދަ ވަރުގަދަ ފިޔަވަޅުތައް އެޅުމުގެ ނަތީޖާ އަކީ ގައިންގަޔަށް އަރާ އެހެން ބަލިތައް ވެސް މި އަހަރުގެ މިހާތަނަށް ރިޕޯޓު ކޮށްފައިވާ މިންވަރު ރިކޯޑު އަދަދަކަށް ދަށްވުން ކަމަށް އެޗްޕީއޭ އިން ރޭ ބުނެފި އެވެ.\nނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) ން ބޭއްވި މީޑިއާ ބްރީފިންގައި އެޗްޕީއޭގެ އެޕިޑެމިލޮޖިސްޓް ޑރ. އިބްރާހިމް އަފްޒަލް، ގައިންގަޔަށް އަރާ އެކި ބަލިތައް މި އަހަރުގެ މިހާތަނަށް ރިޕޯޓު ކޮށްފައިވާ މިންވަރާއި އެހެން އަހަރުތަކާ އަޅާބަލާއިރު ހުރި ފަރަގުތައް ހިއްސާ ކުރެއްވި އެވެ.\nއެ ރިޕޯޓުތައް ދައްކާ ގޮތުން، މިދިޔަ ތިން އަހަރާ އަޅާބަލާއިރު ގައިންގަޔަށް އަރާ ބަލިތައް މި އަހަރުގެ މިހާތަނަށް ރިޕޯޓު ކޮށްފައިވާ މިންވަރު ވަރަށް ބޮޑުތަން ދަށެވެ. އެކި ކަހަލަ ރޯގާތަކާއި އެ ނޫން ވެސް ބަލިތައް ފެނުނަސް އެ ބަލިތައް ރިޕޯޓުކުރި އަދަދު ވަރަށް މަދު ކަމަށް ޑރ. އަފްޒަލް ވިދާޅުވި އެވެ.\n"އަޅުގަނޑުމެން އާންމުކޮށް މި ކިޔާ ބޭސްލައިން ނުވަތަ ނޯމަލީ ގައުމެއްގައި ހުންނަ މިންވަރަށް ވުރެ ވެސް ބޮޑަށް، ވޭތުވެދިޔަ ތިން އަހަރަށް ބަލާއިރު ވެސް ދަށްކޮށް މި ފެންނަނީ،" އޭނާ ވިދާޅުވި އެވެ.\nޑރ. އަފްޒަލް ވިދާޅުވި ގޮތުގައި، މިއީ ރޯދަމަސް ކަމަށް ވުމުން، ބޭރަށް ހިންގުން ފަދަ ބަލިތައް ކޮންމެ އަހަރެއްގެ ވެސް މި ދުވަސްވަރު އާންމެވެ.\nއޭނާ ވިދާޅުވީ މަދިރީގެ ސަބަބުން ފެތުރޭ ޑެންގޫ ފަދަ ބަލިތައް ވެސް މި ދުވަސްވަރު ވަރަށް ބޮޑަށް މަދު ކަަމަށެވެ.\nމިފަދަ ނަތީޖާތައް ދައްކަނީ ސޯޝަލް ޑިސްޓެންސިން އާއި ބޭރުން ކެއުން މަދުކުރުމާއި ބޭރުތެރޭގައި ނޫޅުމުގެ އިތުރަށް، ސާފުތާހިރުކަމަށް އިސްކަން ދިނުމުން ކަމަށް ޑރ. އަފްޒަލް ވިދާޅުވި އެވެ. އެކަމަކު، މި ނަތީޖާތައް ލިބުމުން އެ ކަންކަމަށް ފަރުވާކުޑަ ނުކުރުމަށް އޭނާ އިލްތިމާސް ކުރެއްވި އެވެ.\nއިތުރު ލިޔުންތައް ހެލްތު ޕްރޮޓެކްޝަން އެޖެންސީ ޑރ. އިބްރާހިމް އަފްޒަލް (އެޗްޕީއޭ) ސިއްހަތު ބަލިތައް ވައިރަލް ހުން ލޮކްޑައުން


Story - Minnuge Dairy\n(5އޮކްޓޯބަރ 2017 އާ ގުޅޭ ) -- ހައިކަލް ބުނިގޮތުގައި އެރަތް ފިނިފެންމަލަކީ އެރޭ އޭނަގެ ހިތާ އެންމެ ކައިރީގައި އިންއެއްޗަށްވެފައި، އެނަގާ ދެވެން އޮތީމައެވެ. އެމާ އަހަންނަށް ހައިކަލް ދިނީ ވަރަށް ލޯބިން ކަމުގައި ބުންޏެވެ. މިފަހަރު ހޭން ފެށީ އަހަންނެވެ. އަޅެ ހައިކަލް މޮޔައެއްނޫންހެއްޔެވެ. އެމަލާ ހިތާ ހުރީ ކޮންގުޅުމެއްހެއްޔެވެ.\nދޮވެ ނިމުނު ތަށިތަކުގައި ފެންލާ، ސިންކުގެ އެއްފަރާތުގައި ބަހައްޓަމުން ދިޔައިރު ހައިކަލް ހުރި ތަނުން ގުޑާ ވެސް ނުލިއެވެ. އެއްފަރާތަށް ދޯޕަށްޓާގެ ދެކޮޅު ގެނެސް ގޮށްޖަހާލާފައި އޮތްއިރު ހައިކަލް ހުރީ އިސްޖަހާލައިގެން އަހަރެންގެ ދޯޕަށްޓާގެ ގޮށާ ކުޅެލަކުޅެލަ އެވެ. ދުރަށް ޖެހިލާން އޭނާ ހިތަށް ވެސް ނާރާ ކަހަލައެވެ. އެކަން އެވަރު ކަމަކަށް ނުހަދާ އަހަރެން ވާހަކަދެއްކީ ދެމެދަށް ވެރިވެފައި އޮތް ހިމޭންކަން ކަނޑުވާލުމަށެވެ. ހައިކަލް އެހާ ޒުވާން އުމުރުގައި "ބޮސް"އަކަށް ވާންޖެހުނީ ކިހިނެއްތޯ އަހަރެން ސުވާލު ކުރީމެވެ.\nހައިކަލް: "އެއީ ބޮޑު ވާހަކައެއް... ބައެއް ފަހަރު ހާލަތު ތިމާ ބޭނުންނުވާ އެތައްކަމެއް ކުރާން މަޖުބޫރުކުރޭ. އެކަން މިންނުއަށް އެނގޭތަ؟"\nލުއި ހީނލުމަކާއެކު އަހަރެން ނޫނެކޭ ބުނުލީ ދެފަރާތަށް ބޯތަޅުވާލަމުންނެވެ. އެއާއެކު އޭނާ އަނެއްކާ ވެސް ވާހަކަދައްކަން ފެށިއެވެ.\nހައިކަލް: "މިއަދު އަހަރެން ހަވާލުވެގެން މި ހުރީ ބައްޕަގެ ކުންފުންޏާ. ބައްޕައާއި މަންމަ ދިމާވި އެކްސިޑެންޓެއްގައި ނިޔާވުމާއެކު ބައްޕަގެ ބިޒްނަސް ހޭންޑްލް ކުރަން އަހަރެން ނޫނީ އިތުރު މީހަކު ނެތް. އެ މީހުންގެ ހުރި ހަމައެކަނި ދަރިއަކީ އަހަރެން. އެހެންވެ ބޭރުގައި ކިޔަވަން ހުރެފައި ކުއްލިއަކަށް ރާއްޖެ ބަދަލުވާން ޖެހުނީ"\nހައިކަލްގެ ވާހަކަ ނުނިމެނީސް އަހަރެން އޭނާ ގާތުގައި އަހާލީ، މައިންބަފައިން ދުނިޔޭގައި ތިބިނަމަ ބައްޕަގެ ވިޔަފާރީގައި ހައިކަލް ބައިވެރިވުމުގެ ޝައުގުވެރިކަމެއް ނުހުންނާނެ ދޯ އެވެ. މަޢުނަވީ ހިނިތުންވުމެއް އަހަންނާ ނަޒަރު ހަމަކޮށްލުމާއެކު ހައިކަލް ބަދަލުކޮށްލިއެވެ. އަދި އަނެއްކާ ވެސް އޭނާ އިސްޖަހާލިއެވެ.\nހައިކަލް: "އަހަރެން ބިޒްނަސް ދާއިރާގައި އުޅޭ ހިތްވޭ. މަންމައާއި ބައްޕަގެ އެދެފި ކޮންމެ ކަމަކަށް އަހަރެން އާނއެކޭ ބުނާނަން. އެމީހުންގެ އެދުމެއް މިހާތަނަށް ފުރިހަމަނުކޮށްދީއެއް ނޯންނާނެ. އަހަންނަށް އެނގޭ އެ މީހުން އަހަރެންނާ މެދު ކުރާ އުންމީދުތައް. އެނީވޭސް... މިންނު ގާތުގައި ބުނެފާނަން... ވަރަށް އަވަހަށް އަހަރެންގެ އަމިއްލަ ބިޒްނަސްއެއް ފަށާނަން. ދުވަސްކޮޅެއް ވެއްޖެ އެކަމާ އުޅޭތާ. މަޑުމަޑުން އެކަން ކުރިއަށް ވެސް އެބަދޭ. އައި ލަވް ކާރސް... މިކޮޅުގައި ތަފާތު ވައްތަރުގެ ކާރުތައް ދުއްވާތީ އަދި ނުފެނެއެއްނު. އަހަރެން ބޭނުންވަނީ ސަޅި މޮޑެލްތަކުގެ ކާރު މިކޮޅަށް ގެންނަން. މިކޮޅުގައި އެސެމްބްލް ކުރާ ގޮތަށް"\nހައިކަލް އެންމެ ފަހުން އެ ދެއްކި ވާހަކަތަކުން އޭނާގެ މޫނުމަތިން އުންމީދުގެ އަސަރު ފާޅުވިއެވެ. ލުއި ހިނިތުންވުމެއް އެ ތުންފަތުގައި ވީތަން އަހަރެން ދުށީމެވެ. ހީވަނީ ހުވަފެންތައް ހަޤީޤަތަކަށް ހެދުމަށް އޮތް ރާސްތާ ސާފުވެ ޔަގީންވެފައި ހުރި ހެނެވެ. އެ ހިނިތުންވުން ފެނި އަޖައިބެއް ކަހަލަ ހިތްހަމަޖެހުމެއް އަހަރެންގެ ހިތަށް ވެސް ވެރިވެގެން ދިޔަ ކަހަލައެވެ. އެއްފަރާތު ފާރުގައި އަޅުވާފައި އޮތް ތުވާލިކޮޅުން އަތް ފުހެލަން އުޅުނު ވަގުތު ފަންކާގެ ވަޔާ ހެދި އަހަރެން އަޅާފައި ހުރި ދޯޕައްޓާ ކުއްލިއަކަށް ވިހުރުވިގެންދިޔައެވެ. ދޯޕަށްޓާގެ ގޮށް ހައިކަލް މުހާލީއެވެ. ވާހަކައިގައި ހުރެ އޭނާ އެކަން ކުރީ ކޮންއިރަކު ކަމެއް އަހަންނަށް ވެސް ނޭނގުނީއެވެ. އަވަސް އަވަހަށް ތުވާލިކޮޅުން ދެ އަތް ފުހެލުމާއެކު ދޯޕަށްޓާގައި ހިފާ އަތުގެ ތެރެއަށް ބޮނޑިކޮށްލީމެވެ. ހައިކަލް ލާނެތް ގޮތަކަށް ހީނލިއެވެ. އަހަރެން ދެ ލޯ އަޅާލުމުން ކުރިއަށްވުރެ ބާރަށް އޭނާ ހޭންފެށިއެވެ. އެ ހުނުމާއެކު އަހަންނަށް ވެސް ހެވިއްޖެއެވެ.\nހައިކަލް: "އަހަރެން ވަދެގެން އައިއިރު އެންމެ ދެ ކޮޓަރި ފެންނާން ހުރީ. ކޮބާ އެތަނުން މިންނުގެ ކޮޓަރިއަކީ؟"\nދޯޕަށްޓާގެ ދެކޮޅު ގެނެސް އިހު ހުރިހެން ގޮށެއްޖަހާލުމާއެކު އަހަރެން ބަދިގެ ތެރެއިން ނުކުންނާން ހިނގައިގަތުމުން އަހަރެންގެ ފަހަތުން ހައިކަލް ވެސް އައެވެ. އޭނާ ކުރި ސުވާލަށް އަހަރެން ޖަވާބު ދެމުން ގޭގެ ބިއްދޮށް ފަރާތަށް އަތުން އިޝާރާތްކޮށްލާފައި އަހަރެންގެ ކޮޓަރި ހުންނާނީ އެ ފަރާތުގައޭ ބުނީމެވެ. އެއާއެކު އޭނާ ހިނގައިގަތީ ގޭގެ ބިއްދޮށަށް ނުކުމެގެން ހުރި ދޮރާ ދިމާއަށެވެ.\nހައިކަލް: "ކާކު ގަސް އިންދަނީ؟ މިންނުތަ؟"\nއަހަރެން ހިނިތުންވެލަމުން އާނއެކޭ ބުނީމެވެ. ފެންނަ ފެނުމަށް ހައިކަލް ހީވަނީ ހިތްހެޔޮ ޒުވާނެއް ހެނެވެ. އެހެންނަމަވެސް އޭނާ ވަރަށް ސުވާލު ގިނައެވެ. ޚާއްޞަކޮށް އޭނާގެ ދެއަތަކީ ހިމޭނުން އޮންނަ އެއްޗެއް ނޫނެވެ. އަހަރެންގެ ދޯޕަށްޓާއަށް ދަމާލަފާނެއެވެ. ނޫނީ އޭގެ ކަންގަނޑާ ކުޅެލަފާނެއެވެ. އެހެންނޫނީ ވާހަކައެއް ބުނަމުން ކޮނޑުގައި ޖަހާލަފާނެއެވެ. އެ ހުރިހާ ހަރަކާތެއްގައި ގަސްދެއް އޮވެދާނޭ އަހަރެންގެ ޟަމީރު ނުބުނެއެވެ. ހައިކަލްއަށް އަހަރެން އިންދާފައި ހުރި ފިނިފެންމާ ގަސް ދެއްކީމެވެ. އެ ގަހުގައި އަދި މަލެއް ނާޅާކަމުގައި ބުނީމެވެ.\nހައިކަލް: "ގަހުގައި މާ ވެސް އަޅާނެ. އެ މާ ބިނދެލާނީ އަހަރެން އިނގޭ"\nހައިކަލް ބުނި އެއްޗެއްގެ މުރާދަށް ވިސްނާލުމެއްނެތި އަހަރެން ދެކޮޅު ހެދީމެވެ. އަހަރެންގެ ގަހެއްގައި އަޅާ މަލެއް ފުރަތަމަ ބިންނާނީ އަހަރެން ކަމުގައި ބުނީމެވެ. ނުވިސްނުނީ އަހަރެން އެހެން ބުނުމުން ހައިކަލް ހޭން ފެށީމައެވެ. އަހަރެންގެ ހުރިހާ ހަރަކާތެއް ހުއްޓުނީ ކުއްލިއަކަށް އަހަރެންގެ އަތުގައި ހައިކަލް ހިފީމައެވެ. އޭނާއާ ދިމާއަށް އަހަރެންގެ ދެ ކޮނޑުގައި ހިފާ އަނބުރާލިއެވެ. ހަތަރުކަޅި ބައްދަލުވި ހިނދު އޭނާގެ ދެ ލޮލުން އަހަންނަށް ސިފަކުރެވުނީ ބޭޤަރާރުކަމެވެ. އެއީ ދުލުން ބަޔާންކުރާން ފަސޭހަ އިހުސާސެއް ނޫނެވެ. ކަމަކަށް ބޭނުންވެފައިވާ މީހަކު ފަދައެވެ. އުނދަގޫކަމެއް މުޅި ނަފްސަށް ވެރިވެގެންދިޔައެވެ. ދެކޮނޑު ތަޅުވާލުމާއެކު ހައިކަލްގެ ދެއަތް ނައްޓުވާލަން އުޅުނީމެވެ. އެކަމަކު އޭނާ ހިފަހައްޓައިގެން ހުރީ އަހަރެންގެ އެ ފަދަ ހަރަކާތަކުން މިނިވަންވެވޭ ވަރަށްވުރެ ބާރަށެވެ. ވަގުތުން ހިތުގެ ތެޅުން އަވަސްވެއްޖެއެވެ. ހައިކަލްގެ މުލައްދަނޑީގައި ހިފާ ބާރުކޮށްލަމުން އަހަންނަށް ތަދުވެޔޭ، ދޫކޮށްލާށޭ ބުނީމެވެ. ސީދާ އަހަރެންގެ މޫނަށް ބަލަން ހުރެފައި ކުއްލިއަކަށް އަހަރެންގެ ދެކޮނޑުން ހައިކަލް ދޫކޮށްލައިފިއެވެ.\nހައިކަލް: "މިންނު! އަހަރެން ވާހަކައެއް ބުނަންވެފައި އެބައޮތް"\nހައިކަލް ވާހަކަދެއްކި ނަމަވެސް އެ އަޑު އަހާކަށް އަހަރެން ބޭނުމެއްނޫނެވެ. ދުއްވައިގަތީ ސިޓިންރޫމާ ދިމާއަށެވެ. ހައިކަލް ވެސް ފަހަތުން އައެވެ. އެ ފަދަ ގޮތަކަށް އަހަރެންގެ އަތުގައި ހިފުމުގެ ހައްޤު ހައިކަލްއަކަށް އަހަންނެއް ނުދެމެވެ. ލިބުނު ނުތަނަވަސްކަމާއެކު ވަރަށް ބޮޑަށް ހައިކަލްދެކެ ހިތްހަމަނުޖެހިއްޖެއެވެ.\nސިޓިންރޫމަށް ވަން ވަގުތު ހަފިއްތަ އޭނާގެ ކޮޓަރިން ނުކުންނަނީއެވެ. އޭނާ ދޮރުމަތީ މަޑުކޮށްލުމާއެކު އަހަންނަށް ބަލާލިއެވެ. އަހަރެންގެ ނަމުން ގޮވަމުން ހަލުވިކޮށް އައިސް ސިޓިންރޫމަށް ވަން ހައިކަލްއަށް ވެސް އޭނާ ބަލާލިއެވެ. ހަފިއްތަ ފެނުމުން އަހަރެން ވެސް ސިހުނީއެވެ. މިފަދަ ހާލަތަކާ ނުގުޅޭ ކަމެއްކަން މި ކުރެވުނީ އިހުސާސްވިއެވެ. ހަފިއްތަ ފެނުމުން ހައިކަލް ވެސް މަޑުޖެހިލިއެވެ. ހަފިއްތަ އަހަންނާއި ހައިކަލްއަށް ބަލަން ހުރި ގޮތުން ހީވަނީ އަހަރުމެން ދެމީހުންނާ މެދު ސުވާލުކުރާހެނެވެ. އެހެންވެ ހައިކަލްއަށް އިޝާރާތްކޮށްލާފައި އެއީ ޖައުބެގެ ބޮސް ކަމަށް ބުނީމެވެ. ހަފިއްތައަށް ހިނިތުންވުމެއް ބަދަލުކޮށްލުމާއެކު ހައިކަލް އައިސް ސޯފާގައި އިށީނެވެ. ހައިކަލްއާ ދިމާއަށް ހަފިއްތަ ވަރަށް ބެލިއެވެ. އޭނާ ވެސް އައިސް ސޯފާގައި ހަމަޖެހިލުމާއެކު ހައިކަލްއާ ވާހަކަދައްކަން ފެށިއެވެ.\nޖައުބެ ނުކުންނާނެ އިރެއްގެ އިންތިޒާރުގައި އަހަރެން އިންއިރު، އަހަންނާއި ހައިކަލްއާ ދެމީހުން އެކަކު އަނެކަކާ ވާހަކައެއް ނުދައްކަމެވެ. ނަމަވެސް ހަފިއްތަގެ ސުވާލުތައް ގިނަވިއެވެ. އޭނާ ހައިކަލްއާ ސުވާލުކުރާއިރު ހީވަނީ އޭނާގެ ހުރިހާ ކަމެއް އޮޅުންފިލުވަން ބޭނުންވެފައި އިން ހެނެވެ. ހައިކަލްއަކީ އަތުގައި ފައިސާ ހުރިމީހެއްކަން ހަފިއްތައަށް އެނގުނީއެވެ. އެހެންނޫންނަމަ އެ މީހަކަށް ބަލާވެސް ނުލީހެވެ. ބޭނުންނުވި ނަމަވެސް އަހަންނަށް އިނދެވުނީ މޫނު ކުނިކޮށްގެންނެވެ. އޭރު ވެސް ހައިކަލް ހިފިކަމުގެ އިހުސާސް ކަނާތު ކޮނޑުހުޅުގައި ހުއްޓެވެ. އަހަރެންގެ ސިކުނޑި ހަނދާންކޮށްދިނީ ޕާޓީގައި ހުރެފައި ހައިކަލް އަހަރެންގެ އަތުގައި ހިފިކަމެވެ. އެވެސް ހަމަ ހުރެފައި ކުއްލިއަކަށް އޭނާ ގެނައި ހަރަކާތެކެވެ. އޭރު އަހަރުމެން ދެމީހުންނަކީ ކާކުކަމެއް ވެސް ނޭނގެއެވެ. ހައިކަލްގެ ގަސްދާމެދު ވިސްނާން އަހަންނަށް މަޖުބޫރުވެއްޖެއެވެ. މާބުރެއްހެން ކައިރިން ނުފިލައިގެން އުޅޭންޖެހޭ ސަބަބެއް ތަޖުރިބާ މަދު އަހަރެންގެ ސިކުނޑިއަކަށް ނުވިސްނުނެވެ. އެހެންވިޔަސް އޭނާއަކީ ސަމާލުވާންޖެހޭ ފަދަ ޒުވާނެކެވެ. ހައިކަލްއާ މާގިނައިން ވާހަކަދެއްކުމަކީ ރަނގަޅުކަމެއް ނޫނޭ އަހަރެންގެ ޟަމީރު ވެސް އެއްބަސްވިއެވެ. ޚިޔާލުތަކުން ބޭރުވެ އަހަރެން ހަފިއްތައަށް ގޮވާލީމެވެ. އަދި ޖައުބެ ނުކުންނަންދެން ހައިކަލްއާ ވާހަކަދައްކާލަން ހަފިއްތަ މަޑުކޮށްލައްޗޭ ބުނީމެވެ. ހަލުވިކޮށް އަހަރެންގެ ކޮޓަރިއަށް ދިއުމަށް ހިނގައިގަތީ ހަފިއްތަގެ ޖަވާބަކަށް މަޑުކުރުމެއްނެތިއެވެ. ހަމައެއާއެކު ހައިކަލް ފެންނަ ހިސާބުގައި އިންނަން ބޭނުންނުވެގެންނެވެ.\nސޯފާއަށް ވެއްޓިގަނެގެން އޮތް ޒޭން ކުއްލިއަކަށް ތެދުވުމާއެކު ޔާނާ ޑައިރީ ކިޔުން ހުއްޓާލިއެވެ. ފުން ވިސްނުމެއްގައި ހުރި މީހަކު ފަދައިން އިސްތަށިގަނޑުގައި ޒޭން އަތްފުނާ އަޅާލިއެވެ. އަދި ހައިކަލްގެ އެނދުކައިރިއަށް މަޑުމަޑުން އައިސް ހުއްޓުނެވެ. ޒޭންގެ މޫނުން ފެންނަނީ ނުތަނަވަސް ކަމެވެ.\n"ޒޭން" ހަރަކާތެއްނުކޮށް ޒޭން ހުންނާން ފެށުމުން ޔާނާ ގޮވާލިއެވެ. އެއާއެކު ޔާނާއާ ދިމާއަށް ޒޭން އެނބުރި ބަލާލިއެވެ. ބަހެއްނުބުނެ އެނބުރި އައިސް ޔާނާ ގާތު ސޯފާގައި އޮށޯތެވެ. ޔާނާގެ ފައިގާ ބޯއަޅާލައިގެންނެވެ.\n"ޒޭން، ކިހިނެއްވީ؟ އިޒް ސަމްތިންގ ރޯންގ" ޒޭންގެ އެ ޢަމަލުގެ ސަބަބުން ހިތުގެ ހިނގުން އަވަސްވެފައިވާ ހާލުގައި ޔާނާ އަހާލިއެވެ.\n"އެއީތަ ބައްޕައާއި ދޮންމަންމަ ދިމާވިގޮތަކީ، އެކަމަކު އޭރު ދޮންމަންމަ އުޅުނީ ކުއްޖަކާ ރައްޓެހިވެގެންނު، ކީއްވެބާ ބައްޕައާ ކައިވެނި ކުރީ" ވިސްނަން އޮވެ ޒޭން ވާހަކަދެއްކިއެވެ. އެއާއެކު ޔާނާއަށް ކޮންމެވެސް ވަރަކަށް ޒޭންގެ ހިތާއި ސިކުނޑީގެ ހާލު އެނގިއްޖެއެވެ.\n"ވެދާނެ އެއްނު އަޒާންއާ ރުޅިވީކަމަށް. ދެން ފަހުން ޒޭންގެ ބައްޕައާ ގުޅުނީކަމަށް.... މި ޑައިރީގަ މިންނު ބުނެފައި އޮތް ގޮތުންވިއްޔާ އެ ހުރިހާ ކަމެއްވެސް އެކުރަނީ ހައިކަލް. ހީވަނީ ޒޭންގެ ބައްޕަ މިންނުދެކެ އޭރު ވެސް ލޯބިވާހެން" ޔާނާ އޭނައަށް ހީވާގޮތް ބުނެލިއެވެ.\n"މިންނު...މިންނު... ބައްޕަ ހަމަ އޭނާ ޗޫޒް ކުރީބާ... ނުވާނެ އެހެނެއް. ޔާނާ! އިޓްސް ނޮޓް ޕޮސިބަލް. އެ ވާނީ ބައްޕައަކީ މުއްސަންޖެއްކަން އެނގުނީމާ އެކަމަށް ދަހިވެތިވެގެން ބައްޕަގެ ދިރިއުޅުމަށް އަންނާން ނިންމީކަމަށް" ޒޭން ވަރަށް ވިސްނަންއޮވެފައި ބުނެލިއެވެ.\n"ސާބަސް ޒޭނަށް، ތިހާ ނެގެޓިވްކޮށް ނުވިސްނަބަލަ. ކިހިނެއްތަ އެނގެނީ އަޒާންއާއި މިންނުއާ ދެމީހުންގެ ދޭތެރޭ ބޮޑު މައްސަލައެއް ޖެހުނީ ނޫންކަމެއް. ނޫނީ އެ ދެމީހުންގެ ދެމެދަށްވަނީ ޒޭންގެ ބައްޕަކަމަށް ވެސް ވެދާނެއެއްނު" ޒޭންގެ ނިތްކުރީގައި އިނގިލިން ޖަހާލަމުން ޔާނާ ބުނެލިއެވެ. އަދި ޒޭންގެ ފަންއިސްތަށިގަނޑާ ކުޅެލިއެވެ.\n"ސޮރީ އެހާ ނެގެޓިވް ވެވޭތީ. އެކަމަކު ޕޮޒިޓިވް އެއްވެސް ކަމެއް އެ އަންހެން މީހާގެ ނެތްއިރު ކިހިނެއް ރަނގަޅު ގޮތަކަށް ވިސްނާނީ. އައި ވޯންޓް ބްލީވް އިޓް... ބައްޕަ ނުވަންނާނެ ބައެއްގެ ދެމެދަކަށް. ބައްޕައަކީ އެކަހަލަ މީހެއްނޫން. ގޯސް މީހެކޭ މީހަކު ނުބުނާނެ... އަބަދުވެސް މީހުންނަށް ވަރަށް ރަނގަޅު ވާނެ... ވަރަށް ކެއަރ ކުރާނެ.... ދެޓްސް ވައި އައި ލަވްހިމް ސޯމަޗް" ޒޭން ބުނެލިއެވެ. އަދި ޔާނާ ގާތު ޑައިރީ ކިޔަން ފެށުމަށް އެދުނެވެ. ޒޭންގެ ވިސްނުން ހުރި ގޮތާ ޖަދަލުކުރާކަށް ޔާނާ ނޭދެއެވެ. އެހެންވެ ލުއި ހިނިތުންވުމެއް ޒޭންއަށް ހަދިޔާ ކުރުމަށްފަހު ޑައިރީ ކިޔަން ފެށިއެވެ.\nމިރެއަކީ ހަޔާތުގެ ޞޮފްޙާތަކުގައި ރަންއަކުރުން ފެވިގެންދިޔަ އުފާވެރި ރެއެކެވެ. އާ ތަޖުރިބާތަކުގެ ރެއެކެވެ. އަޒާންއާއެކު ހޭދަ ކުރެވުނު ކޮންމެ ވަގުތުކޮޅެއް އަހަރެންގެ ހިތުގައި ފޮރުވާލީމެވެ. މިރޭގެ ޚާއްޞަކަން ފެށުނީ އަހަރެން ގޮވައިގެން ފުރަތަމަ ފަހަރަށް އަޒާން ރެސްޓޯރެންޓަކަށް ދިޔަ ދިއުމުންނެވެ. އެތަނުގައި ތިބެ ހިތްފުރެންދެން ވާހަކަދެއްކީމެވެ. އަހަރުމެންގެ ޖޯޑަށް ހުއްޓެމުންދިޔަ ލޯތަކަށް މިރޭ އަހަރެންގެ އެއްވެސް ފަރުވާލެއްނެތެވެ. މީރުކައުމަކާއި ލޯބިވެތި ވަގުތުކޮޅަކަށްފަހު އަހަރެން ގެއަށް އައީ އަޒާންއާއެކު ސައިކަލުގައި މާލޭގެ އަޑިގުޑަން ގިނަ މަގުތަކުގައި ފިނިބުރުޖަހާ އުސޫލުން ދުއްވާލާފައެވެ. ބުނެދޭން ނޭނގުނަސް އަޒާން ވެސް އެހެން ރޭ ރޭއާ ތަފާތުހެން ހީވިއެވެ. ލޯބިވެތި ސަމާސާ ކުރުން ގިނައެވެ. ގޭ ކައިރީ ސައިކަލު މަޑުކޮށްލުމުން އަހަރެން ފޭބީމެވެ. އެއާއެކު ދެން ފެނުނީ ސައިކަލުގެ އިންޖީނު ނިއްވާލާފައި ހަރު ޖައްސާލަމުން ސައިކަލުން އަޒާން ފޭބިތަނެވެ. އަހަންނާއެކު ދޮރޯށި ދޮށަށް އަޒާން އައެވެ. ހުއްޓިލައިގެން ހުރީ ނުހަނު ގާތުގައެވެ. އެ ހިތާއި ސިކުނޑިގައިވަނީ ކީކޭކަން އެނގޭނެނަމައޭ އެވަގުތު ހިތަށް އެރިއެވެ. އަހަރެން ދޮރޯށި ހުޅުވާލީމެވެ. އެއާއެކު ގޭތެރެއަށް އަޒާން ބޯދިއްކޮށްލިއެވެ. އަދި އަހަރެންގެ އަތުގައި ހިފާލައިގެން ގޭތެރެއަށް ވަދެއްޖެއެވެ. ދޮރޯށިން އެތެރެއަށް ވަންނައިރު ވައަތްފަޅީގައި ހުންނަ ބޮޑު އަނބުގަހާ ދިމާއަށް އަހަރެން ގޮވައިގެން އަޒާން އައެވެ. ސިޓިންރޫމުގައި ދިއްލާފައި ހުރި ހޮޅިބުރީގެ އަލި ގޯތިތެރޭގެ ހުރިހާ ދިމާއަކަށް ނުފޯރައެވެ. އެހެންވެ އަނބުގަހާ ދިމާ އޮތީ އަނދިރިކޮށެވެ. އަނބުގަހާ ފާރާވީ ފަރާތުގައި އަޒާން ހުއްޓިލިއެވެ. އަހަރެންގެ ބުރަކަށި ގޮސް ޖެހުނީ އަނބުގަހުގައެވެ. އަޒާން ބަލަމުން ދިޔައީ މީގެ ކުރީން ދުވަހަކު ވެސް ނުބުނަލާ ފަދަ ގޮތަކަށެވެ. އަނދިރިކަމުގެ ތެރޭގައި ވެސް އެ ދެލޮލުގެ ދިހުން ގަދައެވެ. މަޑުމަޑުން އަހަރެންގެ ހަށިގަނޑުގައި އަޒާންގެ ހަށިގަނޑު ޖެހި ފިތެމުންދިޔައެވެ. ހަށިގަނޑުގެ ވިންދާއި ލޭދައުރުވުން އަވަސްވަމުންދިޔައިރު އަހަރެންގެ ހިތް ނޭނގޭ ބާރުމިނެއްގައި ތެޅެމުންދިޔައެވެ.\n"ޒޭން... ދިސް އިޒް ރިއަލީ ޕާސަނަލް..." މިންނުގެ ޑައިރީ ކިޔުން ހުއްޓާލުމާއެކު އޭގައި ލިޔެފައިވާ އެއްޗަކަށް އިޝާރާތްކޮށް ޔާނާ ބުނެލިއެވެ.\n"އިޒް ދެޓް ސަމްތިންގ ނިއު... ލޯބިވެރިން އުޅޭ ގޮތަކަށްނޫންތަ އެ މީހުން އެ އުޅެނީ. ޔާން ކިޔާ ވާހަކަތަކުގައި ނުހުރޭތަ؟" ޒޭނަށް މާބޮޑު ކަމަކަށް ނުވިއެވެ.\n"އެކަމަކު މީ ވާހަކަ ފޮތެއް ނޫނެއްނު. މީގެ މިވާ ހުރިހާކަމަކީ ހަޤީޤަތެއްނު. މީހެއް ހަޤީޤީ ދިރިއުޅުމެއްނު މީ. ޒޭންގެ ބައްޕަގެ ވައިފްއެއްނު މިންނުއަކީ" ޔާނާ ބުންޏެވެ. ނަމަވެސް އޭނާއަށް ވިސްނޭ ގޮތާއި ޒޭން ވިސްނާ ގޮތް ވަރަށް ތަފާތެވެ. މިންނުއަކީ ޒޭނަށް މުހިންމު މީހެއްނޫނެވެ. ވީއިރު މިންނުގެ ޑައިރީއަކީ އޭނާއަށް ވާހަކަ ފޮތެއް ކަހަލައެވެ.\n"ޔާން! ޑައިރީއެއްގައި ޕާސަނަލް ކަންތައްތައް ހުންނާނެ. މި ޑައިރީ އޮތް ކޮޓަރިއަށް އަހަރެން ނޫން އެހެން މީހަކު ވަނުމުގެ ހުއްދަ ބައްޕަ ނުދޭ. ދެޓް މީންސް އަހަރެން މި ޑައިރީ ކިޔުމަކީ މައްސަލައެއްނޫނޭ. ޕްލީޒް ޔާން. އަހަންނަށް ވެސް އެނގޭ ޕާސަނަލް ވާހަކަތައްކަން އެކަމަކު މިހާރު ހުއްޓާލާކަށް އަހަރެން ބޭނުމެއްނޫން. ނިމެންދެން ކިޔަން އަހަރެން ބޭނުން" ޒޭންގެ ވާހަކައާ މެދު ޔާނާ ހިސާބަކަށް އެއްބަސްވިއެވެ. ޚުދު ޔާނާގެ ހިތުގައި ވެސް އެ ޑައިރީ ނިމޭންދެން ކިޔުމުގެ ޝައުގުވެރިކަންވަނީ އުފެދިފައެވެ. އެހެންވެ ޒޭން ބުނިހެން ކިތަންމެ ޒާތީ ކަންތައްތަކުގެ ވާހަކަ ހުރި ނަމަވެސް ކިޔަން ޔާނާ ނިންމިއެވެ. ލަދުން އިނދެގެންނެވެ.\nމިންނުގެ ޑައިރި: އެވަގުތު އެ ކުރެވެމުންދިޔަ އިހުސާސްތައް ތި އެކުވެރިޔާގެ ސަފުހާތަކުގައި މި މިންނުގެ ގަލަމުން ބަޔާން ކުރާނެ ފުރިހަމަ ބަސްކޮށާރެއް ނެތެވެ. އެއީ ހިތުގައި ބިންވަޅުނެގުނު އިހުސާސްތަކެކެވެ. ކޯތާފަތާއި ކަނދުރާއަށް އެޅެމުންދިޔަ އަޒާންގެ ހޫނު ނޭވާއިން އަހަރެންގެ މުޅިގައިން ހީބި ނަގައިގެން ދިޔައެވެ. ފިރިހެނަކު ބީހިފައިނުވާ އަހަރެންގެ ހަށިގަނޑުގެ ތެރޭ ކަރަންޓުގެ އޮއެވަރެއް ދައުރުވަމުންދިޔައެވެ. އަހަރެންގެ ހަށިގަނޑު ބާރަށް ހިފަހައްޓާލައިގެން އަޒާން ހުއްޓެވެ. އއޭރު ވެސް އަހަރެން ހުރީ ދެން ހަދަންވީ ކިހިނެއްކަމެއް ނޭނގިފައެވެ. އަހަރެންގެ ސިކުނޑި ވިސްނަން ވެސް ބޭނުންނުވާ ކަހަލައެވެ. ހިސސާބެއްގެ ޖެހިލުންވުމެއް ހުތުގައި ވިއެވެ. ނަމަވެސް އަހަރެންގެ ޟަމީރު އަޒާންއަށް ފުރިހަމައަށް އިތުބާރުކުރެއެވެ. (ނުނިމޭ)